
RECENZIJA 


Čitajući knjigu VRANA — oko istine, u početku se stječe 
dojam da je ovdje riječ o nekim površno opisanim događajima 
glede stvaranja naše novije hrvatske povijesti. 

Međutim, daljnje čitanje tekstova u ovoj knjizi ukazuje na 
duboko poznavanje naših odnosa i prilika u vrijeme Domovinskog 
rata, a tu je i najveća vrijednost ove knjige. 

Pojedine epizode nekih slučajeva obrađene su na doista 
izazovan način. Izazovan u smislu mogućeg pobijanja nekih teza 
i zaključaka, što daje dodatnu vrijednost i težinu ovoj knjizi. Ona 
otvara prostore i područja koja su dobrim dijelom našoj javnosti 
do sada bila zatvorena, budući ta ista javnost smatra da je 
prva crta bojišnice bila tamo gdje se puca puškama, topovima, 
raketama i svim drugim mogućim oružjima koje danas pozna 
ratna tehnika. Međutim, pored te bojišnice koju poznaje naša 
javnost a naročito naša braniteljska populacija kao takvu, 
postoji i ova bojišnica koju je autor ove knjige obradio, a to je 
bojišnica koja ide od Berlina do Vatikana, od Washingtona do 
Hrvatske... Potrebno je sagledati i tu komponentu Domovinskog 
rata a koja je bila vrlo značajna za ostvarenje onih ciljeva, koje 
je sebi postavilo hrvatsko vodstvo s predsjednikom Tuđmanom, 
a to je, ostvariti suverenu državu Hrvatsku te obraniti i njezin 
suverenitet. 

Poneki segmenti ove knjige će se možda činiti jako izazovni, 
čak provokativni do te mjere da traže odgovore, i to ne po onome 
»slikom na sliku“ nego - ,knjigom na knjigu“. Naime, da bi se 
argumentirano odgovorilo na pojedine teze i zaključke, trebalo 
bi napisati čitavu knjigu. Stoga bi ova knjiga mogla biti izazov 
i hrvatskim braniteljima koji su do sada dosta jednostrano 
promatrali Domovinski rat i nisu sagledavali ovu dimenziju 
obrane Hrvatske koja se vodila u zatvorenim diplomatskim 

krugovima. I to treba imati na umu kod sagledavanja pojedinih 
slučajeva prikazanih u ovoj knjizi. 

Na trenutke se dobiva utisak dramatičnosti nekih slučajeva 
kojima autor nastoji zamagliti onu nit kojoj je težila službena 
hrvatska politika s predsjednikom Tuđmanom. Međutim, 
raščlanjujući detalje u opisima određenih situacija, može se 
shvatiti da su to ipak bili samo pojedinačni slučajevi. U suštini, 
daju odgovor na jedno pitanje, s kim smo se mi to morali boriti 
da bi ostvarili svoj cilj?!... 

To su bile određene snage koje pisac zorno prikazuje, ali ipak 
sa zadovoljstvom moramo konstatirati, da su daleko veće i jače 
bile one snage koje su se istinski borile za suverenu Hrvatsku. 
A te su pobijedile! Pobijedile su snage koje su se borile protiv tih 
sila zla koje su se postavile da nas spriječe u našim nastojanjima. 

Knjiga se inače čita nadušak, vrlo glatko, čitko, pitko, s velikim 
zanimanjem. Kada se počne čitati, ne možete je ostaviti. Idete s 
teme na temu, sa stranice na stranicu. Čitajući ovu knjigu, ne 
osjeti se neprospavana noć. Vjerodostojnost ovoj knjizi pojačava 
i to što je autor stavio sam sebe u centar zbivanja. Sam je 
sebi izvor informacija, što daje dodatnu uvjerljivost njegovim 
pričama. Nije tražio ni citirao neke druge izvore, iako ponegdje 
ima i toga. 

Autor ove knjige nije se držao povijesno — dokumentarnih 
standarda, što ne umanjuje njegovu vrijednost. 

Nije mu ni bila namjera pisati povijest, već opisati određene 
segmente te povijesti. 

Pojedini segmenti koje autor opisuje nisu podložni kriterijima 
povjesničara, ali povjesničari neće moći zaobići niti ignorirati 
mnoge situacije i događaje opisane u ovoj knjizi. 


Josip Manolić 
general pukovnik HV 

PREDGOVOR 


Čitajući knjigu ,VRANA — OKO ISTINE“ sa sigurnošću 
mogu reći da se po prvi put pojavila knjiga ovako teške 
i crne tematike u našoj nakladničkoj produkciji. Od 
postanka naše države Hrvatske do danas, očito niti jedna 
knjiga ovoliko istinski, sadržajno i sveobuhvatno nije 
prikazala ni obradila spoznaju postojećih činjenica koje 
su u nastajanju i stvaranju jedne nove države (kao što je 
Hrvatska), toliko izravno i sudbonosno utjecale na njezinu 
sudbinu. 

Uzročno-posljedične veze _ svih aktera ovih priča 
pokazuju savršen sklad stalnog postojanja vinovnika 
UDB-e i KOS-a koji su direktnim utjecajima stvarali svoj 
svijet, ponesen bljeskom moći, a koja se evidentno uvukla 
u sve pore našega društva. 

U ovoj knjizi obrađeni i opisani su i akteri s očito 
izmjenjenim imenima iza kojih stoje stvarniljudi—-vinovnici 
istinskih događanja, a svi redom pršte zastrašujućim 
prijetnjama i konotacijama koje su obilježile vrijeme 
stvaranja države Hrvatske u protekle 24 godine. Događaji 
vrve tragičnim posljedicama kojima je oblikovano, kako 
sadržajno tako i stilski naše društvo. Koliko se god autor 
trudio da aktere priča u ovoj knjizi sakrije i zamagli, 
u tome nije potpuno uspio iz razloga što su pojedine 
akcije i htjenja toliko evidentni, da se tužno crnilo u 
beskrupuloznom plesu pojedinaca izborilo da isplovi na 
površinu i da u svakodnevnom vrtlogu valova plivaju u 
bezdan naše mlade povijesti. 

U tim pričama dominira ljudska pohlepa i grabež s 
ciljem ostvarivanja pritom vlasitih ciljeva ne birajući 
sredstva što isključuje svaku kategoriju ljudske časti, 
dostojanstva i morala... 

Autor je očitim trudom nastojao dobrim pripovjedač- 
kim stilom opisati u pričama istaknute događaje a likove 
zatamniti da se manje vide. Ponesen emocijama, na 
žalost u tome nije potpuno uspio iz razloga što je i sam u 
mnogim događanjima od opisanih, u njima neposredno 
sudjelovao. 

Svaka priča ponaosob i sve u ukupnosti zajedno, 
ukazuju i čitatelja vode u tugu izazivajući bol i nemoć nad 
ovim događajima koji se ne mogu zatamniti bezizlaznim 
protokom vremena te izbrisati iz sjećanja ljudi. Ma koliko 
god proteklo vremena, u ljudskoj svijesti ostaje zapis 
sjećanja i utječe na pamćenje ne prizivajući zaborav od 
ovakvih zastrašujućih događaja kojih se ljudsko biće, ma 
koliko htjelo, ne može osloboditi. 

Iz svake ove priče izvire živ čovjek i njegova crna duša 
koja beskrupulozno gazi po izmorenim i napaćenim 
ljudima otimajući im imovinu, dostojanstvo i sve što 
imaju. U svemu ovome žrtve su ljudi, pravi istinski 
domoljubi i borci za slobodu i samobitnost naroda u 
jednoj novonastaloj ljudskoj zajednici u kojoj su mnogi u 
stvaranju države Hrvatske polagali i svoje živote. 

Svi događaji koji su u ovoj knjizi opisani nastali su 
u životu ove generacije koja se neumitno i britko sjeća 
svirepih detalja koji pothranjuju uzroke svekolike propasti 
jednog naroda. Bilo bi sigurno i za mnoge bezbolnije, da je 
ova knjiga objavljena nakon 50 godina iza ove generacije 
jer ova tematski i sadržajno nije poželjna sve dok su akteri 
i »heroji“ ovih priča još živi, pa bi bezbolno povjesničari 
i drugi spisatelji mogli analizirati navedene događaje u 
ovoj knjizi te ih s mirom odložiti tamo gdje pripadaju — u 
povijest. 

Ne bih ni ulazio u potanku analizu pojedinih likova 
i priča jer bi me to odvelo u labirint bezizlazne tuge i 
mraka iz kojega se nije moguće izvući bez konstatacije 

i tvrdnje da su ovi događaji koji su u ovoj knjizi opisani, 
djelo ljudi bez kontinuiranog odgoja, bez obiteljske 
topline, lišeni osjećaja pripadnosti jednom narodu i 
pripadnosti jednoj domovini. Oni su očito nastali i živjeli 
na zgarištima neumitne požude za materijalno i drugo 
sablasno sazvježđe života na zemlji koje ih puni i koje im 
daje i osigurava opstojnost života. Ma koliko god crnila i 
šokantnih događaja prezentiraju priče u ovoj knjizi, valja 
je pročitati da bi se svakom čitatelju ponaosob podastro 
vidik žudnje da svojim osobnim stavom, a prethodno 
stvorenim mišljenjem i zaključkom nastoji upozoriti 
eventualne vinovnike sličnih događanja a kojih ni danas, 
nažalost, nismo lišeni jer se često pojavljuju u našem 
svakodnevnom životu. 

S obzirom na sve gore navedeno, ovu knjigu toplo 
preporučam čitatelju da ju pomno i zdušno pročita i 
proanalizira budući ista obiluje upozorenjima koja bi 
svakog normalnog čovjeka trebala probuditi i voditi 
poukom da se valja od svake iole slične situacije proizišle 
događajima iz ove knjige, dobrano distancirati. 


U Zagrebu, rujna 2014. 


Emilio Rubirossa 

TAKO JE POČELO 


Soba načelnika SDS-a u Zagrebu. Godina 1989. Broj 
Jedan kao glavni sjedi na čelu stola za sastanke. Ostali 
šute i čekaju. Broj Jedan se nakašlje pa počne: 

- Poznato vam je da se Milošević uspinje na vlast u 
Srbiji, da namjerava postati predsjednikom Jugoslavije. 
Mi nemamo snage spriječiti njegove namjere. Svjesni smo 
da je JNA na njegovoj strani. Moramo se sami unutar 
Hrvatske organizirati. Naši analitičari tvrde da će doći do 
raspada Jugoslavije što znači da može doći do rata. Mi 
moramo naći način kako da se zaštitimo od hrvatskog 
nacionalizma koji će eskalirati ako će se Hrvatska odvojiti. 
Ne smijemo dozvoliti da se oni okrenu protiv nas. Zato 
sam napravio plan da ubacimo svoje ljude u sve pore nove 
vlasti i tako je držimo pod kontrolom. 

U prostoriji je vladao muk. Svi su šokirani spoznajom 
da će se Jugoslavija raspasti i da više ništa neće biti kao 
DJE: 

Broj Jedan vadi papire na kojima je pisaćim strojem 
napisan tekst i podijeli ga prisutnima. 

- Ovdje su upute šta i kako raditi. Trebate što prije 
provesti sve kako je napisano. Imajte na umu da nismo 
više pod Beogradom, sada sami odlučujemo o svojoj 
sudbini. Sastanak je završen, možete ići i odmah počnite 
raditi po napisanim uputama. 

Kada su ostali sami, načelnik Zrinjevca će zabrinuto 
Broju Jedan: 

- A šta će biti kada me smijene, šta ću ja raditi? 

- Ja ću ti naći posao, ne brini, sve je isplanirano. Novac 
je u austrijskim bankama. Budući tajkuni spremni su 
kupovati pa uništavati tvornice i tvrtke. Hrvatsku treba 

ekonomski uništiti. Raznim aferama Hrvatima ćemo 
uništiti moral...Poseban plan imamo za predsjednikovu 
obitelj. 

Tako je to počelo... 


U Zračnu luku Zagreb slijeće zrakoplov iz Kanade. 
Izlazi Gusan, jedan od onih sa liste emigranata koji ne 
smiju u Jugoslaviju. Nakon pregleda putovnice i kontrole 
podataka, milicajci ga pozivaju u pokrajnju prostoriju. 
Odnekud se pojavljuje Broj Jedan: 

- Ja sam iz Državne, on je naš čovjek, ide s nama. 

Godinama pripreman u Kanadi, slovio je za velikog 
nacionalistu. 

Kako djeluje pod zaštitom Amerikanaca, vremenom 
se uspijeva osloboditi Broja Jedan. Postaje ministar. 
Međutim, nije znao da je njegova supruga suradnik 
SDS-a. Bila je suradnik Mozga. 


KKK 


Plan koji javnost nije mogla ni naslutiti bio je da se 
novcem povučenim iz Beograda, a koji je sada ležao u 
austrijskim bankama, počnu kupovati hrvatske tvornice 
i tvrtke, da se iste ekonomski unište i potom prodaju za 
male novce a radnike otpusti. 

U Hrvatskoj su vlasnici, direktori ili menadžeri 
značajnijih tvrtki uglavnom bili suradnici SDS-a ili njihovi 
bivši pripadnici. Ili su to bila njihova djeca. Isto tako, bivši 
pripadnici SDS-a i SUP-a bili su članovi raznih Nadzornih 
odbora u poznatim tvrtkama a i često su obnašali dužnosti 
šefova osiguranja. Oni, nacionalno osvješteni, brzo bi bili 
smijenjeni. Na taj su način kontrolirali Hrvatsku. 

Na taj ju način kontroliraju i danas. 


KKK 


Informacije su ,curile“ na sve strane. Srbi su sve znali, 
a MI6 i Francuzi stvorili su ,mrežu“ oko Predsjednika. 

Inače, našeg ,po narodu izabranog Predsjednika“ 
ustoličio je KOS i MI6. Između šest kandidata tražio se 
najnaivniji, najpodložniji utjecaju savjetnika. Tako je to 
odlučeno u Londonu. 

A Predsjednik je trebao biti dr. Marko Veselica. 


kkk 


Da bi stvari postale jasnije treba se sjetiti rečenice 
Aleksandra Vasiljevića na suđenju Miloševiću u Haagu: 

- Bre Slobo, sve smo ti pripremili 1990. u Hrvatskoj, 
banke, poduzeća, tvornice, medije, a ti si sve zeznuo, 
ništa nisi iskoristio...?! 

Milošević na to zatraži odobrenje od suca za postaviti 
pitanje generalu. Nakon što mu je sudac odobrio, Milošević 
upita: 

- Kako to da je KOS od 1988. godine vlasnik Zagrebačke 
banke? 

Kasnije postaje jasno zašto je vlast u Hrvatskoj 
inzistirala na tome da svaki policajac mora primati plaću 
preko Zagrebačke banke. Tako je KOS od samog početka 
imao sve podatke o hrvatskim policajcima, njihovim 
obiteljima, adresama stanovanja i brojeve telefona. 

Što ima i danas. 

Predsjednik je pregovarao s Miloševićem. Mislili su, ako 
šeću parkom dok razgovaraju, ne mogu ih prisluškivati. 
Prevarili su se. Amerikanci su imali sve snimke njihovih 
razgovora. Zato je izostala brza međunarodna intervencija 
za spas Hrvatske. Zato je MI6 rušio Margaret Thatcher jer 
je htjela spriječiti razaranje Vukovara. 

Sam Bog je spasio Hrvatsku. 

Iako je postojala direktna telefonska veza Tuđman - 
Milošević, rijetko se koristila zbog prisluškivanja. Važne 
stvari su u pisanom obliku prenosili kuriri poput Veselog. 

Veseli je za vrijeme bivše Jugoslavije radio za Službu 
državne sigurnosti. Kako je bio podstanar u kući tada 
budućeg Predsjednika, imao je i više nego dobre uvjete da 
ga špijunira. Dolaskom države Hrvatske, Veseli postaje 
načelnik VI Odjela SZUP-a, a kasnije i šef osiguranja 
predsjednikove obitelji. Imao je veliki utjecaj na obitelj. 

PREDSJEDNIK I VRANA 


Ponoć je, 1991. Vrana stoji ispred Predsjednika. 

- Vi ste mi jedina nada da se na nekog mogu osloniti. Ne 
mogu nikome vjerovati. Nitko ne zna tko ste. Od sada ste 
samo meni odgovorni. Moja je supruga na vezi s ruskim 
službama, još od bivše države. Svi oko mene suradnici su 
SDS-a ili neke od stranih službi. Nemam sa kime raditi. 

Počet ćete u nekoj policijskoj postaji, a zatim ću vas 
prebaciti u SZUP. Bilo bi sumnjivo da vas odmah, direktno 
stavim u SZUP. Broj Jedan bi vas dao likvidirati. Samo 
ćete se meni javljati. Imam ovaj mobitel, a vi imate onaj 
kojeg su vam dali vaši izraelski prijatelji. Nitko ne smije 
znati da smo na vezi. Rečeno mi je da se ovi mobiteli teško 
prisluškuju. 

Vrana će na to, gledajući Predsjednika ravno u oči: 

- Gospodine Predsjedniče, vi znate da sam ovdje 
dragovoljno, ali i da sam zahtijevao da se određena svota 
novca stavi na moj račun u Švicarskoj, kao garancija da 
ću imati od čega _ živjeti kada sve ovo prođe. Ako prije 
toga ne poginem. U tom slučaju, novac ide u dobrotvorne 
svrhe. 

Predsjednik samo kratko kimne te mu pruži fasciklu s 
dokumentima gdje je bilo rješenje za policijsku postaju, 
domovnica, nekoliko putovnica i osobnih iskaznica, na 
lažna imena. 

- Sada idite. Kontakt je preko mobitela. 

Vrana se lagano nakloni pa nakon čvrstog stiska ruke 
Predsjedniku, napušta prostoriju. Odsada je Vrana bio 
sam. Odgovoran samo Predsjedniku. 

Vozio se neko vrijeme po gradu kako bi mogao uočiti 
da li ga slučajno tko prati. Kada se uvjerio da ga nitko ne 

prati, krenuo je prema svome stanu koji je bio u jednoj 
od onih malih ulica koje izlaze na Zvonimirovu. U staroj 
dvokatnici s obnovljenom fasadom, njegov stan imao je 
dvije sobe namještene masivnim drvenim namještajem, 
modernu kuhinju, kupaonicu i mali balkon. Ono što ga 
razlikuje od svakog drugog pristojnog građanskog stana, 
dvostruki su prozori sa staklom otpornim na streljivo. Sve 
je napravljeno točno onako kako je zamislio. Okolo je bilo 
gusto drveće. To mu je naročito odgovaralo. 

Dok jede u kuhinji, čita rješenje za policijsku postaju 
gdje bi se trebao javiti već idući dan. 

Predsjednik nije gubio vrijeme... 


KKK 


Dan kasnije javlja se Vrana u PP. Šalju ga da se s 
rješenjem javi pomoćniku, za odoru. Kuca na vrata ureda 
i ulazi. 

Za stolom sjedi pomoćnik, muškarac srednje dobi, 
obavezni brkovi, stari jugoslavenski kadar. Pogleda u 
Vranu, uzima rješenje. 

- Još jedan novi? Nisi li malo star za pozornika — 
početnika? 

Vrana šuti, znao je da će ga pitati za oca. 

- Šta ti je bio otac, nekako mi je poznato prezime? 

- Bio je general. 

- Hej, pa ti sijedan od naših! To je dobro. Od svih ovih 
bedaka što dolaze i misle da će biti nova NDH, konačno 
jedan od naših. Dobro, odmah ćeš ići zadužiti opremu. 
Pištolja nema, zadužuju se na revers i vraćaju nakon 
završene smjene. Tebi ću dati jedan od svojih, tako da ga 
možeš uvijek imati. 

Javlja se potom starijem milicajcu koji ga treba podučiti 
poslu. Milicajac u svojoj jugoslavenskoj odori bez oznaka, 

a Vrana u sivoj s oznakom policije, sjedaju u ,Stojadina“ 
i kreću u patrolu. Milicajac je zadovoljan jer ipak radi sa 
jednim od njihovih. 

Dani prolaze u radu, a Milicajac, prava enciklopedija, 
nastoji svoje znanje i iskustvo prenijeti svom učeniku u 
što kraćem roku. 

Vrana uživa, upijajući sve što mu njegov mentor 
prenosi. 

ADOLFOVAC 


Jedne večeri oko 21,00 sat zove ih dežurni smjene 
Francek, još jedan jugo kadar, te im, prethodno zatvorivši 
vrata dežurnog, tajnovito priopćava da imaju tajni zadatak 
o kojem ne smiju nikome ni zucnuti. Moraju se odvesti 
u planinarski dom ,Adolfovac“ i zapečatiti ga. Dao im je 
vosak i špagicu. 

Pečatiti planinarski dom usred noći? Krajnje čudno i 
sumnjivo, pomisli Vrana. 

Dovezli su se ,Stojadinom“ do ,Adolfovca“. Mrkli je 
mrak, tek mjesec povremeno iza oblaka baca diskretnu 
svjetlost. Vrana razabire obrise naoružanih osoba. Kada su 
se približili uoči zelene odore bez oznaka, s najmodernijim 
vojnim puškama. Vođa grupe, njih dvanaestorice vojnika 
ili policajaca, uvodi ih u dom. Tamo je i pas, njemački 
ovčar. Vođa već poznaje Milicajca pa povede njega i Vranu 
u obilazak doma. Kaže im da je u domu bila stacionirana 
jedna teroristička grupa vojnika JNA. Pokazuje im njihove 
vojne odore, plave, kakve su nosili ,plavci“ sa Zračne luke 
»Pleso“. U sobama njihove osobne stvari. Vođa im ispriča 
da je riječ o teroristima odgovornim za mnoga ubojstva u 
Zagrebu, koja se inače pripisuju Hrvatima. 

Dobio je zapovjed da se sa svojom grupom ubaci u dom 
i likvidira teroriste. Kako bi kojeg ,sredili“, tijelo bi mu u 
plastičnoj vreći bilo odveženo na nepoznatu lokaciju. 

Zazvonio je telefon. Vođa se javlja i priča s nekim na 
srpskom. Kaže im da je iz Mađarske zvala majka jednog 
od terorista. Rekao je da joj je sin u gradu i da ne zna 
kada će se vratiti. 

Nastavi im potom pričati kako su likvidirali teroriste 
kada bi se ovi vraćali u dom. Bez hapšenja. Samo metak 
i gotovo. 

Vrani je bilo jasno da je nekome iz vrha jako odgovaralo 
da teroristi više nikada ne progovore. 

Pomislio je na Predsjednika. Kako li je njemu raditi s 
takvim ljudima? 

U međuvremenu su se bojovnici spakirali i krenuli 
terencima prema Zagrebu. 

Dolazi domar i kaže da će pogasiti svjetla pa mogu 
zapečatiti dom. Vrana se pita tko će počistiti sav taj nered 
ako dom bude zapečaćen? Milicajac izvadi vosak i zapečati 
ulazna vrata. 

U jezovitoj tami stršio je dom poput sablasti. 

Putem natrag prema postaji Milicajac je, kao i obično, 
bio razgovorljiv. Objašnjavao je Vrani da mora šutjeti o 
svemu što je noćas vidio. Da se to u stvari nikada nije ni 
dogodilo. 

Po povratku, Francek ih šalje u obližnju pekaru po 
pecivo. Prije toga su trgnuli po jednu ,ljutu“. Za dobro 
obavljen posao. 

Tri mjeseca kasnije dom je izgorio do temelja a sa njime 
i svi dokazi. Nitko nikada neće saznati za koja su ubojstva 
odgovorni oni teroristi i svatko će svakoga sada moći 
sumnjičiti i optuživati. To je svakako odgovaralo Broju 
Jedan. 


Tijekom iste noći Vrana je zvao Predsjednika. Sastali su 
se tek idućeg dana u ponoć, u njegovoj sobi. Predsjednik, 
iskreno iznenađen onim što je čuo: 

- To je sve ,kuhinja“ Broja Jedan. Sada tu ne mogu 
ništa, nisam dovoljno jak da mu se suprotstavim. 

Nažalost, moram još čekati. Osim toga, ne mogu vas 
kompromitirati. Dobro je da ste mi odmah rekli. Možete 
ići i... pazite na sebe. 

Vrana se umoran vraća u svoj stan. Tko zna što ga još 
čeka u ovoj ludoj državi. Kao u Africi, ne znaš tko ti je 
prijatelj, tko neprijatelj. Istuširao se i uključio televizor. 
Vijesti o novim srpskim provokacijama, balvanima, 
ubijanjima s obje strane. Srbi su u prednosti, imaju JNA... 

Ujutro ga je probudio šum upaljenog ekrana. 


Otac Zec bio je mesar i poznati suradnik UDB-e. Kako 
je ustankom Srba u Hrvatskoj počeo ,previše pričati“, 
Broj Jedan zapovijedio je njegovu eliminaciju. Moralo se 
izvesti tako da izgleda kao osveta hrvatskih ekstremista. 
Zato je morala stradati i obitelj Zec. 

U policijskom izvješću je stajalo da su na blokadnom 
punktu ,potok Bliznec — Markuševec“ u redovnoj kontroli 
vozila i putnika zaustavili vozilo u kojem su bile majka 
i kći Zec, a s njima osobe u maskirnim odorama. Te su 
osobe imale sve dokumente, isto kao majka i kći Zec. Nisu 
protestirale jer bile su ipak među ,svojima“ pa nisu imale 
razloga za strah. 

Osobe u maskirnim odorama nisu bile osobe koje su 
kasnije optužene za stravičan zločin... 

Kada je zločin procesuiran, ,optuženi“ su, uz novčanu 
naknadu, priznali zločin. Kasnije će njihovo priznanje, 
zbog ,određenih zakonskih propusta“ biti odbačeno. Tako 
je i bilo. 

Pravi počinitelji ovog zločina bili su članovi terorističke 
grupe iz planinarskog doma ,Adolfovac“. To je bio još jedan 
od razloga zbog kojeg su morali biti likvidirani. Jasno je 

da je Broj Jedan stajao iza te grupe, koja je odgovorna 
i za postavljanje eksploziva ispred Židovske sinagoge u 
Zagrebu kao i na židovskom groblju na Mirogoju. 

Naravno da je država platila odštetu preostalim 
članovima obitelji Zec, kako se prava istina nikada ne bi 
doznala. 

PIJANI POLICAJCI 


Milicajac i Vrana idu na intervenciju u jedan poznati 
zagrebački lokal. Dojava je da pijani policajci vade pištolje 
na goste. Učestala pojava u Zagrebu. Milicajac komentira: 

- Takvih izgreda nije bilo za vrijeme bivše vlasti. Tamo 
gdje nema discipline, nema ni države. 

Vrana je znao da je Milicajac djelomično u pravu, ali 
je isto tako znao da se novaci u policiji boje da će biti 
poslani na bojišnicu, pa se od straha opijaju. 

Ispred lokala stoje uzbuđeni građani. Milicajac ulazi 
u lokal, prethodno se dogovorivši s Vranom kako će 
postupiti. 

U lokalu njih šestorica pijanih policajaca, jedan maše 
pištoljem. Spazivši Milicajca uperi pištolj u njega psujući 
mu ,mater milicijsku“. Drugi se pijano cerekaju ali mu 
ipak sugeriraju da ga baš ne ustrijeli, nego samo istjera 
van. Ali ovaj se ne da smesti i uperi pištolj u glavu 
Milicajca. Zategao je oroz. Čulo se stravično ,klik“. U 
tom času Vrana puca i pogađa pijanog policajca u šaku. 
Milicajac skače, baca ga na pod i stavlja mu lisice. 

Predstava je završena. 

Užasnuta konobarica viri iza šanka. Ostala petorica u 
nevjerici šute. Uskoro stiže ,marica“ u koju su ugurali 
pijanu petorku, a šestog u kola Hitne pa na Traumu. 

Vrativši se u postaju, Milicajac baš nije bio raspoložen 
za razgovor. Zapovjednik im čestita i pozove ih na čašicu 
viskija. 

Nakon završetka smjene Milicajac zove Vranu u jedan 
lokal na Markuševačkoj cesti. Uz ,živu“ glazbu jeli su i 

pili do ,fajrunta“, Milicajac nije mogao Vrani dovoljno 
zahvaliti. Ipak mu je spasio život. Jedino ga je čitavu 
večer kopkalo, gdje je Vrana naučio tako precizno pucati? 
Takvih u bivšoj vlasti nije bilo... 


KKK 


Jedne noći zovu ih iz poznatog restorana na 
Markuševačkoj cesti. Uz zvuke romske glazbe, pijani 
pomoćnik jedne PP, dobro rodbinski povezan s vlašću, 
izvukao je službeni pištolj i postrojio goste restorana uza 
zid kod plesnog podija. Razjaren je, jer ni jedna ženska 
neće s njim plestati. Gosti s rukama u zraku a svirači 
stisnuti za obližnjim stolom, u strahu čekaju što će se 
dogoditi. 

Vrana i Milicajac, tek što su stigli parkirati službeno 
vozilo, zaskoči ih uplašeni vlasnik restorana i na brzinu 
im objasni što se događa u restoranu. Trenutak kasnije 
Vrana i Milicajac ulaze u restoran. Pijani pomoćnik ih spazi 
ali ne spušta pištolj. Tada prepoznaje Milicajca, starog 
kolegu iz ,onih“ dana. Sumnjičavo pogledava Vranu. 

- Tko je ovaj s tobom? 

Milicajac mu uz smješak kaže Vranino prezime. 

- Znaš, otac mu je onaj general. Sad spusti taj pištolj. 

Pomoćnik se na trenutak zamisli, pa na koncu ipak 
preda oružje Milicajcu. Sada se ohrabri i vlasnik restorana, 
pa će glasno da svi čuju: 

- Neću podnositi prijavu, a i vas molim da zaboravite 
što se dogodilo. Sve je dobro što se dobro svrši. Ide runda 
na moj račun. 

Romi opet zasviraše i sve se vrati u normalu. 

Pomoćnika odvedoše u njegovu postaju i pozovu 
zapovjednika. Međutim, ,rodjačke“ veze su brzo proradile. 
Pomoćnik se i ovog puta izvukao bez kazne. 


29 


Alfred Morgan 





Došao je i dan rastanka. Vrana je dobio rješenje za 
premještaj u SZUP. Milicajac mu je čestitao. Ipak je to 
bila ona državna služba koje su se svi bojali. 

- Čuvaj se. Poznam Izidora, javi mu se i reci da si moj 
dobar prijatelj. Trebat će ti netko kome ćeš moći vjerovati. 
On je moj rođak, s njim nećeš imati problema. 

Vrana mu obeća da će se javiti čim uđe u posao. 

DOLAZAK U SZUP 


Laganim korakom Vrana šeta gradom i dolazi do 
Zrinjevca. Zastane ispred ulaza u zgradu koja je nekada 
bila banka, a nakon dolaska komunista postala je sjedište 
UDB-e, kasnije SDS-a, službe koje su se u bivšoj državi svi 
bojali. Na samom ulazu zaustavlja ga dežurni policajac. 
Vrana mu pokazuje rješenje i kaže da se mora javiti 
načelniku. Policajac zove telefonom, pa vodi Vranu na 
prvi kat do ureda načelnika. Ulaze u poveliku prostoriju 
gdje ih dočekuje ljubazna tajnica. 

Lijevo i desno od njenog stola bila su vrata. Desna su 
vodila u ured načelnika a lijeva u ured zamjenika. 

Tajnica je upravo prespajala liniju za zamjenika. Vrana 
se nakostriješi čuvši zamjenikovo prezime, malo kasnije 
i ime. Bio je to sin nekada najmoćnijeg i najkrvavijeg 
sekretara unutrašnjih poslova Hrvatske. 

Ušao je s tajnicom u ured načelnika. Ona ih odmah 
ostavlja same. Načelnik mu ponudi da sjedne i odmah 
prelazi na stvar: 

- Vidim po rezultatima provjere koja se radila za vas da 
ste potpuno spremni za ovaj posao. Počet ćete u odjelu 
provjere. Nakon mjesec dana prelazite u odjel za terorizam. 

Diže telefonsku slušalicu i kaže tajnici da pozove 
Debelog. Ovaj ubrzo stiže sav zadihan i znojan. 

- Ovo je novi djelatnik. Tebi je dodijeljen da posebno 
paziš na njega. Iz razultata provjere znaš za njega tko je, 
pa se tako prema njemu i ponašaj. Sada možete ići. 

Debeli odlazi s Vranom u svoj ured. Bila je to mala 
sobica, jedva za dvije osobe, treća teško da bi stala. 

- Ti sijedan od naših, imat ćeš sve što ti bude potrebno. 
Ovi novi koji su stigli, od njih nikada dobrih operativaca. 

Većinom su to tatini i mamini sinovi koji su tu došli preko 
debelih veza, samo da ne bi morali na bojišnicu. Nas stare 
će umiroviti a ostaviti te mudonje koji ne znaju sami ni 
cestu prijeći. Grozota, na što smo spali. Svejedno, raditi 
se mora. Čuvaj se ovih novih, među njima ima bivših 
suradnika koji su podmetnuti da izigravaju velike Hrvate 
i ustaše. Pazi, takvi će sve cinkati. Što veći Hrvat, to veći 
»cinkaroš“. Sada idemo do oružara da zadužiš pištolj. Ne 
odvajaj se od njega. 

Krenuli su hodnicima do većeg ureda gdje je sjedio stari 
udbaš. Jeo je špek i luk. Debeli se odmah sam poslužio. 
Ponudio je i Vranu, pa su sve to zalili domaćom šljivom. 

- Daj našem čovjeku da zaduži pištolj. Ne onu malu 
»Zastavu“, daj mu ,češku zbrojevku“. Ovi novi su se usrali 
kada su dobili male ,zastave“ ha, ha, ne znaju što će s 
njima, drže ih u onim svojim torbicama ,pederušama“, što 
svi znaju. Neprijatelj im samo uzme ,pederušu“ i gotovi 
su. Daj mu i futrolu, da ga nosi ispod pazuha. Tako može 
iznenaditi neprijatelja. 

Ispostavilo se da će mu to ubrzo spasiti život. 

Debeli ga potom vodi u veliku dvoranu s 30-40 stolova, 
tzv. ,konjušnicu“. Tu rade operativci odjela provjere, 
uglavnom djelatnici iz bivšeg sustava od kojih je većina 
nastavila profesionalno raditi u Hrvatskoj. Pokazalo se da 
je upravo taj ,stari kadar“ radio pošteno, za razliku od 
novopridošlih ,velikih Hrvata“ kojima je na prvom mjestu 
bila karijera i novac a ne Domovina. 

Debeli povisi glas, svi utihnuše: 

- Predstavljam vam novog djelatnika. Budite mu na 
pomoći, da što prije svlada sve tajne rada ovog odjela. 

Zatim ga vodi u podrum, mračan, bez prozora. Otvara 
nekoliko prostorija. Unutra betonski zidovi i pod, uske 
drvene klupe. 

- Tu smo za ,Juge“ trpali nepodobne. Dobivali su slana 
jela a nisu dobivali vodu. One jako loše smo  ,peglali“ 
po noći, u smjenama. Kako se tko umorio, dobivao bi 
zamjenu. Danas su druga vremena, nema više ,provjerenih 
metoda“. 


Prošao je i taj prvi dan u SZUP-u. Na izlazu iz zgrade 
čekao ga je muškarac srednje dobi, prosijed, glatko 
obrijan. Prilazi Vrani: 

- Ja sam Izidor. 

Vrana se iznenadi kako su dobro povezani svi ovi iz 
bivšeg sustava. 

Izidor je točno znao kako on izgleda. Poveo ga je do birtije 
na uglu Praške i Zrinjevca. Tamo su se inače sastajali stari 
umirovljeni i aktivni djelatnici i razmjenjivali informacije. 
Vrana je bio jedan od rijetkih novih kojem je bio dozvoljen 
pristup u to društvo. 

Kasnije su se sastajali i u birtiji koja se nalazila u 
podrumu ,Ferimporta“ u Petrinjskoj. 


KKK 


Nakon odrađenih mjesec dana u odjelu provjere, u 
proljeće 1992. Vrana počinje raditi u odjelu za terorizam. 
Dijelio je sobu s Guzonjom, za kojeg se pričalo da voli 
dečke, premda je imao ženu i djecu. Zbog raznih usluga 
koje je činio ,glavešinama“ bio je mažen i pažen, siguran 
da ga neće maknuti kao starog udbaša. Imao je i kumske 
veze s ,kraljevima“ podzemlja, a to mu je davalo na 
važnosti. Sav ozaren, jedva je dočekao da Vrani da prvi 
slučaj. 

- Izvjesnom visokom časniku HV-a nestao je njegov 
pas Bleki. Treba ga naći. Lokalni pijanac u birtiji, u koju 
je časnik zalazio sa psom, zadnji je vidio psa pa bi s njim 
trebalo obaviti obavijesni razgovor. 

Pijanac je već bio priveden u ,Đorđijanu“. 

Vrana nije mogao vjerovati. S pijancem da razgovara 
o nestalom psu? I to da radi djelatnik SZUP-a? Zar 
SZUP stvarno nema pametnijeg posla? Očito je nekoga 
gore zasvrbila guzica pa se SZUP usred rata mora baviti 
ovakvim glupostima. 

U sobiza razgovore sjedi bivši poštar u penziji. Skrušeno, 
u strahu gleda Vranu. Policija ga je pokupila iz birtije baš 
nakon drugog konjaka. Uplašeno pita Vranu zašto su 
ga priveli. Vrana mu objasni da se radi o nestalom psu 
Blekiju, i da je on jedina osoba koja bi o tom psu mogla 
nešto znati. 

- Jezuš i Marija! Pa zar zbog tupavog psa ste me priveli? 
Taj pas je pijanac kao i njegov gazda koji bi trebal biti 
negdje na frontu, al kak ima dobre veze, već je u mirovini i 
loče skupa sa psom. Kada se napiju, krenu u istom smjeru 
svojoj kući. Ako psa nema, možda je putem negdje zaspal. 
- Kada ste ga zadnji put vidjeli? 

- Prije dva-tri dana. Bili su skupa do ,fajrunta“. Tada 
su se obadvojica digli i oteturali iz birtije. Vidjela ih je i 
konobarica. Ja sam još malo ostal da si popijem ,putnu“, 
a kad sam izašel, nije bilo ni psa ni gazde. 

- Dobro, to bi bilo sve, možete ići. I nemojte nikome o 
ovome pričati. Žalosno je i smiješno da se i ovakvi poslovi 
moraju odraditi. Hodite, ja plaćam rundu. 

Kasnije je Vrana počeo dobivati i nešto ,ozbiljnije“ 
predmete, kao npr. one u kojima su bivši djelatnici SUP-a, 
znajući da se Jugoslavija raspada, dobivali 90-tih veće 
stanove, dok su prijašnje zadržavali i davali na korištenje 
svojoj djeci. 

PUKOVNIK WAGNER 


U ponoć je Vrana kod Predsjednika. U predsjednikovu 
sobu dovodi ga uvijek ista žena. Crnokosa, oko 30 godina, 
ozbiljna, u kostimu, do grla zakopčana. Rekao mu je da 
ženska osoba izaziva manje pozornosti. K tome je poznato 
da žene imaju bolju intuiciju od muškaraca. 

Uvela ga je u sobu i tiho zatvorila vrata. Predsjednik 
sjedi kod radnog stola. Ustaje i prilazi bliže Vrani. 

- U ovoj sobi nema kamera. Inače su svagdje postavljene 
pa šef osiguranja može gledati i slušati što se događa. 

Vrana nije znao da je bivši načelnik odjela Centra 
SDB-a Zagreb, šef osiguranja Predsjednika. 

- Radit ćete na slučaju pukovnika HV-a Wagnera koji 
je optužen da je podmetnuo eksploziv u Veleposlanstvo 
SAD-a na Zrinjevcu. Veleposlanstvo je bilo preko puta 
Centra SZUP-a. Radit ćete sa starim udbašem, Sporim. 
Sutra će vas zvati načelnik Maras i dodijeliti vam predmet 
o Wagneru. Kako vam se čini u SZUP-u? 

- Punoje ,starih“iz bivšeg sustava, dobro su organizirani, 
a novi su došli da ne bi morali ići na bojišnicu. Neki su do 
sada bili u Sloveniji, pa su im roditelji javili da se mogu 
vratiti u Hrvatsku jer su dobili posao u SZUP-u. Mnogo 
ih je neiskusnih, podložnih utjecaju starijih kolega. Ima 
bivših suradnika SDS-a koji se ponašaju kao da su veći 
ustaše od Pavelića. Ostali su karijeristi. Ne znam zašto 
dolaze nesposobne osobe u Centar SZUP-a, kada će i tako 
za dva do tri mjeseca biti prebačene u sjedište Službe. 

- Riješit ću to. A vi, pazite na sebe, nemojte nikome 
vjerovati. Ne želim vas vaditi iz Remetinca. Sada idite. Ne 
smijemo dugo biti zajedno, da ne posumnjaju. 


35 


Alfred Morgan 





Odlazeći, Vrana razmišlja koga se to Predsjednik boji 
da ne posumnja kako se oni tajno sastaju. 

Sutradan ujutro Vrana dolazi kod načelnika Marasa. S 
njim već sjedi Spori. Na Marasu se vidjelo da je već nešto 
popio prije posla. To je činio od kada je Hrvatska postala 
samostalna država. U Centru se govorilo da je samac, da 
ga to čini nesretnim. A sada se srušila i njegova ,Juga“ pa 
je počeo gubiti nadu u bolju budućnost. 

- Idete službenim vozilom u Vojni zatvor u Ilici. Tamo 
vas čekaju djelatnici SIS-a. Hrpa mišićavih glupana koji 
ne znaju obaviti obavijesni razgovor. Zato ćete vas dvojica 
to napraviti. Pazite šta radite, jer je netko upravo iz vrha 
vlasti htio da vas dvojica to obavite. 

Polako su vozili prema zgradi vojne policije u Ilici. Spori 
nikada nije bio previše razgovorljiv. Parkirali su u dvorištu 
zgrade. Dočekuju ih djelatnici SIS-a. Njihov zapovjednik 
bivši je oficir KOS-a. Srdačno pozdravljaju Sporog, uz 
podozrive poglede prema Vrani. 

- Po godinama bih rekao da je naš. Šta kažeš Spori? 

- Nov je, ali je naš. Otac mu je onaj general... 

- Sin onog generala?! To se mora zaliti. Naravno poslije 
posla. 

Ulaze u sobu SIS-a. Na stolici sjedi jak muškarac, visok, 
zgodan, kratko ošišan. Nakon uvodnog upoznavanja, kreće 
razgovor. Wagner mirno odgovara na pitanja. Priča kako 
su mu roditelji emigrirali 1952. godine u SAD. Nastanili 
su se u Chicagu. On i brat bili su dobri igrači američkog 
nogometa, što se i vidi na Wagnerovih 190 cm visine i 
120 kg mišića. U Hrvatsku je došao iz FBI-a, zbog čega 
se ne može više vratiti u SAD, jer po njihovom zakonu 
pripadnik njihove policije ili vojske ne smije otići u stranu 
vojsku. Povratkom u SAD dobio bi 5 godina zatvora. 

Nadalje priča kako su Srbi u Chicagu izazivali, gađali 
kamenjem Hrvate koji bi se skupili ispred crkve na dan 

Sv. Antuna. Naravno da bi Wagner, njegov brat i ostali 
Hrvati odgovorili na takve provokacije, pa su se znali s 
njima i potući. 

Dolaskom u Hrvatsku Wagner se priključio HV-u. 
S obzirom da je završio West Point u SAD-u, dobio je 
časničko zvanje. Bio je na Kričkim poljanama. Kada bi 
svi pobjegli napustivši položaje, Wagner bi znao ostati 
sam još dva dana. Kada su ga pitali zašto nije pobjegao 
s ostalima, odgovorio je da nije za to dobio zapovijed. Bio 
je i kod Vukovara. Tamo je izvodio spektakularne akcije 
kakvih se ne bi ni Rambo posramio. Sa sobom je uvijek 
vodio prijatelja koji je sve snimao video kamerom. 

Kasnije, gledajući te snimke, svi su zaključili da se 
tako nešto ne može vidjeti ni na filmu. Gledali su kako se 
Wagner kotrlja iz jarka uz cestu prema kamionu punom 
četnika. Kada se našao ispod kamiona, jednim pokretom 
bi pričvrstio eksploziv, kojeg je aktivirao kada se otkotrljao 
natrag u jarak. Kamion je eksplodirao. 

Tvrdio je da nema nikakve veze sa eksplozijom bombe 
u zgradi Veleposlanstva SAD-a. 

Glavni svjedok koji ga je teretio bio je Ovca koji je pio 
po lokalima u Dubravi, da bi se nakon nekoliko dana 
pijančevanja vratio kući u Zapruđe i pričao susjedima 
kako se borio kod Siska u postrojbi ,Vukovi“. 

Bio je zavidan Wagneru i svjedočio bi bilo što, samo da 
ga uništi. 

Vrana i Spori dogovorili su sa SIS-ovcima da ih obojicu 
smjeste u istu ćeliju. 

Te noći Wagner ga je razbio kao jaje. 

Kasnije je Wagner vraćen u HV. Danas je instruktor 
u Afganistanu. Odlikovala ga je i državna tajnica SAD-a 
C.R., osobno mu uručivši visoko američko odličje u 
Afganistanu. Lijeva strana njegove odore puna je hrvatskih 
odličja a desna američkih. 

U Hrvatskoj o tome nije bilo ni spomena. 

Ovca je umro 1994. godine pod čudnim okolnostima. 
Pokopan je na vojnom dijelu groblja na Mirogoju, makar 
je dvojbeno da je ikada bio na bojišnici. 

Djeca mnogih hrvatskih emigranata pod nerazjašnje- 
nim su okolnostima stradala u ratu, kao i mnogi hrvatski 
emigranti koji su se usudili vratiti i boriti za slobodnu 
Hrvatsku. Broj Jedan osobno je zapovjedio 18 likvidacija 
za vrijeme Domovinskog rata. 

Tako su otišli Paradžik, Kraljević, Barišić, Gavran, 
Udiljak... 

Po povratku u Centar, Vrana i Spori morali su napisati 
službenu zabilješku o obavljenom razgovoru s Wagnerom. 
Zabilješke su se tada diktirale daktilografkinjama. 

Sutradan Vranu zove Maras: 

- Napisat ćete zabilješku daje Wagner krivza postavljanje 
eksploziva u zgradu Veleposlanstva SAD-a. Zabilješka je 
ustvari već napisana, samo trebam vaš potpis. 

- On nije kriv i vi to dobro znate. Ja ne mogu potpisati 
nešto što nije istina i nevinog čovjeka optužiti za nešto što 
nije napravio! 

- Slušajte Vrana, plan je da se djeca emigranata i 
nepodobni stranci uklone iz Hrvatske. Oni mogu širiti 
nezdrave ideje, što Hrvatskoj nije potrebno. Sjetite se kako 
su završili oni kod Knina. Sada potpišite. To je zapovijed! 

Kod Knina su izdajom poginuli Miro Barešić i Gordan 
Turić. Broj Jedan je sa Mozgom sve dogovorio i javio Mili 
Martiću. Zadnji sastanak su imali u hotelu ,Esplanade“. 
To su kasnije potvrdili i policajci iz osiguranja. Tako je 
život izgubio istaknuti hrvatski emigrant Miro Barešić. 
Vrana kratko pogleda Marasa, ustane i izađe iz njegovog 
ureda. 

Sjetio se jednog Stipe iz Hercegovine, koji je umalo 
tragično završio. Hrvatski orijentiran, mnogima je smetao. 

Kako bi ga se riješili iz Centra, podmetnuli su mu više 
komada pištolja u njegov osobni automobil. Tada su mu 
paukom ,pokupili“ auto i odvezli ga u Strojarsku ulicu, 
na parkiralište automobila koje bi dovozili ,pauci“. Tamo 
su ga trebali čekati i ustrijeliti. Sve je trebalo izgledati kao 
obračun švercera oružjem. 

Vrana je slučajno čuo za taj njihov plan, a kako 
nije znao na koji bi način spriječio likvidaciju, rekao je 
donačelniku da će, ako to učine, sve ispričati jednom od 
tiražnih tjednika. 


Prošlo je mjesec dana od događaja s Wagnerom. Vrana 
nije dobivao nikakav posao. Debeli gaje ,tješio“ u podrumu 
»Ferimporta“ u Petrinjskoj. 

Napokon, Vrana se odlučuje javiti gospodinu Johanu, 
zamjeniku načelnika Centra. On je zamijenio Željeznog, 
bivšeg pomoćnika i sina prvog Sekretara SUP-a za 
Hrvatsku u bivšoj ,Jugi“, ,krvavog do lakta“, koji je bio 
premješten u odjel za odnose sa stranim policijama u 
MUP RH. 

Gospodin Johan ga prima i upozorava da ga Maras, 
Guzonja, Debeli i ostali žele izbaciti iz Centra, jer im je 
pomutio planove oko Wagnera i Hercegovca, a i plan za 
preuzimanje samog Centra. 

- Napisano vam je rješenje koje ćete pokazati u 
petak, a koje glasi da od ponedjeljka počinjete raditi u 
kontraobavještajnom odjelu kod načelnika Špire. 

Vrhovni je čuo za vaš slučaj i preporučio da se 
premjestite u taj elitni odjel. Zahvalan vam je za Wagnera. 

U petak Vrana dolazi u kancelariju načelnika Marasa 
i pokazuje mu rješenje o premještaju. Marasu samo što 
srce nije otkazalo. Odmah saziva sastanak s Debelim i 


39 


Alfred Morgan 


Guzonjom kod zamjenika Johana. Protivi se Vraninom 
odlasku, tvrdi da ima neriješenih predmeta... 

Vrana na to ravnodušno konstatira da nema, niti može 
imati neriješenih predmeta, jer mu već mjesec dana nitko 
nije dao nikakav zadatak. 

SLUČAJ MINISTRA MANIJA 


Dolaskom u ured načelnika Špire, Vrani je odmah 
postalo jasno da je došao u pravi odjel, gdje će konačno 
doći do izražaja sve ono što su ga Izraelci naučili. 

Prvi zadatak bio mu je sudjelovanje u akciji 
raskrinkavanja ministra Manija. Ministar je pripadao 
moćnom klanu Hercegovaca u Hrvatskoj, pa je zadatak 
oko njega bio vrlo delikatan. 

Zbog toga Vranu zove Predsjednik: 

- Ministar je pravi lopov. Krade, u ovako teškoj situaciji. 
Znate, kada god nešto napravimo, odmah zvone telefoni iz 
Europe. Traže da prestanemo oslobađati vlastiti teritorij! 
Tragično, neprijatelj neusporedivo jači od nas, a oni me 
stalno prozivaju i kritiziraju. Po njima bi valjda neprijatelja 
trebali pustiti i u Zagreb. 

Iu takvim prilikama Mani krade, uzima sebi, razumijete, 
trebaju mi čvrsti dokazi da bi ga mogao smijeniti. Vaša 
je uloga da sve pamtite i da me usmeno obavijestite. 
Nazvat ćete me kada bude sve gotovo. Manija ne smijem 
procesuirati, jer reći će da sam kao Pavelić koji je za 
vrijeme NDH dao strijeljati zamjenika ministra i dvojicu 
službenika zbog sličnih stvari. 

U centru Zagreba, u zgradi blizu hotela Westin, u kojoj 
je Mani imao stan i ured, imali su čovjeka od povjerenja, 
branitelja, koji je ujedno bio i predstavnik zgrade. On je 
stanovao u prizemlju. Pratnja je pratila Manija i njegovo 
društvo koje je bilo na ručku u jednom zagrebačkom 
restoranu. Nisu se mogli vratiti, a da se to ne bi odmah 
znalo u Centru i dojavilo ekipi na terenu. Vrana je bio 
s predstavnikom zgrade. Preko puta Manijevog stana 
stanovala je starija gospođa koja je rijetko izlazila iz stana. 

Spori je dobio zadatak da ode do nje i malo ju ,zabavi“ 
razgovorom, dok djelatnici tehnike ne uđu u Manijev stan 
i ozvuče ga. 

Vrana je u prizemlju s predstavnikom zgrade, glumeći 
djelatnika  ,Elektre“, ,popravljao“ glavnu kutiju sa 
osiguračima. Došli su djelatnici tehnike, stari majstori 
iz SDS-a. Vješto su otvorili vrata Manijevog stana i ušli. 
Ugradili su prislušne aparate u letvice parketa, ozvučili 
sve telefone i utičnice. Još brže su napustili stan i zatvorili 
ulazna vrata. Kada su izašli iz zgrade, Spori je dobio znak 
da može ići. Bio je pravi majstor u razgovoru. Gospođa 
nije ništa čula niti posumnjala. Sve podatke o stanarima 
zgrade dobili su od branitelja. Imao je PTSP pa je stalno 
bio budan i pratio sve što se događa u zgradi. 

Mjesec dana kasnije, Služba je putem primjene svih 
mjera došla do dovoljno dokaza da Mani bude smijenjen. 

Predsjednik je bio zadovoljan radom Službe, ali bijesan 
na Manija. Nije ga mogao procesuirati zbog njegove 
pripadnosti grupi moćnih Hrvata iz Hercegovine, kojima je 
jedino novac bio predmet interesa. Ništa drugo. Rat im je 
dobro došao da zarade mnogo novca. Radili su sa svima, 
bez obzira da li je riječ o neprijateljima ili gangsterima. 

Kasnije će ta grupa, nakon smrti Predsjednika, uništiti 
hrvatsko gospodarstvo. 

- Dobro ste odradili posao, samo mi je žao što ne mogu 
Manija strpati u zatvor, kaže Predsjednik Vrani. Da sam 
proglasio ratno stanje, tko zna koliko bi do sada bilo 
zatvorenih i strijeljanih. 

Otići ćete sutra do Mutftije u ,Mešihat“, navodno su 
susjedi vidjeli da se u ,Mešihat“ unose sanduci sa oružjem. 
Sa Muslimanima smo u dobrim odnosima, ali treba mi 
netko s diplomatskim sposobnostima. S obzirom da ste vi 
bili na Bliskom istoku pa znate i arapski, a time i njihove 
običaje, otiđite ujutro u ,Mešihat“. Već su vas najavili. 

ORUŽJE U MEŠIHATU 


Ujutro, oko 9,00 sati, dolazi Vrana u ,Mešihat“. Dočekuje 
ga Muftija Sulejman osobno. Uvodi ga u jednu od soba i 
pokazuje mu sanduke s oružjem. Radilo se o austrijskim 
puškama SSG-20 sa skupom švicarskom optikom. Tu jei 
streljivo za tu vrstu pušaka. Pokazuje mu papir. Manijev 
potpis. Taj je u sve bio upleten. 

- Ove puške idu odmah za Sarajevo. Bez brige, neće 
ostati u Hrvatskoj. Amerikanci su nam dozvolili uvoz 
oružja. Usput da vam kažem, dolazi Osama Bin Laden 
u Zagreb, osobno ću ga dočekati. Dat će nam novac za 
kupnju oružja i stanova oko naše džamije. Naravno da 
»Ameri“ sve znaju i dozvoljavaju. Pa oni su i stvorili Osamu 
Bin Ladena. 

Vrana ga sluša, ne vjerujući onome što čuje. Sulejman 
mu je sve to _ pričao bez zadrške. Očito zna da je 
predsjednikov čovjek. Znao je da Iranci pomažu Hrvatskoj, 
da jedan avion oružja ide u Bosnu a drugi u Zagreb. Ipak, 
rat u Bosni nije počeo, a Muslimani već skupljaju oružje. 

Očito je da će rat uskoro izbiti. Međutim, nitko nije 
mogao pretpostaviti koliko će to biti krvavi rat, kolika 
mržnja vlada među trima narodima u Bosni, koju je samo 
Titova Jugoslavija mogla držati ,na uzdi“. Sada su te uzde 
popustile. Sve je mirisalo na rat. 

Popodne Vrana odlazi Predsjedniku. Jedva ulazi 
neopažen od osiguranja. U sigurnoj sobi koja je i dalje 
bila bez nadzornih kamera, Predsjednik, onako visok i 
oštrog pogleda zagledao se u papire na svom stolu. Vranu 
kao da ne primjećuje. Polako diže glavu mašući listom 
ispisanog papira. 

- Ne znam više tko je sada prijatelj Hrvatskoj. Oružje 
koje nam treba za obranu dobivamo na kapaljku, a 
Muslimani ga dobivaju koliko mogu platiti. Lako je njima, 
imaju Saudijce i ostale na svojoj strani, brda dolara. Srbi 
imaju JNA, a Hrvati u Bosni imaju samo nas koji nemamo 
oružja ni za vlastitu obranu. Zagreb je postao sjecište svih 
službi svijeta, kao Beč za vrijeme hladnog rata. Preuzet 
ćete Britance. Nitko za to ne smije znati. Ako ulovite kojeg 
iz MI6, prvo meni javite. Oni su puno toga ,zakuhali“, a 
najveći su saveznici Srbima. 

Gledao sam fotografije princa Charlesa i kralja Petra 
kada su imali svaki po 35 godina. Nevjerojatna sličnost, 
kao otac i sin. Tko zna, možda je i to jedan od razloga 
velike britanske potpore Srbima. 

LIJEPA ANJA 


Vrana se vratio u sivilo Centra na Zrinjevcu. Stari 
parketi škripe mu pod nogama dok se kreće hodnicima 
i susreće s prijetećim pogledima. Nelagodu i napetost 
osjeća na svakom koraku. Čuje da je njihova kolegica Anja 
dobila otkaz. Svi su na to pošizili. Sise i guzica pomutile 
su im i ono malo pameti što su još imali. Vrana je odmah 
shvatio da njega optužuju za njezin otkaz. Kao što su 
ga uostalom krivili za sve one koji bi bili smijenjeni ili 
odstranjeni iz Centra. 

Anja je bez ikakvog straha surađivala s bivšim kolegama 
iz jugoslavenskih dana, koji su se stavili u službu JNA, 
davala im podatke iz arhive Službe i informativnog sustava 
MUP-a, što se moglo vidjeti i ,sa mjeseca“. Posebno je bila 
povezana sa grupom ,Labrador“ kojaje, unatoč dokazanom 
protudržavnom djelovanju bila puštena nakon uhićenja, 
što je isposlovao stari ,lisac“ iz SDS-a, Bugi-Vugi. Ne zna 
se kako je uvjerio Predsjednika da se grupa ,Labrador“ 
oslobodi. Nitko od njih nije ni procesuiran. 

I Vrani se Anja jako sviđala. Ne bi mu palo na pamet da 
ju cinka. A i odviše je bio zaokupljen svojim poslom da bi 
stigao pratiti tko koga i za koga špijunira. 

Vrana je sada bio u opasnosti. Jedino mu je Izidor 
čuvao leđa. Zbog nastale situacije novi načelnik Centra, 
Veliki Buda, premješta ga u zgradu MUP-a, iako će i 
nadalje raditi za Centar. Tako ga je sklonio od priča i od 
opasnosti. 

KKK 


Soba u MUP-u koju je Vrana dobio, bila je ispod 
škripavih, zavojitih, drvenih stepenica koje su vodile na 
kat zgrade i to njezinog dijela koji gleda na Savsku cestu. 
Obična drvena pomična vrata, koja se nisu primjećivala 
jer su bila bez kvake izvana. 

Ta vrata morala su se gurnuti da bi se potom naišlo na 
druga, čvrsta metalna vrata, sa kvakom i sigurnosnom 
sklopkom sa brojčanikom za ukucavanje šifriranog broja. 

Unutra su bili ekrani povezani sa MUP-om, SZUP-om 
i drugim Službama, klima uređaj, rezač za papir, sigurni 
telefon i druge igračke za rad. Oružje u sefu ugrađenom 
u zid sobe. Radni stol, stolac na kotačima i manji stol s 
tri stolice za eventualne goste. U kutu sobe bio je i krevet. 
Teta Klara bila je čistačica, posebno zadužena za taj ured, 
dodatno nagrađena za diskreciju, još jednom plaćom ,na 
ruke“. 

Vrana je bio impresioniran. Soba kakvu je mogao samo 
sanjati. Nikome se nije morao javljati na posao. Veliki 
Buda ga je uvijek zvao u 9,00. 

Puštena je priča da je on sada arhivar i da radi na 
poslovima kompletiranja arhive iz doba Jugoslavije. Tako 
će ga drugi ostaviti na miru. Svaki dan stizala mu je pošta 
koju mu je donosila teta Klara, a koja je bila skrivena u 
priboru za čišćenje ureda. 

Zazvonio je telefon. Bio je to Veliki Buda. Vrana se 
odmah morao pojaviti u njegovom uredu. 

FARAON 


- Ovo je dosje Faraona. Primjenite sve mjere i radnje 
Službe i vratite se što prije sa rezultatima. 

Na hodniku susreće Mršavog i Debelog. Pogledali su 
Vranu, a Mršavi će Debelom: 

- Opet je nekoga cinkao. 

Vijest se munjevito proširila po Centru. 

Mršavom, u granatiranju njegovog rodnog grada u Lici, 
kuća nikada nije bila niti okrznuta, dok su sve druge u 
gradu jako stradale. Za vrijeme Jugoslavije bio je, kao i 
Debeli, zatvorski čuvar. Svoje je srpsko ime promijenio u 
Marko. 

Te Nove 93/94. godine, u Centru SZUP-a, pijani 
su pjevali pjesmu ,Jugoslavijo“. Veliki Buda na to nije 
reagirao. 

Godina je 1993., Centar je preseljen na Savicu, u 
uredske prostorije jednog od tri nebodera u kojima su 
nekada stanovali oficiri JNA. Trebalo je mjesec dana 
čišćenja prostorija od mikrofona i žica koje su vodile u 
stanove, jer ih je KOS svojevremeno stalno prisluškivao. 
Za vrijeme bivše države u tim je prostorijama bio i servis 
za amaterske radio-stanice koje su bile popularne zbog 
priljeva inače nedostupnih informacija. Tako je KOS znao 
za svaku amatersku radio-stanicu i njezinog vlasnika. 
Sve su imali pod kontrolom. 

Tako glupu lokaciju za Centar SZUP-a sredio je Francuz, 
inače predstojnik Ureda Predsjednika, koji je ujedno radio 
i za francusku obavještajnu službu. Prije Domovinskog 
rata živio je u Francuskoj i bio na vezi suradnika SDS-a. 
Oni su izvješća davali udbašu, Sinjaninu Ivi. 


47 


Alfred Morgan 





SZUP je mnogima smetao jer je imao policijske ovlasti 
u okvirima MUP-a pa je mogao primjenjivati sve zakonski 
dozvoljene radnje i mjere. Tako su političari i kriminalci 
bili u nezavidnom položaju jer su uvijek mogli biti uhićeni 
od Službe na koju nisu imali posebnog utjecaja. 

Svu staru arhivu bivšeg SDS-a naslijedio je SZUP, što 
je pojačalo strah kod mnogih poznatih osoba iz javnog, 
kulturnog, sportskog i političkog života. Od nastanka 
Hrvatske države, na prste jedne ruke mogli su se nabrojati 
oni članovi vlade koji nisu bili suradnici UDB-e, odnosno 
SDS-a. Njihovi suradnički kartoni i izvješća bili su dovoljni 
da ustuknu pred značkom SZUP-a. 

Faraon je radio u vlastitoj novinarskoj agenciji ,TWRA“ 
koju je financirao međunarodni terorist, šeik dr. El Fatih 
Ali Hasannein, kao direktor iste agencije ,TWRA“ u Beču. 
Bio je povezan sa ekstremističkim islamskim krugovima 
u svijetu, za koje je nabavljao oružje i eksploziv preko 
svoje tvrtke ,,Sebil“. 

U dosjeu je pisalo da se Faraon 1992. godine nekoliko 
puta sastao s pomoćnikom ministra obrane Velike 
Britanije koji ga je uputio na zadatke koje će obavljati u 
Hrvatskoj i BiH za ministarstvo obrane Velike Britanije. 
Tijekom svograda kontaktirao je sa ekstremnim islamskim 
fundamentalistima u Hrvatskoj, kao što je Krojač Salim 
i drugi. Predugačak bi to bio popis poznatih Muslimana 
intelektualaca, znanstvenika i poslovnih ljudi u Hrvatskoj. 

Po povratku iz Londona sastao se sa zamjenikom 
ministra obrane BiH Hasanom Čengićem, koji je kasnije 
bio smijenjen s te dužnosti zbog prevelike bliskosti s 
Irancima. 

Dio rezultata mjera i radnji Službe, u originalu su 
završavali u sefu Velikog Bude, kao garancija. 

Nesmetano je djelovao po Hrvatskoj, a odlazio je i u 
Bosnu gdje je prikupljao obavještajne podatke za MI6. 
Nitko ga nikada nije dirao. 

Automobil koji je eksplodirao u Rijeci, u krugu policijske 
postaje, kao odmazda za uhićenog šeika Abu Talala, bio 
je u vlasništvu agencije ,TWRA“. Nikoga to nije zanimalo. 

Istraga oko tog događaja, koju je Vrana sam vodio 
neovisno o stajalištu SZUP-a, pokazala je niz propusta i 
namjernog zanemarivanja dostupnih informacija. 

Senaid Mešić bio je zapovjednik bataljuna vojne policije 
koji je brojio 450 vojnika V korpusa Armije BiH. Bio je 
poručnik JNA u Virovitici ili Čakovcu. Jedno vrijeme je, 
1991. godine, bio na vojnom poligonu u Slunju. Kasnije 
je u Bihaću bio na platnom spisku grupe švercera koja se 
nazivala Hezbolah. 

Grupu je vodio Mirsad Selmanović, bivši major JNA, 
koji je nezakonito uzeo Ininu banzinsku crpku smještenu 
preko puta autobusnog kolodvora u Bihaću. 

Senaidov brat Mirsad bioje pripadnik MUP-a u Sarajevu 
i tjelohranitelj pokojnog ministra vanjskih poslova, Irfana 
Ljubijankića. 

Treći brat Meša bio je visoki dužnosnik AID-a u Bihaću. 

Na dan eksplozije auto-bombe u Rijeci, 20. listopada 
1995., Mirsad je boravio u Opatiji, u hotelu ,Admiral“. 
Taj podatak kao i sam automobil nisu bili predmet daljnje 
istrage. Očito je to opet bilo u nečijem interesu. 

Abdulkerim, brat pomoćnika vojnog atašea Altaja, 
rukovodio je podružnicom ,TWRA“ u Pločama. Tamo 
su, u Dalmatinskoj ulici, iznajmili skladišta poduzeća 
»Brodometal“. Prostor je za potrebe ,TWRA“ vodio Azem, 
glavni logističar Armije BiH. Utvrđena je veza humanitarne 
i novinske agencije ,TWRA“ i Prženog, vojnog atašea 
veleposlanstva BiH u Zagrebu, kao i da se skladišta u 
Pločama, osim za humanitarne svrhe, koriste i za ilegalnu 
trgovinu oružjem preko teritorija RH. 

Prateći rad Faraona, Vrana je došao do podataka 
da će građevinski radnici iz Hrvatske, koji su radili na 

gradilištima u Alžiru, biti pobijeni od strane alžirske 
terorističke organizacije ,Gamma al Islamia“. Nitko u to 
nije vjerovao, dok se zaista nije dogodila tragedija u kojoj 
su pobijeni nesretni radnici. 

Faraon i danas slobodno šeće Hrvatskom. Živi u 
Zagrebu. 

MINISTAR MUP-a BiH 


Kada se rat u Bosni zahuktao između Hrvata i 
Muslimana, u Hrvatsku je sa obitelji pobjegao Ramirez, 
ministar MUP-a BiH. Imao je svoju tvrtku u Zagrebu, dok 
je njegov motel ,Micika“ u Sarajevu ostao neokrznut čitavo 
vrijeme rata. Na parkiralištu motela slobodno su stajali 
šleperi kojima se trgovalo i putovalo po Europi. Nitko ih 
nije dirao. Slobodno su ulazili i izlazili iz Sarajeva, bez 
obzira na blokade zbog stalnih uličnih granatiranja. 

Ramirez je imao i privatnu tvrtku u Preradovićevoj ulici 
u Zagrebu preko koje je kupovao oružje. 

Za razgovor s njim bio je zadužen Kinez, koji je u vrijeme 
bivše države radio u tajništvu Sindikata. Došao je u SZUP 
unatoč tome što nije odslužio vojni rok, iako je to bio jedan 
od uvjeta za ulazak u Službu. Sada je dobio priliku da 
se istakne. SDS je dobre slučajeve namještao onima koji 
su trebali napredovati. Jednom je, u okviru jedne akcije, 
mjesec dana dao pratiti krivu osobu. Dva sata prije akcije 
sve je moralo biti otkazano. I sve to zahvaljujući Kinezovoj 
indolenciji, zbog koje ga nitko nije ni ukorio. 

Ramirez je detaljno ispričao Kinezu kako je švercao 
oružje u BiH i radio za Srbe. Imao je njihovu zaštitu. 
Kontaktirao je sa generalom Acom Vasiljevićem i bio na 
vezi KOS-a. Mnoge policijske akcije u BiH su propadale 
jer je sve dojavljivao Srbima. 

Vrana je o tome razgovarao s Predsjednikom. Bio je 
mišljenja da poglavar države mora znati ovako važe stvari, 
što se u konačnici može odraziti na odnose dviju država. 
Predsjednik je zapovijedio da se Ramirezu zabrani dolazak 
u Hrvatsku 5 godina, iako mu tu boravi obitelj. 

Vrana mu je osobno uručio putovnicu na odjelu za 
emigraciju u Petrinjskoj ulici, u kojoj je bila zabrana 
ulaska u Hrvatsku na 5 godina. 

Hrvatsku je morao napustiti u roku 12 sati. 


BRADONJA 


Nadgledanjem  ,Mešihata“ Vrana je preko mjera 
Službe uočio da Bradonja redovito dolazi na sastanke sa 
Sulejmanom. Bradonja je bio zanimljiv Službi jer je 1994. 
pokušao državni udar i smjenu Predsjednika. 

Vrana je Predsjedniku dostavio razgovor Bradonje i 
Sulejmana. Bradonja je dogovarao sa Sulejmanom šverc 
oružja za Muslimane u Bosni koji su ratovali protiv Hrvata. 
Međutim, kasnije su, zahvaljujući podacima Službe koje 
im je pribavio Vrana, konvoje sa oružjem presretali Hrvati 
u Bosni i uzimali ih za obranu svojih domova. Bili su 
predvođeni dvojicom hrvatskih časnika koji su radi toga 
kasnije uhićeni i izručeni Haagu jer, kako su se usudili 
otimati oružje Muslimanima, koji su njime trebali ubijati 
Hrvate?! 

Oružje je stizalo i iz Rusije, pa je Bradonja od Putina 
dobio sat s posvetom. Za to je doznao MI6. ,Pritisnuo“ 
je Bradonju dok je boravio u Francuskoj pod izlikom 
liječničkog pregleda. Ustvari je, novcem hrvatskih 
iseljenika, kupovao svojoj kćeri stan u centru Pariza. Zbog 
zaštite, tajno je pristupio masonima. Kasnije je svjedočio 
u Haagu po diktatu MI6. 

Unatoč svim dokazima, Predsjednik nije ništa poduzeo 
protiv Bradonje i njegove grupe koja je planirala državni 
udar i njegovu smjenu. Kasnije će se pokazati da je to bila 
jedna od njegovih velikih pogrešaka. 

Pustio je i partizanskog generala Radu Bulata, koji je još 
1991. sa grupom svojih istomišljenika, pripremao atentat 
na Predsjednika. Policijskom premetačinom pronađeno je 
najmodernije oružje dugih i kratkih cijevi. Pričalo se da 
je Bulat pušten jer je znao neke stvari o Predsjedniku iz 
doba II svjetskog rata, koje bi mu sada mogle naštetiti. 

Za vrijeme bivše Jugoslavije Bradonja je bio uhićen zbog 
financijskih malverzacija u općini u kojoj je radio. Bio je 
osuđen na zatvorsku kaznu, a kako je bio suradnik UDB-e, 
kaznu je izdržavao u zatvoru Stara Gradiška u kojem su 
bili zatočeni hrvatski intelektualci zbog sudjelovanja u 
»Hrvatskom proljeću“. To su bili neki od budućih poznatih 
političara među kojima i prvi Predsjednik RH. Špijunirao 
je zatočenike i dojavljivao djelatniku SDS-a u zatvoru, 
Branku Sudaru sve što je mogao doznati. Kasnije je u 
svom životopisu pisao kako je bio u zatvoru kao hrvatski 
nacionalista, što je bilo daleko od istine. On ustvari nikada 
nije volio Hrvate, uvijek se osjećao Jugoslavenom. Bio je i 
protiv deklaracije o hrvatskom jeziku i javno je, za vrijeme 
bivše države, glasao protiv hrvatskog jezika. 

Ime njegovog oca bilo je Idriz, Rom po nacionalnosti. 
Kasnije, kada je oženio ženu koja je bila češkog podrijetla, 
promijenio je ime i uzeo njezino prezime. 

Kada je Bradonjin otac prokazao sedam mladića iz sela 
koji su potom bili ubijeni, dobio je premještaj iz Gorskog 
kotara u Slavoniju jer je jugoslavenska vlast štitila svoje 
»cinkaroše“. 

Njegova majka, kojoj je išao na sprovod, nije mu bila 
prava majka nego maćeha. Prava majka živjela je kod 
njegove polusestre u Zagrebu, gdje je i umrla te pokopana 

u Zagrebu na Mirogoju. Navodno, u grob jedne poznate 
zagrebačke obitelji kojoj je na prijevaru oduzet. 

Bradonji je na vezi bio udbaš Sinjanin Ivo, koji je 
držao albansku liniju. Uglavnom bi ucjenjivao one koji 
su trebali trajno nastanjenje ili boravak u RH. To bi radio 
na način da im je prodavao slike načelnika Špire, koji je 
bio navodno dobar slikar, za 200-400 njemačkih maraka. 
Ako nisu kupili sliku, nisu mogli dobiti potvrdu. 

Zaradu bi Sinjanin i Špiro dijelili popola. Navodno je 
u vrijeme bivše države, antenom svoje radio-veze dizao 
donje dijelove odora časnih sestara, kao da vidi skrivaju 
li nešto ispod odjeće. One su zgrožene morale šutjeti i 
zatvarati oči na tu sramotu. Nije imao obzira ni prema 
kome. Sinjanina nitko nije volio. Nakon mnogih akcija 
SZUP-a, svi su rukovoditelji dobivali priznanja, osim 
Sinjanina. Ni Veliki Buda nije volio takve ljude. 

Danas uživa u mirovini. 

Bila je izborna godina, nakon smrti prvog Predsjednika. 

Jednog dana Vrana sreće u restoranu u Ilici, danas 
pivnici, stare udbaše. Jedan od njih, Mozak, pozove ga 
da sjedne k njima za stol. Predstavlja ga kao najboljeg 
kontraobavještajca. Pita ga što misli, tko bi mogao biti 
novi predsjednik. Kad mu je Vrana odgovorio da ne zna, 
Mozak mu reče da će oni o tome odlučiti. 

Nijedna od ,krupnih akcija“ nije se mogla izvesti bez 
Bradonjinog odobrenja. Naravno da je tu uvijek bio 
postotak od zarade. Znao je a iodobrio pojedine likvidacije. 
Znao je da SOA štiti pripadnike srpskih gangsterskih 
klanova koji su plaćali svoj boravak u Hrvatskoj. Uložio 
je novac u kupnju hotela u Zagrebu, kojeg je i vlasnik, 
da bi potom kupio i privatnu kliniku. Sada uživa zaštitu 
države, putuje, daje izjave za tisak dodvoravajući se 
medijima. Ni jedna vlast nije mu uskratila privilegije. Bio 

je dobar prijatelj s Gadafijem, uz čiju je pomoć švercao 
libijskom naftom. Živi dokaz da se kriminal u Hrvatskoj 
isplati, pogotovo ako si na vlasti. 

Kada je načelnik SOA-e RH bio na skijanju, organiziran 
je njegov atentat. Smetao je, jerje došao do podataka kome 
su prodane rakete S-300. Sve je ukazivalo na kriminal u 
MORH-u, u koji je bio upleten i Bradonja. 

Načelnik je bio mrtav prije sudara s talijanskim 
skijašem. Sve je to vidio jedan, tada 16-godišnji mladić. 
Pokušao je reći talijanskim karabinjerima što se zapravo 
dogodilo, ali mu oni, u dogovoru s njihovom mafijom, 
nisu dali. 

Mladić je ipak uspio doći u Hrvatsku i pronaći 
načelnikovu udovicu. Sve joj je ispričao. Ona je to prijavila 
DORH-u, ali, kao i obično, takve stvari u Hrvatskoj 
završavaju u nekoj ladici. 

Jedan jedini put Bradonja se iskazao kada je bio u 
konvoju brodova koji su prevozili pomoć Dubrovniku. 
Dubrovčani su se ustručavali pomoći pri iskrcaju robe 
iz brodova u luku. Kalkulirali su. Nisu se željeli zamjeriti 
Srbima koji su svakog časa mogli osvojiti grad. Ispalo bi 
da su uzimali ,ustašku“ robu. Tako su oni koji su pomoć 
dovezli, morali svu tu robu i iskrcati. Zato Dubrovčani od 
tadašnjih 250 branitelja, danas imaju 5000 branitelja. 

Žarko Tenjer napisao je famznu potvrdu da Sony Boy 
ima u banci 120 kg zlata. Potvrdu je napisao u Švicarskoj, 
u zgradi Veleposlanstva RH, gdje je dobio i državljanstvo, 
iako je rođen u Banja Luci. U bivšem sistemu uklanjao 
je nepodobne. Unatoč dogovoru, Bradonja je Sony Boyu 
često podmetao, stalno su se međusobno ucjenjivali. 
Kada su potrošili Sony Boya, isti je završio u zatvoru. I 
neka mu bude. 

ČUVAR DRŽAVNOG PEČATA 


Negdje u vrijeme početka rata u srednjoj Bosni, Vrana 
je često dolazio na Dolac kupiti sir i vrhnje. Tako je jednom 
prilikom upoznao seljaka, prodavača iz okolice Sv. Ivana 
Zeline. Kako mu je postao redoviti kupac, nađu se jednog 
subotnjeg prijepodneva na piću u kafiću na Dolcu. Seljak 
mu je, uz konjake, pričao kako je za vrijeme bivše države 
bio sedam godina u zatvoru. Vranu je priča zaintrigirala 
pa ga je počeo detaljnije propitivati. 

Seljak mu ispriča da je početkom 60-tih pobjegao preko 
državne granice u Austriju. Tamo upoznaje Brentaču. 

U Austriji je boravio kao bjegunac iz Jugoslavije. Pričao 
je da je hrvatski nacionalist i da je povezan sa hrvatskim 
emigrantskim organizacijama. Prava istina je bila, da je u 
jednom zagrebačkom poduzeću pronevjerio veliki novac 
s kojim je pobjegao u Austriju. Tamo je zatražio politički 
azil, a sa ukradenim novcem otvorio je veliki restoran u 
Beču. Seljak je te podatke saznao kasnije, kada je završio 
u zatvoru. 

Brentača ga je jednom prilikom poslao u Zapadni 
Berlin, kako bi iz jedne berlinske štamparije donio članske 
iskaznice hrvatskih emigrantskih organizacija. Kada je 
preuzeo iskaznice, shvatio je da su tiskane u duplikatu. 

Nedugo nakon obavljenog zadatka, hodajući ulicama 
Beča, spazi u jednom restoranu Brentaču u povjerljivom 
razgovoru s nekim muškarcem. Nije mogao vjerovati 
svojim očima. Brentačin sugovornik bio je udbaš iz Sv. 
Ivana Zeline, čiji je brat radio u njihovoj stanici milicije. 
Ušao je u restoran i sjeo podalje od Brentače, ali tako 
da ih može vidjeti. I vidio je kako Brentača daje udbašu 
duplikate članskih iskaznica hrvatskih emigrantskih 

organizacija. Shvatio je da je Brentača suradnik UDB-e i 
izdajnik hrvatskih emigranata. Odjednom se Brentača 
diže od stola i kreće prema toaletu. U tom trenutku spazi 
Seljaka. Seljaku je bilo jasno da je u velikoj opasnosti. 
Istrčao je iz restorana, neprestano se ogledavajući da li ga 
netko prati. 

U pokušaju prelaska iz Austrije u Jugoslaviju bio je 
uhićen i odmah prepraćen u zatvor. Presuda je već bila 
napisana. 

Sada, nekoliko desetljeća kasnije, u državi Hrvatskoj, 
Seljak sa užasom gleda na televiziji Brentaču u liku 
čuvara državnog pečata. 

Vrana je zapisao sve što mu je Seljak ispričao i prvom 
prilikom je o tome izvjestio Predsjednika. Predsjednikova 
reakcija bila je munjevita. Vikao je i lupao rukom po stolu: 

- Injega su mi podmetnuli! Sve je to cijena mog kućnog 
pritvora u kojem sam dobivao informacije ,na kapaljku“. 
Smjesta ću ga smijeniti i kasnije maknuti iz politike. 
Samo, moram to učiniti lukavo i polako kako ne bi razljutio 
njegove zaštitnike. 

NAČELNIK HASAN 


U vrijeme trajanja rata u srednjoj Bosni, na Jarunu 
u Zagrebu nalazio se informativni centar koji je preko 
načelnika u MUP-u Hasana, lažirao izvješća o stanju u 
srednjoj Bosnii Mostaru. Ta izvješća su, kao vjerodostojna, 
dolazila Predsjedniku na stol, pa je on zbog toga donosio 
krive odluke. U tome je sudjelovao pomoćnik vojnog 
atašea Veleposlanstva BiH u Zagrebu Muradif, zvani 
Mrak, i drugi pomoćnik, kasnije zamjenik Šeta, koji je 
bio albanskog podrijetla. 

Vrana je pronašao suradnika u neboderu na Savici, u 
kojem je stanovao Hasan. Tako je znao sve što ovaj radi. 
Imao je svjedoke koji su vidjeli Hasana kako šeće Savskim 
nasipom sa zaposlenicima Veleposlanstva BiH. 

Imao je Vrana i Zijada, svog čovjeka u samom 
Veleposlanstvu, koji mu je ispričao kako preko Hasana 
daju Predsjedniku lažne podatke o stanju u BiH. Pričao 
mu je i kako je dogovarano sa medijima da odmah objave 
predsjednikove pogrešne odluke. 

Lažna izvješća, koja su izgledala kao depeše iz Mostara, 
krivotvorili bi na Jarunu u Mrakovoj firmi ,Misage“. Vidio 
je i kako su djelatnici Veleposlanstva uzimali dio novca 
kojeg su slale Arapske države za pomoć narodu BiH i 
dijelili ga međusobno. Uzimao je i Hasan, ai Krojač Salim. 
Mrak je s 3-4 milijuna dolara pobjegao u SAD. U elitnom 
djelu Bostona kupio si je vilu, a roditeljima je iznajmio 
kuću u New Yorku. 

Zijad je u Veleposlanstvu radio i na šiframa. I njih 
je davao Vrani. Bio je ogorčen na ponašanje djelatnika 

Veleposlanstva BiH i Muslimana koji su živjeli u Zagrebu, 
krali i uživali, dok su njihovi u Bosni umirali u logorima, 
ginuli u ratu, gladovali u mjestima koja su bila pod 
srpskom blokadom. 

Unatoč neoborivim dokazima, Hasan je jednoga dana 
mirno otputovao sa suprugom i sinom u SAD. Nitko ga 
nije zaustavljao niti progonio. U Zagrebu je ostavio kćer i 
stan na Savici. 

Mrak, koji je isto pobjegao u SAD, prije rata u Hrvatskoj 
radio je za sovjetsku tajnu službu KGB. Kao plaću za 
njegov rad, Rusi su mu dozvoljavali da iz SSSR-a iznosi 
skupocjena krzna koja je prodavao po Europi. U bivšoj 
državi trgovao je i drogom. Kako bi izbjegao uhićenje od 
strane jugoslavenske milicije, bježi u Njemačku i dobiva 
politički azil, kao politički progonjena osoba. 

Kasnije je, kao djelatnik Veleposlanstva BiH, kupovao 
elektronsku opremu za potrebe Armije BiH na jeftinim 
azijskim tržištima, a račune bi ispostavljao kao da je kupio 
skuplju i kvalitetniju robu u Europi. Razliku bi dijelio sa 
Hasanom. 

U dogovoru sa Burekom, sinom Velikog Vezira, kupovao 
bi i odore za Armiju BiH. Kada su trebali kupiti zimske 
odore, kupili bi ljetne, a razliku stavili sebi u džep. 

Svoj stan u Zagrebu opremio je video kamerama, pa 
je snimljen svaki dolazak i boravak u njegovom stanu. 
Kasnije je tim snimkama ucjenjivao i vlastitu suprugu 
kada se htjela razvesti od njega. 

Hasan i Mrak bili su u isto vrijeme i na istom mjestu 
gdje i akteri terorističkog napada 11. rujna na SAD. Mrak 
je bio na Floridi sa teroristima a Hasan je imao stanove za 
njih u New Yorku. Da li je Veleposlanstvo SAD-a u Zagrebu 
izvjestilo svoje u SAD-u o njihovoj ulozi u terorističkom 
napadu 11. rujna, ostaje tajna. 

Godine _ 2007. Hasan prelazi — granicu iz BiH na 
malograničnom prijelazu kod Županje i ulazi u Hrvatsku. 
Nitko ga nije zaustavio niti pregledao, jer se granični 
policajci ne brinu previše o poslu, a ionako nisu imali 
podatke koga treba zaustaviti i tko im sve prelazi granicu. 

Te je podatke Tupi odavno prodao Srbima. 


MAGNUM 


Stigla je vijest od suradnika da je u Hrvatsku ušao 
Magnum, plaćeni ubojica, koji je tražio hrvatsko 
državljanstvo. Vrana šalje poziv za obavijesni razgovor 
po policajcima područne PP. Razgovor, kao i svaki drugi, 
Vrana obavlja u Petrinjskoj ulici, u odjelu za strance. 

U sobu ulazi muškarac jače tjelesne građe. Imao je 
brkove i naočale. Nije bio osobito razgovorljiv, davao je 
malo podataka o sebi. Na kraju razgovora Magnum predloži 
sastanak sutradan u jednom lokalu. Vrana pristaje. 

Vrana odlazi kod suradnika raspitati se o Magnumu. 
Saznaje da je prije rata radio u Zenici kao milicajac. Zbog 
surovosti prema uhićenima i korupcije bio je otpušten iz 
milicije. Za ono doba trebalo je biti zaista jako surov da bi 
se nekoga izbacilo iz milicije, s obzirom da su se mnoge 
takve stvari tolerirale. Pogotovo u Zenici gdje je bio zatvor 
u kojem nije bilo zakonskih pravila, nego samo ona koja 
su odredili zatvorski čuvari. Tijekom rata prodavao je 
oružje. Za njegov povratak u Zenicu, gdje je dobio posao 
u SDB Zenica, intervenirao je netko iz HDZ-a BiH. 

Početkom rata osnovao je privatnu detektivsku 
agenciju. Posao mu je dobro išao, jer je koristio veze u 

miliciji. Kasnije su ga unajmili da dođe u Hrvatsku i 
»obradi“ neposlušne Bošnjake, drogira ih i stavi na avion 
za Sarajevo. Daljnja sudbina tih ljudi nije poznata. Kako je 
imao crni pojas iz borilačkih vještina, nije mu bio problem 
»obraditi“ neposlušne, a po potrebi ih i likvidirati. 

Nakon svega što je čuo, Vrana zove telefonom odjel 
za državljanstva u MUP-u i pita službenicu tko je dao 
preporuku da se Magnumu odobri državljanstvo RH. 
Službenica mu kaže da je to jedna moćna osoba u državi 
čije ime ne smije reći preko telefona. Morao je doći sam i 
to pročitati. 

Došavši u ured službenice, ona ga odmah _ šalje 
nečelniku odjela, Labudu. 

Labud je bio nekadašnji djelatnik SDS-a. Ljubazno ga 
je pozdravio, malo prenaglašeno, tako da se Vrani odmah 
zgadio. Pružio mu je Magnumov dosje. Sa unutrašnje 
strane korica bila je pričvršćena cedulja sa imenom 
moćnog političara, na čiju bi preporuku Magnum trebao 
dobiti državljanstvo. Vrana se stresao pročitavši ime. 
Vratio je dosje Labudu, koji je sa strahom buljio u ime na 
unutrašnjoj strani korica. Ime koje nije smio spomenuti 
preko telefona. 

Izašavši iz ureda, Vrana zove Predsjednika. Traži hitan 
sastanak. Dogovor je bio u 22 sata. 

Predsjednik je bio namrgođen. Očito su ga iznervirali 
preko dana, pa sad nije bio baš dobre volje. Kada mu je 
Vrana ispričao zbog čega je došao, suprotno očekivanjima, 
Predsjednik je šutio. Napokon prozbori: 

- Čovjek koji mi je pomogao da stvorimo državu, i dalje 
je moj neprijatelj, ali moram s njim komunicirati. Dobro 
je što ste mi javili. Ja sam meta Magnumu. Maknut ću 
Mozak sa svih pozicija, bit će trajno u oporbi. Ali opet 
će on tražiti da samnom razgovara, kao da smo i dalje 
prijatelji. Stalno se pitam, imam li ja sa kime raditi. 

Koliko znam, vi baš nemate vremena za odmor. Imam 
za vas dva papira. Prvi je da imate sve ovlasti, da vam 
mora biti pružena sva pomoć i logistika, bilo od vojske ili 
policije, moraju vam dati i učiniti sve što trebate. Drugi je 
papir da ste unaprijeđeni u čin generala. Ovaj drugi papir 
ne smijete nikome pokazati. Čestitam! 

Pružio je Vrani dva lista A4 formata, sa kovertama. 
Vrana ih letimično čita. Pruža ruku Predsjedniku. 

- Ovo vam dajem, jer neću uvijek biti u prilici da vam 
osobno pomognem. Moram puno toga pretrpjeti da ova 
država opstane. Prave mi pritisak i na obitelj. Kćer, sina i 
unuka uvlače u različite poslove, a ja sam nemoćan da to 
spriječim. Članovi stranke rade kriminalna djela na račun 
vlasti, a ja moram šutjeti. Sve zbog opstanka Hrvatske. 
HDZ će sigurno jednoga dana proglasiti kriminalnom 
strankom. Mozak i ostala udbaška većina uvlače me 
u pregovore sa Srbima. Sve to moram trpjeti jer inače, 
gubimo državu. Moram vam zahvaliti na vašoj informaciji 
da me kane ubiti otrovom. Da nije bilo te informacije, 
danas me ne bi bilo. 

Riječ je o tome da je KOS nabavio otrov od Rusa, koji 
se dodirom prenosi kroz kožu. Prenositelj otrova može, 
nakon rukovanja sa žrtvom, imati otrov na ruci najviše 30 
minuta i mora ga oprati u posebnoj tekućini, inače umire. 
Žrtva, nakon rukovanja i primanja otrova kroz pore kože, 
umire od infarkta nakon 7-9 sati. Obdukcijom se ne 
može naći nikakav otrov u tijelu, pa je rezultat istrage — 
prirodna smrt. 

Predsjednik je neko vrijeme nosio rukavice prilikom 
rukovanja, pod izlikom da se posjekao pa nosi zavoj na 
šaci. 

Godišnje je znalo biti do 70 prijetnji atentatom na 
Predsjednika. Zbog toga je Predsjednik imao dvojnika 
koji je obično bio u službenim kolima. Namjerno se preko 

medija stvaralo nezadovoljstvo što se promet zaustavlja 
dok prolazi kolona vozila u kojem je Predsjednik, kako bi 
bio što omraženiji. On bi drugim, neupadljivim vozilom, 
sporednim putevima išao na odredište, dok je u službenom 
autu sjedio dvojnik, kao što to čine mnogi predsjednici u 
svijetu, kako bi izbjegli eventualni atentat. 


HIMZO 


U Zagrebu su bile zračne uzbune, ali ne tako česte 
u usporedbi s gradovima blizu bojišnice. Iako je bio 
rat, trgovine su bile normalno opskrbljene, ništa nije 
poskupjelo, život se gotovo normalno odvijao kao da se 
ništa ne događa. Da nije bilo pijanih HOS-ovaca koji 
su se junačili po birtijama, nište ne bi upućivalo na to 
da je država u ratu. Ipak, mnogi su pripadnici HOS-a 
svojim junaštvom znali zasjeniti pripadnike HV-a, pa je 
pokrenuta kampanja da ih se rasformira, a mnogi od njih 
su zaslužili da budu heroji Domovinskog rata. 

Za propast HOS-a bio je zaslužan i Paraga, koji je 
maestralno odigrao ulogu pri dolasku policije i TV 
snimatelja u prostorije njegove stranke s namještenim 
oružjem. I njega je ,držao“ Mozak. Vrana ih je viđao u 
društvu. Ubrzo su marginalizirani na hrvatskoj političkoj 
sceni. 

Bilo je već prilično kasno kada se Vrana zaputio prema 
svome stanu. U jednoj birtiji u Frankopanskoj ugleda 
poznate ljude. Ulazi u zadimljeni lokal. 

Poznanici su sjedili u društvu njemu nepoznate osobe, 
kojaje stalno naručivala konjake. Vrana je morao prihvatiti 

ponuđeno piće. Napoznatom je ime Himzo, iz Cazinske je 
krajine, mjesta Stijene. Želi hrvatsko državljanstvo. 

Iz razgovora, Vrani je bilo jasno da Himzo puno toga 
laže, prvenstveno o svojoj biografiji. Zar je taj pijanac vozio 
Tita u putničkom avionu kao pilot, pitao se Vrana u sebi. 
Pokazivao je i nekakvu sliku pilota, na kojoj bi kao trebao 
biti on, međutim, osoba na slici mu nije bila ni slična. 

Prošla je već ponoć. Vrani je u glavi zvonilo zvono za 
uzbunu. Nešto mu je bilo jako sumnjivo u vezi s tim 
Himzom. Zato mu ,poklanja“ jedan ukras za kravatu u 
obliku aviona. Himzo je bio oduševljen. Nije mogao sanjati 
da se u malom ukrasu krije još manji odašiljač, prema 
kojem će Vrana znati u svakom trenutku gdje se Himzo 
nalazi. 

Dar izraelskih prijatelja. 

Sutradan ga je ,snimio“ kako se kreće po Petrinjskoj 
ulici. Često je bio i u kafiću u prolazu nebodera na Trgu 
bana Jelačića. Nastojao je doći do podataka koji bi mu 
pomogli da se dočepa hrvatskog državljanstva. Određeni 
ljudi su ga upoznali s načelnikom PUZ-a, pa je mislio da 
će mu to olakšati situaciju. 

Nekoliko dana kasnije Vrana odlazi u vojnu bazu 
pored Zagreba i raspituje se kada polijeće prvi helikopter 
za Bihać. Helikopterima su pilotirali Ukrajinci koji su 
prevozili oružje za bihaćke branitelje. Zapovjedniku baze 
pokazao je predsjednikov papir. Nakon što je pročitao 
tekst, ovaj se uozbiljio i uputio ga na prvi helikopter koji 
polijeće u 22,00 sata. U zakazano vrijeme Vrana dolazi 
obučen u maskirnu odoru. Sjeda u helikopter i polijeće 
prema Bihaću. 

Nakon slijetanja, Vrana se po prethodnom dogovoru 
sastaje sa čovjekom iz bivše SDS BiH, koji mu je prikupio 
podatke o Himzi. Tako Vrana saznaje da je Himzo bio 
kemijski tehničar, više stručne spreme. Zadatak mu je 

bio da u vodovod grada Zagreba ulije 12 litara tekuće 
žive. Vrana zahvaljuje bivšem djelatniku SDS-a i pruža 
mu kovertu s novcima. Ovaj mu kaže da bi to učinio i 
bez novčane nagrade jer mu je žao nevinih ljudi, ali ipak, 
teška su vremena pa sprema novac u džep. 

Srbi nisu previše marili za helikoptere koji su prelijetali 
njihovo područje na okupiranom dijelu Hrvatske. Jedino 
su oborili helikopter u kojem je bio ministar vanjskih 
poslova BiH, i to po nalogu Sarajeva. 

Ministarje navodno bio naprednih svjetonazora, što nije 
odgovaralo Velikom Veziru koji je uvijek govorio: ,Makar 
Bosna bila velika kao Baš-čaršija, bit će muslimanska“. 
Ministar je inače bio rodom iz Bihaća pa je povremeno 
helikopterom posjećivao rodni grad. Srbi su ga srušili, jer 
su za to bili plaćeni. 

Trgovina je tamo uvijek bila na prvom mjestu. Puštali su 
da iz gradova koji su bili u okruženju srpske vojske, kuriri 
odlaze po novac koji je stizao od rođaka iz inozemstva. Za 
taj bi novac kasnije Muslimani kupovali živežne namirnice 
od Srba. 

Kilogram duhana koštao je 1000 njemačkih maraka. 
Možda je trgovina bila razlog zbog kojeg Srbi nisu osvajali 
gradove u Bosni koje su držali u blokadi, a mogli su to 
kad se sjete. Roba je bila iz Srbije. Tako se punio državni 
proračun. 

Vrativši se u Zagreb, Vrana se požurio presvućiinapisati 
izvještaj o Himzi. Na žalost, nitko u to nije povjerovao. Tupi 
je govorio Špiri da je to izmišljotina ,malog arhivara“ koji 
se hoće pokazati pametnim. Stoga je Vrana morao uzeti 
stvar u svoje ruke. Pronašao je Himzu u birtiji na Trgu 
bana Jelačića u društvu jednog zagrebačkog obrtnika. 
Rekao mu je da se odmah spremi i izgubi iz Hrvatske 
ako mu život nešto znači, a i njegove veze u PUZ-u bit 
će raskrinkane. Vrana ga je zaista bio spreman odmah 

ubiti. Himzo je kratko razmišljao, pa zaključio da mu je 
život ipak draži. Novac nije vratio nalogodavcu sa Pala, a 
kako nije imao tajnog zaštitinika u Zagrebu, otišao je u 
Austriju, gdje je kod Salzburga otvorio dva bordela, koja 
savim dobro posluju. 

Tri mjeseca kasnije, stiže u SZUP dopis od HIS-a u 
kojem se traži da se hitno ispita Himzo, za kojeg su saznali 
da bi mogao uliti 12 ili više litara tekuće žive u zagrebački 
gradski vodovod. Stvarno su bili brzi. Po njima, Zagrepčani 
su se već mogli napiti vode sa živom, jer je Himzo odavno 
mogao obaviti taj posao. Ovako je sada bio u Austriji. Vuk 
sit a koza cijela. 

Sporost i neinformiranost glavnih šefova hrvatskih 
službi, kao i stalno pogodovanje privatnim interesima, 
bile su njihove glavne odlike. Samo su podebljavali svoje 
bankovne račune i bogatili se na sve moguće načine, kako 
bi jednog dana uživali u ,zasluženoj“ mirovini. Njihovi 
nasljednici bili su još gori. Umrežili su se sa srpskom 
mafijom, što je osobito uzelo maha u doba vladavine 
Sony-Boya. 

Srpski mafijaši slobodno su šetali po Zagrebu, 
iznajmljivali stanove, kupovali nekretnine, dobivali 
putovnice. Tko bi se usudio taknuti u to ,osinje gnijezdo“, 
brzo bi nestao sa lica Zemlje. Ako je branitelj, lako mu 
se namjesti suicid, jer podrazumijeva se da ima oružje 
i dozvolu za nošenje. Ako je običan građanin, strada 
u prometnoj nesreći. Ako je neka poznata faca, tisak 
orkestrirano piše o njemu razne negativnosti, pa ispadne 
da je poginuo u obračunu s drugim kriminalcima. 

Bit svega je — ukloniti i najmanju sumnju u pravog 
nalogodavca — državu. 

SRPSKI OBAVJEŠTAJAC NA HTV-u 


Kako je inertno djelovala obavještajna zajednica u 
Hrvatskoj pokazalo se i na HTV-u. Jednom je prigodom 
gost emisije ,Slikom na sliku“ bio Vlado Marić, samozvani 
heroj obrane dijela Sarajeva zvanog Stup. Emisiju je vodio 
jedan potpuno neinformirani voditelj. 

Naime, Vlado Marić predstavio se kao Hrvat, a bio je 
Srbin pravog imena Vaso Čarapić, i radio je za srpsku 
obavještajnu službu. 

Šef srpske obavještajne službe u Banja Luci, kojije inače 
»Stvorio“ Vladu Marića, pukovnik Laki, došao je u Zagreb 
2007. godine i mirno živio na Črnomercu. Nitko ga ništa 
nije pitao, još je od načelnika PU Vukovarsko-Srijemske 
dobio Domovnicu i sve ostale dokumente. Vrana je o tome 
poslao službeni izvještaj, ali nikoga nije zanimalo. 

Sarajevsko naselje Stup nije bilo napadano od 
strane Srba, jer je zapovijedao njihov čovjek. Tamo su 
bila skladišta razne robe koja je bila zlata vrijedna u 
blokiranom Sarajevu. Uzalud je Vrana upozoravao o kome 
se tu ustvari radi. Vaso Čarapić se još jednom pojavio kao 
Vlado Marić u istoj emisiji na HTV. I, nikome ništa! 

Kada je načelniku Špiri rekao da je primio obavijest 
kako Bošnjaci imaju u zgradi Pošte u Branimirovoj ulici 
iznajmljenu sobu iz koje prisluškuju određene telefonske 
razgovore u Zagrebu, svi su mu se slatko smijali. 

Nekoliko mjeseci kasnije, ipak su poslali operativca da 
ispita slučaj. Taj je poslije u nekoj birtiji, nakon nekoliko 
piva, priznao Vrani da su Bošnjaci stvarno imali svoje 
ljude u Pošti u Branimirovoj i prisluškivali njima važne 
ljude. 

Ništa se značajno nije dogodilo. Malo je vjerovatno da 
je itko uhićen. Navodno je u to bio upetljan vojni tužitelj, 
Musliman, inače i suradnik Službe sigurnosti BiH, koji je 
poslije ove afere naglo otišao u mirovinu. 


TJELOHRANITELJ ESAD 


Vrani zvoni telefon u uredu. Načelnik Špiro mu javlja 
da ode do zatvorske Svetošimunske bolnice, gdje jedan 
branitelj koji je prošao sva ratišta, traži razgovor. Bio je 
osuđen na kaznu zatvora jer je ubio jednu baku koja mu 
je namjerno otrovala psa, s kojim je prošao sve bojišnice 
i koji mu je puno puta spasio život. Unatoč počinjenom, 
branitelj je bio istinski domoljub i osjećao je obvezu i 
nadalje pomagati domovini. Razgovarali su u dvorani za 
tu namjenu. Ispričao je Vrani da je s njim u sobi Bošnjak 
koji zna kako je ubijen jedan general HVO-a kod Bihaća. 

Idući dan, Vrana je od ravnatelja bolnice dobio dozvolu 
za razgovor sa Esadom. Esad nije bio raspoložen za 
priču, ali kada mu je Vrana ponudio oprost kazne, jer 
je u zatvoru bio zbog krađe, Esad je progovorio. Samo je 
zamolio da mu zaštiti suprugu i kćer, koje su živjele u 
Zagrebu. Bojao se da bi mogle stradati nakon što ispriča 
sve što zna o ubojstvu generala kod Bihaća. 

U Svetošimunsku je došao tako što je namjerno 
progutao žlicu, jer su uvjeti u zatvorskoj bolnici ipak bolji 
od onih u samom zatvoru. 

Esad je u to vrijeme, kao pripadnik V Korpusa Armije 
BiH, osiguravao kombi u kojeg su na silu strpali generala 

HVO-a, koji je u jednom restoranu slavio 8. Mart, dan 
žena. Jedan pukovnik i potpukovnik V Korpusa Armije 
BiH na prijevaru su ga izvukli iz restorana. Kada su se 
dovezli do rijeke, zaustavili su kombi, izvukli generala i 
ubili ga hicima iz pištolja. 

Ubojstvo je zapovjedio Hamdija Abdić, koji je koristio i 
krivotvorenu hrvatsku putovnicu na prezime Ivaušek, a 
izvršitelj je bio Mujo Topalović, zapovjednik vojne policije 
u brigadi. On je pucao u generala, ustrijelivši ga u oko, 
da bi ga potom bacio u Unu. S njima je bio i Emin Pivić. 

Navodno ih je general uhvatio u švercu u koji su mnogi 
bili umiješani. Za jednu noć znalo se prošvercati robe u 
Bihać u vrijednosti nekoliko milijuna njemačkih maraka. 
Kada bi kamion s robom krenuo iz Zagreba, jedna vreća 
crnog brašna vrijedila je 1000 DEM, od kojih je 200 
DEM po vreći išlo za četnike u Hrvatskoj, 200 DEM za 
UNPROFOR, a trgovcu bi ostalo 600 DEM po vreći crnog 
brašna. Svi zadovoljni, osim sirotinje u Bihaću. Mnoge 
potrepštine u Bihać su dovozili Srbi, pa su mnogi proizvodi 
bili iz Beograda. Zašto osvajati ili braniti grad, kada možeš 
dobro zaraditi. 

S obzirom da se takve ,aktivnosti“ nisu dopale generalu, 
bio je likvidiran. 

Pukovnik je, mnogo godina nakon Domovinskog rata i 
rata u BiH, nastavio djelovati kao član bande koja se bavila 
trgovinom ljudskih organa. Za njegovom bandom bila je 
raspisana i međunarodna tjeralica. On je krivotvorenom 
hrvatskom putovnicom dolazio u Hrvatsku. 

Esad je pričao kako je bio tjelohranitelj Rinu, 
zagrebačkom gangsteru. Kako je imao zaštitnike u policiji, 
njegovo ime nikada nije objavljeno u tisku. Bio je dužan 
dvojici Vukovaraca za drogu. Kako nije htio platiti, Esad 
je dobio zadatak da ih likvidira. 

Bio je sa Rinom u dvosobnom stanu koji se nalazio 
iznad poznate birtije ,Kvak“ u Martićevoj ulici, u kojoj je 
svojevremeno bio likvidiran gangster Šakota. To je obavio 
profesionalac, bivši specijalac. Kako je Šakota nosio 
pancirku, metak je dobio u vrat. U ,Kvaku“ ste na šanku 
mogli još 1991. tražiti hrvatske dokumente, koje bi uz 
određenu cijenu i dobili za nekoliko dana. Tadašnji šef 
SZUP-a Glavonja, često je navraćao u ,Kvak“... 

U spomenuti stan došao je Medo, djelatnik MUP-a, i 
donio originalne hrvatske putovnice u kojim su bile slike 
osoba koje su ih naručile, naravno, s lažnim imenima. 
Esad je odmah na nekim slikama prepoznao osobe koje 
su likvidirale generala HVO-a. Rino je Medi dao novac, i 
tada su svi napustili stan. Esad je dobro zapamtio izgled 
muškarca kojije donio putovnice. Nakon Vraninog pitanja 
da li bi ga mogao prepoznati, Esad je potvrdno odgovorio. 
Još je istaknuo da je Rino poklonio generalu Dudakoviću, 
zapovjedniku obrane Bihaća skupi terenac. Isto kao i 
pukovniku i potpukovniku koji su sudjelovali u likvidaciji 
generala HVO-a. 

Kada je Vrana sve to napisao i predao Velikom Budi, 
ovaj je odmah nazvao i zatražio da mu pošalju desetak 
fotografija, među kojima je bila i fotografija Esadovog 
čovjeka. Kada ih je Vrana stavio pred Esada, on je odmah 
pokazao na jednu i rekao da je siguran da je to ta osoba. 
Vrana je znao da u MUP-u i SZUP-u sumnjaju na jednu 
osobu. Kako je u to vrijeme svatko radio za nekoga a 
najmanje za Hrvatsku, tako je i Medo imao svoje ljude 
u MUP-u i u Vlasti koji su se bavili raznim mutnim 
poslovima. Kada je prokazan, za ,kaznu“ je umirovljen. 
Ništa više. 

Esadjenakonoperacijedobivao posjeteizVeleposlanstva 
BiH u Zagrebu, točnije iz konzularnog odjela. Zlatko i 
Melika dolazili su mu iz Bihaća. Sva imena morala su biti 

u evidenciji zatvorske bolnice. Posjetitelji su tako mogli 
pročitati i Vranino ime, jer je i on morao upisati svoje ime 
i broj značke. Ali oprezni Vrana je imao rezervnu značku 
na tuđe ime, kao i osobnu iskaznicu. 

Esad mu je rekao da su se mnogi zabrinuli kada su 
doznali da je razgovarao sa SZUP-om. Iz Veleposlanstva 
BiH u Zagrebu, nudili su mu različite oblike pravne i 
druge pomoći. Kasnije su se s Esadom sastajali i izvan 
zatvora. 

Vrana o tome ima audio i video snimke. 

VUKOVARSKA PRIČA 


Vrana je razgovarao sa Šerifom, oficirom JNA, koji je 
1994. godine pobjegao iz Srbije. Musliman Šerif želio je 
hrvatsko državljanstvo, a i supruga mu je bila Hrvatica, 
rođena u Hrvatskoj. Radio je u vojarni u Srbiji iz koje 
su bile poslane tri tenkovske divizije na Vukovar. Prva 
divizija se nije vratila, svi njeni tenkovi bili su uništeni. 
Druga isto tako, a od treće se vratilo 12 tenkova. Oko 100 
oklopnih kola i isto toliko oklopnih transportera bilo je 
uništeno u Vukovaru. 

Bile su tu još baterija iz Novosadskog korpusa i 
protuoklopna brigada iz Bačke Topole. Prva baterija 
»Zisova“ sudjelovala je 1991. u napadima na Vukovar. 
Zapovijedao joj je Milorad Petrović iz Kačareva pored 
Pančeva. Zamjenik mu je bio potporučnik Miroslav 
Milošević iz Bosanskog Novog. Komandant njihove 
brigade bio je Rodoljub Adžić iz Gackog, a tu su bili joši 
oficiri Stojan Valetić iz Kalinovika, Bogdan Obradović iz 
Sarajeva, ,bezbednjak“ Dragan Knežević iz Temerina... 

To je samo nekoliko imena sa spiska onih koji su 
granatirali grad, a da za prekomjerno granatiranje nikada 
nisu bili optuženi. 

Šerif je rekao Vrani imena dvojice Srba koji su Šešelju 
dovodili vojnike, koji se nisu htjeli boriti za srpske ciljeve. 
Oni su bili svjedoci da je Šešelj ubijao i civile. Četnici 
su ubili oko 3000 ,svojih“ koji se nisu htjeli boriti za 
Miloševića. Oko 12000 ljudi je poginulo kod Vukovara. 
Bila je to cijena koju su Srbi platili za osvajanje grada, 
konstatirao je Šerif, te dodao da ove podatke neće nikada 
javno priznati. 

Mnoge su Srbe, racijom u srpskim gradovima po 
ugostiteljskim lokalima, uz pomoć vojne policije na 
silu utrpavali u kamione i autobuse i odmah vozili za 
Vukovar. Tamo su dobivali odore i oružje. Mnogi od njih, 
na takav način dovedenih, nisu se željeli boriti. Prisilno bi 
bili odvedeni na prvu crtu bojišnice. Morali su pucati da 
ostanu živi. 

Šerif se zgrozio kada je saznao da jedan poznati 
hrvatski poduzetnik prodaje konjak srpskim vojnicima 
kod Vukovara. Konjak je dovozio u cisternama iz tvornice 
»Badel“. Pričao je da se ne zna gdje je završio novac iz 
vukovarskih banaka. Tu je cijenu kasnije platio stari 
Jastreb, kada su ga premlaćivanjem prisiljavali da im oda 
gdje je novac iz banaka i novac poslan za kupnju oružja 
od JNA. 

Ti podaci nisu bili prezentirani Haagu, a mogli su, da 
su na vrijeme pronađena ona dva Srbina koji su Šešelju 
dovodili vojnike i civile na klanje. Navodno je Šešelj po 
noći obilazio zarobljene Vukovarce, a u jutro se vraćao s 
rukama krvavim do lakta. Šerif je dao i njihove podatke, 
bili su iz Niša. 

Spomenuo je tada i Budak Sretena, tada četrdeset- 
sedmogodišnjaka, koji je bio zastavnik i dragovoljac za 
Vukovar. Bio je u oklopnoj brigadi, a hvalio se kako je 
»ustaše“ trpao u kamione i vozio na gubilišta. On sigurno 
zna lokacije mnogih masovnih grobnica, ali to u Hrvatskoj 
tada nije nikoga zanimalo. Pismeni tragovi više sigurno ne 
postoje. Pomoću njih moglo se doći i do drugih svjedoka. 
Takvi podaci bili su pospremljeni u arhivu ili uništeni. 
Vrana je nastojao da se dokazi protiv Šešelja izvade 
iz arhiva i pošalju u Haag, ali nitko iz SZUP-a nije bio 
zainteresiran. Pravili su se da ne postoje. 

Mnogo toga mogao bi posvjedočiti i Rade Vidović iz 
Doboja, koji je bio profesionalni snimatelj za RTV Sarajevo. 

Tijekom 1991. godine, angažirao ga je Branko Jovanović 
zvan Šinto, Arkanova desna ruka za područje Dervente, 
Maglaja i Doboja, da uživo snimi masakr nad ranjenicima 
vukovarske bolnice. Tom su prilikom četnici na čelu 
sa Šintom izmasakrirali 60 civila. Vidović je odselio u 
Švedsku, a sa sobom je ponio snimku masakra i spisak 
onih koji su u tome sudjelovali. 

Jedan od njih bio je Nikola Jorgić zvan Jorga, porijeklom 
iz Modriče, a pobjegao je u njemački grad Bochum i 
otvorio diskoteku ,777“. S njim je pobjegla i Slobodanka 
Đurić zvana Boba, ponijevši sa sobom novac i zlatninu 
opljačkanu tijekom četničkog haranja. 

Dobro bi bilo da su snimku tog masakra vidjeli suci u 
Haagu, kada su izricali sramotno male kazne vukovarskim 
krvnicima. Da li je uopće itko vidio te snimke? 

Ima mnogo verzija zašto je pao Vukovar. Jedna od 
njih glasi, da je jedan izaslanik EU, Skandinavac, 
stigao direktno od Miloševića Predsjedniku, i prenio 
mu da će, ukoliko Hrvati i dalje budu branili Vukovar, 
svu svoju vojsku usmjeriti na Dubrovnik i Dalmaciju. 
Raspored snaga u Hrvatskoj je tada bio takav, da su 
jedva držali crte bojišnica. Stoga je bila izdana zapovijed 
da se hrvatske snage povuku prema drugim mjestima. 
Garancija Skandinavca, da se ranjeni i aktivni branitelji 
Vukovara ne moraju bojati srpske osvete, bila je jedna 
velika prijevara međunarodne zajednice. 

Oni su Srbima dozvolili pokolje nad ranjenicima i 
braniteljima Vukovara, kao što je i Tito 1945. dozvolio 
Srbima pokolj nad Hrvatima. Znali su za plan odvođenja 
Vukovaraca u srpske logore u Srbiji. Mnogi su završili kao 
robovi na privatnim srpskim imanjima, gdje su i umrli te 
pokopani u tamo nekoj jami. 

Srbi su pjevali: ,Oj ustaše neka, neka, duboka vas jama 
čeka. Široka je jedan metar a duboka kilometar...“ 

I 1945. i 1991. godine, ista pjesma, isti koljači, iste 
žrtve. 

Predsjednik je bio nemoćan, takva odluka ide u najviši 
rang umijeća ratovanja, kao kada žrtvujete figuru u 
partiji šaha, čije je polje kockasto kao hrvatski grb, ali u 
konačnici dobivate partiju. Srbi su bili matirani a da toga 
nisu bili ni svjesni. 

Mnoga herojstva vukovarskih branitelja pripadaju 
HOS-u. Jedno od takvih je, kada su vodili civile u 
povlačenju iz Vukovara. Na čelu kolone HOS-ovac, ispred 
njih - minska polja. Znalo se da uvijek prvi strada od 
mine. Tako je i bilo. Kada je prvi stradao, na čelo je stao 
drugi i nastavio voditi kolonu. Osmorica su poginula prije 
nego je kolona bila na sigurnom. Vrana se nije sjećao da 
je igdje čuo o ovakvom herojskom pothvatu. 

Pravi heroji Domovinskog rata. 

Naravno da je broj branitelja nakon pada Vukovara 
neprestano rastao, tako da je njihov broj danas nekoliko 
puta veći od stvarnog stanja. 

Pojedinci koji su bili za Srbiju ili Jugoslaviju, a radili u 
HV-u, policiji ili nekim drugim državnim tijelima, širili su 
razne dezinformacije o razlozima pada Vukovara, kako bi 
izazvali razdor među Hrvatima. 

Kako je neprijatelj djelovao, osvjedočio se i Vrana nakon 
jednog slučajnog susreta sa svojim poznanikom Kišom, 
koji je stanovao u centru Zagreba, u samoj blizinu Trga 
bana Jelačića. Pričao mu je, kako je jedno dopodne u Ilici 
sreo izvjesnog časnika HV-a, inače bivšeg časnika JNA 
a kasnije poznatog hrvatskog generala, koji mu je rekao 
da odmah ode sa suprugom i djecom izvan grada, jer će 
popodne biti granatirani Banski dvori. To se istog dana i 
dogodilo. 

Nije bilo lako braniti Hrvatsku, s neprijateljem ispred 
sebe a i iza leđa. 

ROBOVI 


Dvije godine nakon pada Vukovara, Vrana dobiva dopis 
iz Dalmacije u kojem piše da jedan prognanik iz Vukovara, 
Franjo, tvrdi da su mu supruga i kći robovi u Srbiji. Kako 
je Franjo bio sklon alkoholu, malo se vjerovalo u njegovu 
priču. Ipak, policajci su reagirali i poslali dopis, kako bi 
se ispitali Franjini navodi. Slučaj je dodijeljen Vrani. 

Vrana saznaje da je Franjin sin u prognaničkom hotelu 
u Zagrebu, na Bundeku. Došavši u hotel, zatekao je 
kaotičnu atmosferu: prognani, bolesni od PTSP-a, izluđeni 
neaktivnim životom u hotelu. Država ne čini mnogo da im 
olakša životne tegobe. 

Ulazi u malenu zadimljenu sobu koja je ujedno i kuhinja 
i spavaća soba. Franjin sin sjedi na krevetu. Dugo mu je 
trebalo da se pribere i počne suvislo odgovarati na Vranina 
pitanja. Pričao je da su njegova majka i sestra robovi na 
jednoj farmi u Srbiji. Odvedene su nakon pada Vukovara. 
Tada su iz kolone određene za srpske koncentracijske 
logore izdvojene, kao i nekolicina ostalih koji su završili 
kao roblje na srpskim farmama. Mnoge od tih osoba se i 
danas vode kao nestale. 

Nakon razgovora, Vrana je jedva dočekao da ode iz 
hotela. Plač djece, lupanje vratima soba, svađe, glasna 
glazba. Prava ludnica. Nakon svih ratnih strahota, sada 
ih je čekalo polagano umiranje u neizvjesnosti. 

Dokje sjedio u svom uredu u MUP-u, Vrana je razmišljao 
kome se obratiti za spas majke i kćeri iz robovlasništva u 
Srbiji. 

Pokušao je sve da dobije ,zeleno svjetlo“ od hrvatskih 
vlasti, ali nitko nije bio zainteresiran za taj slučaj. Na sve 
upućene dopise koje je slao na brojne adrese dobivao bi 

negativan odgovor. Sjetio se izreke jednog francuskog 
filozofa kojije rekao: ,Ako vam vlast postane slast, odrecite 
je se“. 

U Hrvatskoj se to nikada neće dogoditi. 

Napokon se sjetio predsjednice jedne humanitarne 
udruge, gospođe Lisice, koja je početkom 90-tih spašavala 
hrvatske vojnike iz JNA. Odlazi do nje i detaljno joj 
objašnjava situaciju. Dogovorili su se da će ga ona nazvati 
kroz nekoliko dana. 

Sastali su se u kafiću u Staroj Vlaškoj, nekadašnjoj 
pivnici ,Hranilović“. Lisica je već ostvarila neke telefonske 
kontakte s određenim ljudima koji bi mogli pomoći, 
dobrim poznavateljima ove problematike. 

Obratili su se Borisu Vukobratu, koji je imao svoje 
tvrtke u Parizu i bio glavni lobist Srba u Francuskoj. 
Obećao je da će pomoći. 

Tjedan dana kasnije, Lisica zove Vranu da se hitno 
nađu u ,Hraniloviću“. Zbog vječnog problema parkiranja 
u gradu, Vrana je sjeo u taksi. Uz to je bio i siguran da ga 
nitko ne prati. 

Nakon krigle piva, Lisica mu saopći da bi trebao 
sutra u jutro biti u zračnoj luci, gdje će ga čekati vozilo 
UNPROFOR-a, koje će ga prebaciti u Vukovar. Ta linija 
Zagreb — Vukovar i natrag je skoro svaki dan prometovala. 
Srbi su iz tada okupiranog Vukovara, za odgovarajuću 
sumu novca, tom linijom dolazili u Zagreb, obavljali svoje 
poslove i vraćali se za Vukovar. 

Sutradan, kako je i dogovoreno, Vrana se ukrcao 
u UNPROFOR-ovo vozilo i krenuo za Vukovar. Kako je 
odlično govorio nekoliko stranih jezika, brzo je uspostavio 
komunikaciju sa vozačem i pratnjom. Pričali su mu kako 
dobro zarađuju, a nitko ih posebno ne kontrolira. Stigavši 
u Vukovar, nastavili su vožnju do granice sa Srbijom. 
Tamo su ih, sa srpske strane, čekali srpski vojnici i jedno 

vojno vozilo. Na Vranino iznenađenje, zapovjednik srpske 
grupe pruža mu ruku. 

- Znam sve, ti si sin našeg generala, a to ti je isto kao 
da si naš. Zato, budi bez brige, ništa ti se neće dogoditi. 

Iz vojnog vozila izlaze majka i kći. Mršave, preplanule 
od sunca, izborane, ogrubjelih prstiju i dlanova od teških 
poljodjelskih poslova. Stajale su i nijemo ga u nevjerici 
promatrale. Samo su im se bezglasne suze kotrljale niz 
obraze. Srpski zapovjednik im dovikne da krenu prema 
Vrani. Nesigurnim koracima, još ne vjerujući, došle 
su do Vrane, ,bacile se“ na njega u zagrljaj beskrajne 
zahvalnosti. Pomogao im je ući u vozilo i mahnuo srpskom 
zapovjedniku. Krenuli su prema Zagrebu. 

Na ,Plesu“ ih je dočekala gospođa Lisica. Odvežene 
su u privatan smještaj. Nakon što im je Lisica pribavila 
odjeću iz humanitarne pomoći, upućene su na detaljan 
liječnički pregled. Ustanovljeno je da nisu bolesne, a 
prema vlastitom navodu, nisu bile silovane. 

Kako sve u životu ima svoju cijenu, tako je i cijena 
njihove slobode bio odlazak cijele obitelji na Novi Zeland, 
gdje ih je čakao smještaj i posao. Svoje robovanje u Srbiji, 
nikada više nikome nisu smjele spomenuti. 

Ostali su živjeti na Novom Zelandu. 

Bilo je još mnogo robova u Srbiji. Mnogi od njih trajno 

su na popisu nestalih. 

IZBJEGLICE KAO IZVOR ZARADE 


Vrana je često imao priliku slušati priče kako pojedinci 
zarađuju na izbjeglicama, osobito onima koji, dakako za 
novac, bivaju pušteni sa okupiranih područja u BiH. 

Ispektor Mata iz Samobora preuzimao je garancijska 
pisma za izbjeglice iz Banja Luke u Petrinjskoj ulici. Na 
svakom garancijskom pismu mogla su biti napisana po tri 
imena. Za svaku od te tri osobe dobivao je po 200 DEM, 
dok je samo pismo inače koštalo 14 kuna. Tako je izvukao 
oko stotinjak osoba. ,Posao“ je radio od 1991. pa sve do 
1994. godine, kada ga je Vrana uhitio. 

Na svakom pismu bio je potpisan Adalbert Rebić. Njega 
je Predsjednik smijenio sa mjesta predstojnika Ureda 
za izbjeglice i prognanike Vlade RH, jer je podatke o 
izbjeglicama davao Srbima. Bio je suradnik UDB-e, koja 
ga je ucjenjivala još od vremena bivše Jugoslavije. Naime, 
znali su da s jednom doktoricom koja je radila u bolnici 
»srebrnjak“ u Zagrebu, ima sina. Nije se mogao izvući iz 
ruku UDB-e, kasnije SDS-a, jer su mu prijetili javnom 
objavom imena njegovog sina, ali i njegovim ,tjelesnim 
uklanjanjem“. 

Ali nije Rebić bio jedini koji nije živio u celibatu. Tu 
je i javnosti dobro poznati fra Ivan _ koji ima dva sina. A 
takvih je bilo devet na Kaptolu sa popisa kojeg je Vrana 
predao Predsjedniku. 

Kada je Predsjednik predao taj popis Kardinalu 
Kuhariću, on ga je pročitao i vratio Predsjedniku, vidno 
potresen imenima sa spiska. Samo je u svom stilu 
prozborio: ,Svima opraštam“. Taj spisak je na žalost 
završio kod Broja Jedan. 


Inspektor Mata radio je i sa Arapima. Znao je imati na 
jednoj adresi prijavljeno i po 30 osoba, imena arapskog 
podrijetla kao što su Mohamed Bachar Charabe, Mohamed 
Chardub, Mohamed al Jasem, Jehad Nidal Chukri i drugi. 
Mnogi su mu se sami javljali, po preporuci. 

Uskoro je ,pao“ i načelnik za emigraciju u Policijskoj 
upravi Zagreb. 

Pričalo se o još jednom ,profiteru“ koji je radio u MUP-u, 
iz kojeg je otpušten tek 1993. godine. Budući je surađivao 
sa Srbima, bilo je jako čudno da nije izbačen ranije. Kako 
je gradio kuću u Zagrebu, preko dana bi bio na gradilištu, 
a spavati je odlazio u Sisak. Vršio je prijevoz ljudi i stvari 
na relaciji Zagreb — Banja Luka. U Banja Luci je poznavao 
sve ,glavne“ ljude i imao je sve propusnice. Jednu vožnju 
kamionom naplaćivao je 5000 DEM. 

Konvoji kamiona su išli preko Srbije koridorom za 
Mađarsku. Tamo se vršio pretovar u njegove kamione, koji 
su mogli nesmetano ući u RH. Nitko ih nije kontrolirao, bili 
su zapečaćeni. Konvoj koji se sastojao od 5-6 kamiona i 
nekoliko autobusa nisu kontrolirali ni Srbi, a niti Carinici 
na državnim granicama. 

Najbolje su trgovali oni koji su imali šlepere u kojima 
su švercali cigarete. Jedan šleper je vrijedio toliko, da 
niste morali raditi idućih 10 godina. 

Tragikomično je zvučao ministar Mravojed, kada je na 
Zagrebačkom velesajmu svečano pokazivao ,uhvaćeni“ 
šleper sa cigaretama. Zaboravio je reći da je ostalih sto 
otišlo za BiH. 


VUKOBRAT 


Boris Vukobrat živio je u Parizu. Bio je glavni srpski 
lobist u Francuskoj. Čak je bio i kandidat za premijera 
Srbije. Supruginom nećaku Zlatanu omogućio je, preko 
nekih francuskih generala, izlazak iz Sarajeva i osigurao 
mu upis na jedno francusko sveučilište, uz dobivanje 
stipendije. 

U Hrvatskoj je imao svoje poduzeće ,Adria Flower“ blizo 
Cavtata, koje je i za vrijeme okupacije, uz dozvolu JNA, 
poslovalo. Direktor firme bio je njegov šurjak, čijeg je sina 
odveo u Francusku. 


KRAMARIĆ 


Početkom 1995. godine u Parizu se se sastali Vlado 
Gotovac, Ivan Zvonimir Čičak i Zlatko Kramarić. Izvor 
iz Pariza ističe da je to bio nastavak njihovih ranijih 
kontakata. 

Kramarić je inače bio dobar ,materijal“ za Srbe. 

Naime, uživao je u ženskom društvu i hvalio se 
svojim osvajačkim sposobnostima. Tako su mu Srbi 
jednom prilikom, znajući za njegovu reputaciju ,velikog 

zavodnika“, podmetnuli izvjesnu Sanju Jurkas s kojom je 
bio, krajem 1994. u hotelu ,Argentina“ u Dubrovniku. A 
Zlatko je volio pričati na jastuku... 


RUDOLF 


Rudolf je bio pilot borbenog zrakoplova kojeg su u akciji 
»Bljesak“ srušili u Bosni. Kako je padobranom uspio 
iskočiti iz oborenog zrakoplova, počela je potraga za njim. 
Zarobili su ga Srbi i odveli u zatvor. 

Vrana je sreo B.K., Srbina koji je živio u Zaprešiću. 
U jesen 1994. zamijenio je kuću s Hrvatom iz Bosanske 
Gradiške, a 1995. se sa obitelji vratio u Hrvatsku. 
Namjeravao je otvoriti tvrtku za prijevoz robe, pa mu 
je trebala potvrda o trajnom nastanjenju. Vrana mu je 
obećao ishoditi potvrdu, a zauzvrat je tražio neke korisne 
informacije. Naime, Srbinov brat bio je policajac u Srbiji 
i radio kao šef smjene na mostu u Batini. 1991. je otišao 
iz Hrvatske u Beograd. Prije toga je radio kao nadzornik 
muškog odjela zatvora u Požegi, gdje je i živio. Imao je 
puno prijatelja u policiji u Beogradu. S obzirom da je neko 
vrijeme boravio i u Bosanskoj Gradišci gdje su mu živjeli 
roditelji, Srbin je ubrzo saznao gdje je zarobljeni pilot. 

Na Vraninu zamolbu otišao je u Bosansku Gradišku 
i od lokalnog pravoslavnog popa doznao gdje je Rudolf 
točno zatočen. 

Kada su dobili tražene informacije, Vranu su odmah 
isključili iz daljnjih kontakata sa Srbinom, a sve je nadalje 
preuzeo Laprdalo. 

Laprdalo je bio sin suca iz Splita, sklon alkoholu, 
kojeg se nikako nije mogao riješiti. Božjim usudom, za 
sve prošle i buduće grijehe, rodio mu se mongoloidni 
sin, kojeg nikada nije posjetio u specijalnoj ustanovi u 
koju su ga smjestili. Srbi su izradili njegov psihološki 
profil, koji su koristili mnogo godina kasnije, kada je bio 
nagrađen za svoju nesposobnost, mjestom savjetnika 
u Veleposlanstvu RH u Beogradu. Stalno je bio na Adi 
Ciganliji, nije bilo restorana u Beogradu u kojem on nije 
bio stalni gost. A kao kolega i suradnik bio je svadljiv, 
častohlepan, uobražen. Kao ,veliki Hrvat“, dolaskom 
SDP-a na vlast, naglo je napredovao. 

Naravno da je Laprdalo sve ,uprskao“ u akciji 
oslobađanja pilota Rudolfa. Zbog njegove nepodnošljive 
arogancije, Srbin više nije htio surađivati. Želio je 
razgovarati isključivo s Vranom, jer Vrana je znao 
razgovarati s ljudima. Nikada nije povisivao glas niti 
obećavao nešto što ne može ispuniti. A to su svi cijenili. 

S obzirom da mu nisu dozvolili da razgovara s Vranom, 
Srbin je zašutio, a Rudolf je ubijen u srpskom zatvoru. 

Nakon svega, mogli su izmišljati što god su htjeli, ali 
činjenica je da netko nije želio da se Rudolf vrati živ obitelji. 

Laprdalo je stalno nastojao napraviti nešto čime bi se 
proslavio, što mu nikako nije uspjevalo. Tako je došao 
na ,genijalnu“ ideju, da su braća Jugović iz ,Slovenskog 
doma“ neprijatelji Hrvatske. Iznudio je da se ,Slovenski 
dom“ u Masarykovoj ozvuči. Od toga, naravno, nije bilo 
nikakve koristi. Samo još jedan Laprdalov promašaj. 

AHMIĆI I SARAJEVO 


Vrana je bio u posjedu nekoliko izjava Muslimana koji 
su vlastoručno, bez ikakve prisile, pod punom kaznenom 
i materijalnom odgovornošću izjavili da je Armija BiH 
platila engleskim vojnicima da u odorama HVO-a pobiju 
stanovništvo sela Ahmići. S obzirom da je to bilo ratno 
područje, Englezi su, bez većih poteškoća upali u selo. 
U Ahmićima je inače bila satnija Zeničke VII brigade ,El 
Mudžahid“ koju su pretežno činili mudžahedini. Selo 
je bilo na putu prema Vitezu u kojem je bila tvornica 
eksploziva, a sam grad kontrolirao je HVO. 

Englezi su prije ulaska u Ahmiće skinuli svoje odore 
UNPROFOR-a i zamijenili ih drugima, na koje su stavili 
oznake HVO-a. Nakon izvršenog pokolja presvukli su se u 
svoje odore i pozvali BBC da snimi ,što su Hrvati učinili“. 
Pukovnik Colins koji je zapovijedao tom akcijom, kasnije 
je svjedočio i u Haagu, kako su upravo Hrvati počinili taj 
zločin. 

Ove izjave nisu završile u Haagu a niti su ,ostale 
na životu“ u Hrvatskoj. Dokumenti HVO-a u pravilu 
su završavali u HIS-u. Šef HIS-a Lonac, sve je takve 
dokumente spalio. Najprije je sve svoje djelatnike poslao 
na ,čekanje“, kao razlog kasnijeg premještaja u POA-u. 

Kako bi u zgradi ostalo svega nekoliko osoba, mogao je 
danima u miru spaljivati dokumente. Njegov prethodnik 
Pjevač, uz pomoć načelnika Špire, predao je Bradonji 
i Englezima dokumente koji bi mogli kompromitirati 
hrvatsku vlast od 1990.-2000. godine. To su proslavili uz 
viski i pjesmu. 

U Mostaru je djelovao Sead Rekić, plaćenik JNA, koji 
je bio zadužen likvidirati one koji nisu bili lojalni srpskoj 
vlasti u BiH. Prije rata je bio komandant bataljuna vojne 
policije u Sarajevu, zatim premješten za komandanta 
združene brigade na saveznom nivou. Po nalogu Ace 
Vasiljevića i Petra Gračanina poslan je u Mostar, gdje ga 
je zatekao rat. Bio je u uskoj vezi s ministrom MUP-a BiH. 
Odlazio je u Hadžiće razgovarati s Bali Begom. Predstavljao 
se kao glavni inspektor MUP-a BiH. 

Iz Hadžića je izvukao sav stari jugo kadar. Ostavio 
je samo Muhameda Turčinovića koji je radio za srpsku 
obavještajnu službu. 

General Daidža je 1992. trebao biti zapovjednik 
deblokade Sarajeva. Tome su se usprotivili Zinil Delalić, 
Mustafa Polutak i Rasim Delić. Uz Daidžu je bio Rekić. 
Deblokada Sarajeva nije uspjela a general Daidža teško 
je ranjen. Jedva je preživio. Bio je jedan od sposobnih 
generala koji se nisu uklapali u planove Velikog Vezira. 
Zato je trebao biti likvidiran a Sarajevo nije smjelo biti 
deblokirano. 

Rekićeva likvidacije pripisivale bi se ili Muslimanima 
ili Hrvatima. Specijalnost mu je bila režiranje prometnih 
nesreća. 

Vrana je dobio priliku razgovarti s Rekićem kada je, 
po dogovoru, došao na Pale. Kontraobavještajni posao ne 
pita za nacionalnost. Nije važno tko je tko, već koliko ti 
podataka može dati. 

Prvo što mu je rekao je da Hrvati nisu krivi za rušenje 
Starog mosta u Mostaru. Tenk iz kojeg je pucano, služio 
je za prikrivanje podmetnute eksplozije. Iako je tenk bio 
od HVO-a, u njemu nisu bili vojnici HVO-a već Englezi. 

Bio je to dobar posao srpske obavještajne službe. 

Upitno je, što su na Palama 1994. godine, u jeku ratnih 
sukoba u BiH, radili jedan poznati hrvatski političar 
podrijetlom iz Hercegovine, vrlo blizak Predsjedniku, 
i jedan hrvatski general. Bili su tamo bez znanja 
Predsjednika. 

Povod ovome razgovoru s Rekićem, bio je prvenstveno 
događaj na sarajevskoj tržnici, koja je granatirana dok je 
na njoj bilo mnogo civila. Srbi su uporno tvrdili da su taj 
masakr napravili Muslimani, postavivši mine na tržnicu. 
To se kasnije moglo vidjeti po načinu i visini eksplozije, 
udubljenja u zemlji i konačno, nije bilo moguće odrediti 
kut, iz kojeg je smjera navodna granata došla. Svaki 
forenzičar može naći i izračunati putanju granate. Ako 
je u pitanju mina — nema putanje. Balistička istraživanja 
su pokazala da srpski minobacači nisu mogli dosegnuti 
mjesto masakra na tržnici. Nije bilo kratera na zemlji 
kakav prave minobacačke granate. Žrtve nisu imale 
ozljede po glavi i prsima, već su im uglavnom stradali 
donji ekstremiteti. 

Lord Owen je 30. listopada 1995. izjavio za BBC da 
masakr na tržnici u Sarajevu 4. veljače 1994. nisu 
napravili Srbi. 

Bilo je poznato i izvješće francuskih vojnika UN-a, kako 
su ,muslimanski snajperisti bili aktivni i namjerno pucali 
u vlastito stanovništvo“. 


Muslimani su voljeli sebe prikazivati kao najveće 
žrtve, ali su u tome ponekad pretjerivali.Vrana je gledao 
fotografije. Na jednoj je bila žena s djetetom i puškom 
u ruci. Pisalo je da je to Muslimanka u bijegu. Na slici 
se vidjelo da dijete nosi šajkaču i da se zapravo radi o 
Srpkinji. 

Niz novina objavilo je ispovjed male Anise koja je vidjela 
Srbina kako u Tuzli sječe ljudima noseve i uši, a Tuzla nije 
nikada bila u srpskim rukama. Amnesty International 
opisuje da su Srbi držali punu košari s iskopanim očima. 
Kao što je Malparte sve takve stvari pripisivao Anti Paveliću 
za vrijeme II svjetskog rata, tako je i ta informacija iz ,iste 
kuhinje“. 

Fotografija majke predstavljene kao Hrvatice u podnožju 
križa na grobu svojega sina, s natpisom na ćirilici, ukazuje 
da se zapravo radi o Srpkinji. Posebna je priča s poznatom 
slikom Fikreta Alića. Na njoj se vidi izrazito mršav čovjek 
okružen drugima, ne baš tako mršavima. Čavli na 
bodljikavoj žici bili su naopako prikovani za kolce. To nije 
bio zarobljenik u logoru nego izbjeglica okružen drugim 
izbjeglicama. Fotograf ih je snimio izvan bodljikave žice, 
dok je on sam bio unutar nje. Bila je to žica oko pašnjaka 
a ne logora. 

Vrana je znao da Muslimani stavljaju minobacače na 
krovove bolnica i granatiraju srpske položaje. Kada Srbi 
uzvrate granatama, Muslimani šalju vijest u svijet, kako 
Srbi granatiraju bolnice. 

Rekić mu je pričao kako mafija dobro posluje u 
muslimanskom dijelu Sarajeva. Jedan od poznatijih 
mafijaša, Ćelavac, plaćao je po 500.000 DEM Armiji BiH 
da se tunelom koji vodi na aerodrom, cijelu noć dovozi 
njegova roba, koju potom skupo prodaje izgladnjelom 
narodu. Uvozio se i kavijar i šampanjac, skupi parfemi 
i slična luksuzna roba. U ugostiteljskim lokalima pekli 
su se odresci i ćevapi, dok je narod kuhao kore sa drveta 
i ložio peći namještajem. Svaka četvrt bila je u ,vlasti“ 
jednog mafijaša. U jednoj, u kojoj je ,kraljevao“ izvjesni 
Caco, uvijek je bilo struje. Njegaje kasnije, nakon mučenja 
pripadnika MUP-a BiH, osobno likvidirao ministar MUP-a, 
jer mu je Caco ubio sina. 

Još jedan od ,kraljeva“ Sarajeva, Juka Prazina, ubijen 
je u Belgiji. 


Kada bi cijena kutije cigareta pala na 5 DEM, Muslimani 
bi počeli granatirati srpske položaje, a ovi bi uzvratili. 
Sarajevo bi bilo blokirano, a cijena cigareta vraćena na 
12 DEM. Tako su svi opet bili zadovoljni. 

Muslimani su nekoliko puta pokušavali deblokirati 
Sarajevo, ali su svi pokušaji propali jer su bili izdani od 
strane časnika Armije BiH, koji su potekli iz bivše JNA. 

Nakon jednog neuspjelog pokušaja deblokade Sarajeva, 
ranjenici su dopremljeni u bolnicu u Split. Tom je prilikom 
jedan časnik, izvjesni Vehbija Karić rekao Vrani da su svi 
trebali izginuti a ne završiti tu u Splitu u bolnici. Nije 
doslovno rekao, ali bilo je jasno da ih je on izdao. 

Jednom prilikom, postrojba Armije BiH pripremala 
je akciju ,čišćenja“ dijela područja oko Sarajeva. 
Njihov časnik preko repetitora je obavještavao svoje 
zapovjedništvo u Sarajevu gdje će ići, kada i kojim putem. 
Naravno da su to čuli i Srbi. Sutradan su krenuli u akciju, 
bila je velika magla i Muslimani su zalutali. Krenuli su 
krivim putem i zaobišli srpsku zasjedu. Došli su do mjesta 
koje je bilo slabije osigurano srpskim snagama te ga 
nakratko oslobodili. Iako se sve dogodilo sasvim slučajno, 
top tema toga dana svih dnevnih vijesti iz Sarajeva bila je 
ova ,uspješna“ akcija Armije BiH. 

U deblokadi Sarajeva, koju ustvari nitko nije želio osim 
izgladnjelog naroda, sudjelovali su i pripadnici Armije BiH 
iz drugih dijelova Bosne. Kako nisu poznavali teren, dobili 
su vodiča Srbina, a taj ih je odveo pred srpske položaje 
na Jahorini. Većina ih je poginula. Preživjeli ranjeni su u 

Splitu pričali Vrani kako se to dogodilo. Sve je i zapisano. 
Podrazumijeva se da su bili izdani od vlastitih generala. 

Biloje tuiraznih ,specijalnih“ postrojbi. Jedna od takvih, 
tzv. ,Crni Labudovi“ bili su posebno opasni. Govorilo se 
da ,kuda oni prođu, tu trava ne raste“. Vrana je detektirao 
jednog od njih, imena Haso. Taj je često bio u društvu 
sa Irfanom, djelatnikom osiguranja Veleposlanstva 
BiH u Zagrebu, dok su se obojica povremeno družili sa 
djelatnicima ,Islamic Reliefa“. 

Vlast u Sarajevu ponašala se krajnje bahato. Uzimao se 
novac namijenjen narodu BiH i koristio u privatne svrhe. 
Jednom je Burek naredio Biseri Turković da sa računa dr. 
Fatiha Al Hassaneina podigne pola milijuna njemačkih 
mraka i donese u Sarajevo za potrebe Velikog Vezira. Za to 
je doznao zamjenik Prženog i obavijestio Hasana Čengića. 
Ovaj je taj pokušaj osujetio uz obrazloženje da se ni Veliki 
Vezir bez državne suglasnosti ne može tako ponašati. 

Čengić je od početka rata u BiH bio u Zagrebu. Kao 
zamjenik ministra obrane BiH radio je na kupovini 
oružja. U Zagrebu je kupio i kuću i odmah se povezao sa 
ekstremnim Muslimanima u gradu. Trgovinu oružjem vršio 
je preko svoje privatne tvrtke ,Soko-trans“ registrirane u 
Splitu. Kćer krojača Alima bila mu je ljubavnica. 

Srpsko-jugoslavenski = političari, među kojima i 
Bradonja, tvrdili su da je Hrvatska izvršila agresiju na 
BiH. 

Vrana je imao točan popis političara, vojnih i drugih lica 
iz BiH koji su u to vrijeme slobodno šetali po ,agresorskoj“ 
Hrvatskoj, ljetovali na moru kao kćer Velikog Vezira koja 
je ljetovala na Hvaru, kupovali oružje i vojnu opremu i 
druge potrepštine kao Hasan Čengić... 

BALI BEG 


Krajem ožujka 1992. godine Bali-beg je prihvatio 
voditi obranu Hadžića. U skladištu TO trebalo je biti 500 
pušaka, a bilo ih je 220 jer su ostale bile prodane. Četnici 
su 9. svibnja 1992. okupirali jednu četvrtinu općine. 
Bali-beg je to predvidio pa je tri dana ranije evakuirao 
stanovništvo. U komandi nije imao niti jednog povjerljivog 
suradnika, pa je sve radio sam. Civilno stanovništvo ga je 
voljelo, imali su veliko povjerenje u njegove sposobnosti. 
Dnevno bi kroz njegov ured prošlo preko stotinu ljudi. 
11. svibnja 1992. osvojio je skladište oružja ,Krupa“ i 
time popravio stanje naoružanja svojih ljudi. Pokrivao je 
teritorij Pazarić-Tarčin-Igman. 

Sa zapovjednikom na Igmanu Mirsadom Ćatićem, 
dogovorio je napad na skladište ,Žunovnica“. Osvojili 
su ga nakon dva sata borbe i držali 10 sati. Komanda u 
Sarajevu bila je protiv tog napada, naročito Rasim Delić 
i Mustafa Polutak. Očito iz razloga, jer se četnici nisu još 
do tada ,ukopali“. Inače je Polutak do zadnjeg dana bio 
u JNA u Visokom, da bi se tek tada javio Rasimu Deliću. 
Kako su općine Ilidža i Trnovo isto odbile sudjelovati u 
tom napadu, Bali-beg je krenuo sam. Nakon osvajanja 
skladišta, organizirao je prijevoz oružja i municije u četiri 
kamiona. Četničko topništvo je neprestano granatiralo 
skladište, ali ga nisu uspjeli uništiti jer su postojali 
podzemni magazini. 

Bali-beg je kasnije otvoreno optužio Rasima Delića i 
Sefera Halilovića da mu nisu htjeli pomoći i nazvao ih 
izdajnicima. Nije dozvolio da mu se u ratovanje miješa 
SDA. Istakao se i kao veliki humanitarac, jer je zbrinjavao 

izbjeglice iz istočne Bosne u hotele na Igmanu, u Pazariću 
i Tarčinu. Nakon svega, bio je smijenjen. Kada je nazvao 
Sefera Halilovića i pitao ga zašto je smijenjen, ovaj se 
izvlačio da ne zna. 

Nedugo zatim, Bali-bega zove Nail Hujić, zapovjednik 
bataljuna vojne policije, i moli ga da mu pomogne u 
formiranju vojnih postrojbi, jer mu je zapovjeđeno da se 
organiziraju po brigadnom principu. U posjetu im je došao 
i Đemo Najetović, bivši ,bezbednjak“ JNA iz Mostara, sada 
zapovjednik grupacije ,Jug“ koja je trebala deblokirati 
Sarajevo. U tome su trebale sudjelovati jedinice iz Prozora, 
Kiseljaka, Jablanice, Konjica, Fojnice, Trnova, Hadžića i 
bataljun iz Zenice. 

Vojska je ,taktički“ dovedena na položaj u mjesto 
Krupac. To je bila kardinalna greška, jer je tamo kanjon, i 
dnevno je znalo poginuti i po 800 ljudi. Iz aviona se vidjelo 
da su namjerno ljude slali u smrt. Objašnjenje im je bilo, 
da se zbog Juke Prazine nisu uspjeli spojiti sa borcima iz 
Sarajeva. 

Bali-beg u to nije vjerovao. Đemo Najetović vraćen je u 
Zenicu kao zapovjednik bataljuna. 

Moral ljudi je zbog poraza bio na najnižoj mogućoj razini. 
Kada je 20. rujna 1992. poginuo Hikmet Mehmedić, borci 
su tražili da Bali-beg preuzme zapovjedništvo. 

Tim je povodom pozvan na sastanak kod Jove Divjaka 
u Konjicu, kojem je prisustvovao i Stjepan Šiber. Bali-beg 
je inače vjerovao jedino običnim borcima. Kako Divjaku 
nije vjerovao, davao bi mu lažne podatke kada bi ga ovaj 
pitao za položaje boraca. Desetak dana kasnije, general 
Mladić je pri napadu, temeljem tih podataka, izgubio 473 
četnika. Za vrijeme borbe, Bali-beg je tražio od Divjaka da 
mu pošalje pomoć u protuoklopnim sredstvima. Nije mu 
pomogao. Jedinu pomoć je dobio od HVO-a iz Konjica, i to 
mu je donijelo konačnu pobjedu nad četnicima. 

Nitko mu nije ni čestitao. 

U Sarajevu je odlučeno da se Igman preda četnicima. 
Sve iskusne borce poslali su sa Igmana, a zamijenili ih 
novacima, kojih je uz to bilo deset puta manje od četnika. 
Vidjevši što se događa, Bali-beg je zaposjeo položaje na 
Igmanu i poslao Nihada Šehića da uhiti vodstvo obrane 
Igmana, koje se čašćavalo u hotelu Borik. 

Sarajevu to nikako nije odgovaralo, pa Safer Halilović 
šalje Zejnila Delalića da sve vrati u prvobitno stanje. Sa 
planine je povukao Travničku i Jablaničku četu zbog, kako 
je obrazloženo, srednje Bosne, što nije trebalo. Igman je 
pao u četničke ruke. 

Zbog zadnjih je događaja održan sastanak kojeg je 
vodio Rasim Delić. Konstatirao je da je Igman predan u 
ruke četnika, nakon čega je pročitao pismenu poruku 
Sefera Halilovića, koji je optužio ratno predsjedništvo 
Hadžića za opstrukciju i izdaju. Na to je Bali-beg izjavio 
da Igman, Trnovo, Hadžići i Rogoj nikada ne bi pali da je 
on zapovjedao. 

U toj bitci Francuzi su maksimalno pomagali četnicima 
razvažajući ih na položaje. Francuzi su i inače pomagali 
četnicima od samog početka rata, isto kao i Englezi. 
Nakon svega, Bali-beg je zabranio prolazak UNPROFOR- 
ovih vozila kroz Hadžiće. Nitko mu nije garantirao da iza 
njih neće ugledati srpske tenkove. 

U prosincu 1992. stiglaje zapovijed za drugo ,otvaranje“ 
Sarajeva. Došao je i bataljun iz Mostara. Kada su ,očistili“ 
Hadžiće, krenulo se na Jahorinu. Kako su jedinice bile iz 
drugih dijelova Bosne, morali su imati vodiče, a ti vodiči 
bili su Srbi, koji su ih vodili ravno u ruke četnicima. Vojska 
BiH pretrpjela je veliki poraz. Preživjeli, iako promrzli, 
izjavili su da će na Hadžiće uvijek ići zbog Bali-bega, ali 
na Sarajevo — nikada više, jer su izdani. 

Bali-beg pao je u nemilost Sarajeva. 

Zet Sefera Halilovića bio je Srbin, na dužnosti 
načelnika centra veze Armije BiH u Sarajevu. Budući su 
sve zapovijedi išle preko toga centra, bilo je i više nego 
očito, od kuda Srbi sve unaprijed znaju. To je potvrdio 
i Ešref Rašidagić, najbolji radio amater u Sarajevu, koji 
je presreo i čuo kako zapovjedi Armije BiH idu Srbima. 
Podržao je i časnike, Muslimane odane BiH, koji su se 
pobunili, a nakon toga bili smijenjeni. 

U kolovozu 1992. izvršen je proboj iz Sarajeva i osvojena 
su sela Doglade. Odmah nakon toga, četnici su velikim 
snagama sve opkolili a većina boraca Armije BiH izginula. 

U BiH su u vrijeme rata paralelno djelovale dvije Armije. 
Jedna je bila narodna, čiji su borci najčešće ginuli, 
zahvaljujući izdaji časnika pristiglih iz nekadašnje JNA, i 
druga, koja je ratovala za novac. Ta druga je činila ratne 
zločine. 

Bali-bega je naslijedio njegov savjetnik Mirsad Čatić, 
bivši kapetan I klase JNA. Kada su Mirsad i njegovi borci 
sudjelovali u borbama za oslobađanje Trnove i Rogoja, 
mnogi su izginuli od snajpera iz vlastitih redova. Deset 
dana kasnije Mirsad Čatić dočekan je u zasjedi, kada je 
išao u izvidnicu automobilom prema Jahorini. Izvršitelji 
njegovog ubojstva bili su Muslimani. 

Bali-begaje u zaštitu uzeo Hasan Efendić s kojim je radio 
u Hrvatskoj. Bio je s njim i u Splitu kada je Vehbija Karić 
rekao da se sa Jahorine nitko nije smio vratiti živ, misleći 
na ranjenike koji su se liječili u splitskoj bolnici. Hasan 
Efendić bio je i u vojnom izaslanstvu BiH u Hrvatskoj. U 
svibnju 1993. bio je smijenjen, jer je dobro i profesionalno 
obavljao svoj posao. A to Sarajevu nije odgovaralo. 

Bali-beg je razočaran otišao u Tursku. Nije više mogao 
gledati kako se časnici BiH natječu tko će više i bolje izdati 
vlastiti narod. Bilo mu je teško kada je čuo da su Srbi ušli 

u Kozarac i tenkovima uništili svaku kuću, pobili civile, 
silovali, masakrirali. To su učinili i u Kotor Varošu. 

Bali-begje dugo razgovarao s Vranom. Vrana ga je pitao 
što će raditi sada, kada je u nemilosti Sarajeva. Rekao 
mu je da odlazi u Tursku gdje će se pokušati zaposliti u 
turskoj vojsci, jer odlično govori turski jezik. Može im biti 
od velike pomoći s obzirom na ratno iskustvo. 

Vrana je tijekom godina pratio Bali-begov uspon 
u turskoj vojsci. Visoko je napredovao, jer su Turci 
prepoznali njegov vrhunski talent vojskovođe. 

Dok su se nakon rata u BiH ,šakom i kapom“ dijelila 
odličja, nitko nikada nije spomenuo Bali-bega. 

NABAVA ORUŽJA 


U luci Ploče postojao je logistički centar ,Agencija za 
humanitarnu pomoć Vlade BiH“. Voditelji tog centra bili 
su Neven Dunkić i Mato Anđelić. Centar je formiran u 
dogovoru sa direktorom Luke Ploče Ivicom Pavlovićem i 
ministrima u Vladi BiH Tomom Krstičevićem i Jusufom 
Pušinom. Povezivanje agencije sa Zagrebom vršilo se 
putem privatnog poduzeća ,Bramal“ iz Zagreba, koje je bilo 
u vlasništvu Mate Popovića. Za koordinaciju logističkog 
centra s Dalmacijom bio je zadužen Ševal Kovačević. 

Zadatak  ,Agencije za humanitarnu pomoć Vlade 
BiH“ bio je da Logistički centar prikuplja i distribuira 
prehrambene proizvode, lijekove, medicinsku opremu, 
kao i oružje, streljivo i intendantsku opremu za Armiju 
BiH. Roba je bila podrijetlom iz muslimanskih zemalja 
ili muslimanskih humanitarnih organizacija, a dolazila je 
brodovima u luku Ploče, gdje je bila skladištena. 

Lanac za prijevoz oružja i streljiva organizirali su 
Safet Čolaković, dozapovjednik TO Čapljina, bivši major 
SB-a JNA, Safetova braća Alija i Salko Čolaković i Sadet 
Bitanga zvani Satko, zapovjednik Armije BiH u Čapljini, 
svi usko povezani s Alijom Delimustafićem i Senadom 
Šahinpašićem zvanim  Sajo, suvlasnikom poduzeća 
»Cenex“. Vezu su imali i sa Merhametom u Rijeci i Splitu. 

Prijelaz državne granice omogućavale su im Safetove 
»Stare veze“ u policiji i carini u Metkoviću. Oružje su 
nabavljali i preko slovenske tvrtke ,Erol“ iz Maribora. Još 
jedan u tom lancu bio je i Senad Bešlagić iz predstavništva 
»Agrokomerc“ u Splitu, na čiji fax su stizale potrebe 

krajnjih korisnika. Bešlagić je radio za vojnu obavještajnu 
službu BiH. 

Posredstvom ministara u Vladi BiH Tome Krstičevića i 
Jusufa Pušine nabavljala se krivotvorena dokumentacija 
za distribuciju oružja iz luke Ploče u BiH. 

U tri teretna vozila nalazilo se oružje i streljivo, a u 
dokumentima je pisalo da su hrana i lijekovi. U taj 
posao bili su uključeni i Enes Maslo, Dragan Logarušić iz 
Splita, Zlatko Božić, Šerif Karhasan, Nedib Džebo i Emin 
Hadžiefendić, koji je imao operativnu poziciju talijanske 
obavještajne službe. To su samo neke od osoba sa spiska 
njih 39, koji su sudjelovali u tom lancu. 

To je samo jedan od tisuću primjera kako se švercalo 
oružje u vozilima za hranu i lijekove. 

ATENTAT NA FIKRETA ABDIĆA 


Vrana je znao daje Veleposlanstvo BiH u Zagrebu centar 
iz kojeg se vode promidžbene i obavještajne aktivnosti u 
korist muslimanskog vrha u Sarajevu. Vojni izaslanik 
Prženi i njegov zamjenik Altaj bavili su se špijunažom 
koristeći muslimanske fundamentaliste u Zagrebu. Tako 
su uz njihovu pomoć u Zagreb stigli atentatori, kod 
kojih su prilikom uhićenja pronađene policijske značke. 
Policajci — atentatori bili su iz Bihaća. Stanovali su u 
Zagrebu a uhićeni na području PP Maksimir, gdje su i 
ispitani. 

Atentat je trebao biti izvršen u Rijeci. Nakon što su 
atentatori uhićeni, počelo je suđenje tzv. ,Bihaćkoj grupi“. 

Tada su registrirani kontakti uhićenih djelatnika Vele- 
poslanstva BiH, osobito njenog konzularnog odjela, Me- 
lika F.i Zlatka A. Po sadržaju njihovih razgovora moglo se 
zaključiti da djelatnici konzularnog odjela Veleposlanstva 
raspolažu širim saznanjima o organizatorima i učesnicima 
planiranog terorističkog akta u Rijeci, a i eventualnim 
budućim počiniteljima sličnih kaznenih djela. 

U namjeri atentata na Fikreta Abdića, prema inicijalnim 
saznanjima Službe, sudjelovao je vojni izaslanik Prženi. 
Bio je to još jedan dokaz državnog terorizma BiH prema 
Hrvatskoj. Jer, što bi se dogodilo da na primjer, policajci 
jedne Francuske dođu u Njemačku poradi izvršenja 
atentata na neku osobu i budu uhićeni sa policijskim 
značkama svoje države? 

Politika nije reagirala. Očito je ministar _ Očenašek 
iskoristio sav svoj utjecaj i to dobro naplatio. 

Za tu akciju zvali su i Vranu da pomogne. Takve su 
akcije inače bile odskočna daska za one koji su trebali 
napredovati. Zahvaljujući ovoj akciji, jedna je osoba 
postala načelnik, a potom i zamjenik ravnatelja Službe, 
Garavog. 

Kada je početkom rata Veliki Vezir bio zarobljen od 
strane JNA, njegov nasljednik trebao je biti Fikret Abdić. 
On je već imao pripremljen govor i čekao u studiju TV 
Sarajevo, da se obrati naciji kao novi predsjednik BiH. 
JNA je procijenila da će lakše ratovati ako Veliki Vezir 
ostane na dužnosti predsjednika BiH, nego da to postane 
sposobni Abdić. Tako je već dogovoreni prijenos vlasti 
propao. 

To se u konačnici pokazalo točnim, međutim, račune 
su im pokvarili Hrvati, sposobnošću svojih generala koji 
su od 1992. branili hrvatski dio Hercegovine, nanoseći 
velike gubitke Srbima odnosno JNA i četnicima. 

Bilo je više nego očito da pojedini časnici Armije BiH 
koji su došli iz JNA, i nadalje rade za tu istu JNA, izdajući 
svoje borce koji su masovno ginuli. Sudbina Bihaća bila je 
upitna, jer su zbog izdaje njegovi branitelji masovno ginuli 
kamo god bi krenuli u proboj. Bili su tako demoralizirani, 
da su razmišljali o predaji Bihaća. Smatrali su da imaju 
veće šanse preživjeti rat ako četnicima predaju grad, nego 
da se za isti bore i poginu zbog izdaje. 

Da je Abdić postao predsjednikom, sve bi bilo potpuno 
drugačije. 


Početkom rata s Muslimanima 1993., njihova je Armija 
imala skladišta vojne opreme kod hotela ,Holiday Inn“, u 

zapadnom dijelu grada. Bila su to ogromna skladišta u 
kojima su se mogle naći i zimske vojničke odore. Vrana 
je sudjelovao u pronalaženju tih skladišta, koja su jedno 
jutro otvorili i svu opremu uzeli za potrebe HV-a. Vrana je 
odmah intervenirao kod ministra Mravojeda, da se zimske 
odore dodijele specijalnoj policiji na Velebitu i drugim 
položajima, jer su se ljudi do tada doslovno smrzavali. 
Tako su dečki na Velebitu konačno dobili prave zimske 
odore i svu potrebnu vojnu opremu. Nešto kasnije 
Mravojed je nazvao Vranu i dao mu brojeve čizama za 
sebe, za Sineka II i ravnatelja Vranine službe. Smatrao je 
da ,mali arhivar“ to može obaviti. 

Dok je pronalazio odore za Mravojeda, Vrana je gledao 
kako djelatnici PUZ-a nose po desetak prsluka i ostalu 
vojnu opremu za sebe i svoje prijatelje, ne razmišljajući 
da bi taj vojni materijal više koristio ljudima na prvoj crti 
bojišnice. Tako će te odore dobiti glavni šank-borci, da bi 
kasnije mogli steći status branitelja. 

Abdićeva skladišta vojne opreme bila su odmah pored 
ovih Armije BiH, ali ta se nisu smjela dirati. 

Kako Abdićevo obraćanje naciji na TV Sarajevo nije 
uspjelo jer su Velikog Vezira već pustili sa Lukavice, tako 
je po njega kombijem milicije došao osobno predsjednik 
općine Kovač, i prevezao ga preko općine Ilidža, koju su 
inače držali četnici. Na izlasku iz Ilidže, preuzeli su ga 
ljudi ministra MUP-a Alije Delimustafića. 

Bio je to pokušaj državnog udara u režiji Beograda. 

KAMA 


Kama je bio pomoćnik prvog vojnog atašea iz BiH 
u Hrvatskoj, dok još nije egzistiralo Veleposlanstvo. 
Početkom rata u BiH zapovijedao je vojnim postrojbama 
Armije BiH kod Sarajeva. Kada mu je bilo ,svega dosta“, 
odlazi s obitelji u Hrvatsku. Tražio je najprije boravak, i 
tako redom sve do državljanstva. 

Bio je prava knjiga podataka. Znao je puno časnika 
JNA, njihove osobne podatke, gdje se trenutno nalaze... 
Preko svojih veza, cijelo je vrijeme rata dobivao korisne 
podatke o situaciji u BiH. 

Prvom prigodom, Vrana ga je poslao u Veleposlanstvo 
BiH u Sloveniju. Tamo se javio kao nezaposleni oficir JNA 
i tražio da ga zaposle. Obavili su s njim razgovor. Cilj je 
bio da ih što više vidi. Kada se vratio iz Ljubljane, Vrana 
je imao cijelu legendu o zaposlenima u Veleposlanstvu 
BiH u Sloveniji, većinu kojih su činili pripadnici bivše 
JNA. Kama je znao o njima gotovo sve, čak i o njihovim 
obiteljima. 

Za Kamu nije bilo novčane nagrade, jer je Služba za 
takve stvari uvijek bila škrta. Zato mu je Vrana dao svoj 
novac. Drugi puta mu je dao automobil sa prometnom 
dozvolom na njegovo ime i poslao ga u Istru. Kama je 
tamo poznavao mnoge bivše oficire JNA koji su ostali u 
Istri kao vlasnici kuća, lokala i drugih nekretnina, a radili 
za Srpsku obavještajnu službu. 

Kama je proputovao Istru i sve ih detektirao. Vidio je 
kako je talijanska iredenta jaka u Istri, kako surađuje s 
bivšim oficirima JNA i strankom SDS. Vidio je i mnoge Srbe 
koji imaju vikendice u Istri, a žive u Srbiji. Od načelnika 
PU Istarske za novac dobivaju hrvatsko državljanstvo, pa 

tako mogu zadržati nekretnine, prodati ih ili živjeti u Istri. 
Za stjecanje hrvatskog državljanstva, nisu im postavljani 
nikakvi uvjeti. 

Vlast u Zagrebu nije za to marila, pa je već tada bilo 
jasno da je puno toga trulog u Hrvatskoj. 

Kasnije će, nakon rata i smrti Predsjednika, Istra postati 
velika praonica novca kupnjom i prodajom nekretnina, i 
bastion Albanske mafije. 

Na vezi iredente, istovremeno radeći za Beograd, tada 
su bili: vodnik I klase Rašović iz Umaga, Dušan Marić 
iz Umaga, Mladen Ilić iz Umaga, Đuro Vitanović iz Pule, 
Rajko Tijanić iz Pazina, Miodrag Rašović iz Umaga, 
Marijan Borić iz Umaga... 

Svi ovi podaci ostali su bez odjeka u SZUP-u. 

Putem brojnih razgovora vođenih sa osobama koje 
su tražile boravak ili trajno nastanjenje u RH, ,arhivar“ 
Vrana skupio je puno podataka o mjestima iz kojih su 
te osobe dolazile, osobito iz Bosne. Marljivo je bilježio 
sve podatke i stvarao knjigu o mjestima u Bosni. U 
razgovorima bi saznao tko je načelnik općine nekog 
mjesta, tko je pripadnik policije a tko radi u SDS-u. Na taj 
je način skupio podatke o svim centrima SDS-a u Bosni, 
bez obzira kojoj strani pripadali. Takve podatke nitko nije 
imao u Hrvatskoj, a Vrana za to nikada nije ni pohvaljen. 

Obično bi imao tri razgovora tjedno, ali u trajanju, ne 
manjem od 3-4 sata. Ako bi bilo nešto korisno za Službu, 
nastavljao bi kontakte. Takvim razgovorima, te uz podatke 
koje je dobivao od Kame, stvorio je svoju mrežu u BiH. 

Jednom je preko očevog prijatelja upoznao izvjesnog 
profesora, rođenog Sarajliju, koji je često putovao po 
svijetu. Profesorov prijatelj radio je u vojnoj bazi blizu 
Washingtona kao vojni analitičar, od kojeg je dobivao 
podatke o tome, što se doista zbiva na terenu u BiH. 

Bila su to zapanjujuća izvješća. 

Rat je bio sredstvo za osvetu. Srbi su prvi činili zločine 
u mnogobrojnim logorima. Zatim su Muslimani činili 
užasna zvjerstva nad hrvatskim stanovništvom, u kojima 
su prednjačili uvozni mudžahedini. U Bosnu bi dolazili 
preko Hrvatske. Spavali bi u džamiji, gdje je ujedno bilo i 
skladište oružja. 

Hrvatska je to morala puštati pod pritiskom SAD-a. Sa 
mudžahedinima bi se obavio kratki obavijesni razgovor u 
zrakoplovnoj luci ,Pleso“, nakon čega bi odlazili u Bosnu. 
Podršku su im davali MI6 jer su branili interese Srba u 
Bosni. Vođa Srba u Bosni bio je njihov čovjek i uživao 
njihovu punu zaštitu. Poslije rata su mu Amerikanci dali 
garanciju da ga neće loviti, ali da se mora povući iz politike 
i javnog života. 

Ako u Haagu uspije ostati živ, trebao bi progovoriti i 
staviti na stup srama međunarodnu zajednicu koja je 
od prvog dana znala za logore u BiH, za stotine tisuća 
mrtvih, a ništa nisu htjeli poduzeti. Znali su mjesecima 
unaprijed da će se dogoditi Srebrenica, jer se sve pratilo i 
prisluškivalo. Ni tada nisu ništa poduzeli. 

Prema Kaminim saznanjima, 1989. godine, časnici 
Velike Britanije došli su u posjet Beogradu sa zadatkom da 
od JNA regrutiraju sposobne oficire koji bi išli na posebnu 
obuku u Englesku. Kako su svi znali da će se Jugoslavija 
raspasti i da će izbiti rat, jer Srbija neće dozvoliti da izgubi 
vlast nad jugoslavenskim republikama, obuka posebno 
odabranih oficira bi se sastojala u stjecanju znanja o 
formiranju zarobljeničkih logora, načina mučenja i raznih 
psihičkih zlostavljanja, za koja bi bili zaduženi izvježbani 
oficiri, odabrani prema pokazanim sklonostima. 

Obuka se vršila u vojnoj bazi blizu Londona. Tako su se 
pripremili i za taj dio ratovanja. 

Tri godine nakon rata, sve je to potvrdio jedan prebjeg, 
zvani Mačak, inače visokopozicionirani djelatnik jednog 

srpskog Veleposlanstva u istočnoj Europi, kada je zatražio 
hrvatsko državljanstvo jer je i rođen u Hrvatskoj. 

Kasnih 60-tih radio je u Saveznoj UDB-i i znao mnoge 
tajne. Pričaoje kakoje 1991. u Beogradu nazočio sastanku 
američkog veleposlanika s Miloševićem. Veleposlanik je 
nudio Miloševiću da pusti Sloveniju da se odcijepi od 
Jugoslavije, a za Hrvatsku ima 14 dana da ju pokori 
kako hoće, mogu sve spaliti i pobiti što se njih tiče, a oni 
će napraviti medijsku blokadu da svijet ne sazna što se 
događa u Hrvatskoj. Za uzvrat mora ostati Jugoslavija, 
i još će dobiti 4,2 milijarde dolara za gospodarstvo. Ista 
svota koju su Srbi kasnije dobili, nakon što su izručili 
Miloševića Haagu. Također su tražili da Ante Marković 
ostane predsjednik SIV-a, a on, Milošević, može biti 
predsjednik Jugoslavije. 

Sloba je to odbio. 

Mačak je, smijući se rekao Vrani da je Hrvatsku 
spasio Voždov nacionalizam, jer on je htio Veliku Srbiju 
a ne Jugoslaviju. Da je odlučio drugačije, njih dvojica 
vjerovatno ne bi sada razgovarali jer Hrvatska, ovakva 
kakva je sada, ne bi postojala. 

- Vi tražite ubojice svojih emigranata, a oni žive u 
Hrvatskoj, ovdje među vama. Njihovi nalogodavci obnašaju 
visoke državne dužnosti. Stvarno ste čudna država. Ja ne 
namjeravam ovdje ostati. BND-u sam prodao sve podatke 
o srpskim službama. Sve što ima u kompjutorima u Srbiji 
presnimio sam na diskete, i sada imam početni kapital za 
novi život. Vi isto ne bi trebali ostati ovdje. Puno znate, 
ove budale ne znaju vašu vrijednost, pa ako se negdje vani 
sretnemo, idemo na ručak, kaže Mačak Vrani na odlasku. 

Kama je kao djelatnik Ureda za vojna pitanja BiH u 
Zagrebu, došao do informacije koju je proslijedio Vrani, 
da su Englezi jako angažirani u Bosni. Postojala je 
posebna jedinica engleskih diverzanata čiji su pripadnici 

bili iz Kraljevske garde, tzv. ,Bijeli vitezovi“.Oni su u 
Bosni radili razne diverzije. Odlazili bi iza neprijateljskih 
položaja, ubijali vojnike, postavljali eksplozivne naprave, 
sve u cilju da zavade Srbe, Muslimane i Hrvate. Odlazili 
bi sa pripadnicima engleskih SAS postrojbi koje su bile 
u UNPROFOR-u i ubijali čitava sela, pa za to okrivljavali 
suprotnu zaraćenu stranu. Na taj su način raspirivali 
ratni vihor, prisiljavajući narode u Bosni da se osvećuju 
jedni drugima, da se mir nikada ne uspostavi. 


KKK 


MI6 zagospodario je prostorom Hrvatske tek nakon 
smrti Predsjednika. Do tada ga se moglo kontrolirati 
i neutralizirati. Po Vraninim saznanjima, u Hrvatskoj i 
Bosni djelovali su agenti: David Gregory, Edwin Roland 
Summer, Gregory Vlastelica, Rayan Grist i Hrvat Mirko 
Buzuk, zvani Bazuka. 

MI6 napravioje plan sa UNPROFOR-om da se Muslimani 
izvan Armije BiH postepeno razoružavaju po sistemu 
»srebrenica“. Imali su svoja uporišta u Srednjoj Bosni, 
u humanitarnim organizacijama. Upravo je MI6 donio 
odluku da se pomogne u spajanju AP Zapadna Bosna s 
Republikom Srpskom, pa su podržali sporazum Abdić — 
Vučurević. 

Rayan Grist bio je agent MIG, a paravan za djelovanje 
mu je bila dužnost koordinatora za humanitarna pitanja. 
Tijekom promatračke misije u Splitu, izvještavao je o 
stanju u Splitskom zatvoru ,Lora“. Čuo je da je tamo 
ubijeno dvoje ljudi. U kolovozu 1992. imao je izvješća 
»iZ prve ruke“ o batinanjima, elektrošokovima i drugim 
oblicima mučenja muškaraca srpske nacionalnosti. Te 
je informacije proslijedio članovima EU parlamenta i 
međunarodnom tajništvu Amnesty International. 

Rayan je boravio uglavnom na području Knina. U 
neobaveznim razgovorima uvijek bi branio Srbe, a 
danskog časnika Daniela Brusendorfa, koji nije mislio kao 
on, nazvao je ,ustašom“. Na terenu je uporno pokazivao 
interes za podatke obavještajnog karaktera. Posebno ga 
je interesirala opremljenost HV-a, da li imaju dovoljno 
streljiva i oružja, sastav zapovjedničkog kadra, koliko 
ima starog komunističkog kadra i sl. U razgovorima sa 
vojnicima, nastojao je saznati ima li Hrvatska vojska 
namjeru poduzimati daljnje operacije za oslobađanje 
ružičastih zona. 

Za vrijeme svojih boravaka u Šibeniku, branio je 
interese Srba i pokušavao naći opravdanje za njihova 
zlodjela. Isticao je da Srbi ne granatiraju civilne objekte u 
Šibeniku, što je bila notorna laž, nego samo vojne objekte. 

Bio je u dobrim odnosima sa prevoditeljem Ninom 
Berićem, zakojegje obavljao ineke poslove na oslobođenom 
teritoriju RH. Tako je snimao njegovu kuću u Šibeniku, 
kako bi je Nino mogao zamijeniti sa nekim Hrvatom iz 
Banja Luke. Predavao je pakete Zori Bikić, izbjeglici iz 
Knina, kod čije je kćeri u Kninu bio smješten tim EZ-a. 

Sa hrvatskim vlastima nije htio razgovarati. Za 
nedolazak predstavnika Srba u Zagreb, okrivljavao je 
UNPROFOR, a za Vanceov plan je rekao da ga treba baciti 
u smeće i napraviti novi. 

Po završetku mandata misije EZ-a, na osobni zahtjev, 
prešao je u UNICEF opravdavajući se da mu tamo nisu 
vezane ruke za određene djelatnosti. Vozač tima EZ-a, 
Belgijac Bernard Clemence izjavio je da Rayan ponekad 
radi poslove koji nisu u opisu rada misije EZ-a. 

David Gregory, službeno predstavnik ,British AID“, 
u stvarnosti agent MI6, kapetan po činu, boravio je 
u Jajcu do rujna 1992., gdje je obučavao Muslimane 
vojnim vještinama. Nakon toga dolazi u Split i surađuje 

sa ,Savezom za humanitarnu pomoć BiH — Zapadna 
Krajina“. Početkom iduće godine postaje predstavnik 
»Brit-AID“ u Splitu, a na svoju inicijativu otvara isto 
takvo predstavništvo u Mostaru. Tako je širio filijale MI6. 
Novčano je pomagao izgradnju ,Dječjeg sela“ Makarskoj, 
čiju je realizaciju s druge strane neprestano zavlačio. 

Vrana je razgovarao i sa njegovom prijateljicom Ladom 
iz Splita, koja mu je rekla daje David stručnjak za ubojstva 
nesretnim slučajem, najčešće namještanjem prometnih 
nesreća. Vrani su to potvrdili i njegovi izraelski prijatelji. 

Davida je jednog dana nazvala Gordana Bošković, 
djelatnica u konzulatu Velike Britanije i rekla mu da treba 
preuzeti tijela dvojice Engleza koje su ubili Muslimani. 
Oni su pripadali njegovoj jedinici ,Bijeli vitezovi“, o kojima 
je i Kama pričao. Bili su to pripadnici Kraljevske garde, 
čije je djelovanje inače zamrznuto, sve dok se po pozivu ne 
aktiviraju. Specijalnost im je ubacivanje u neprijateljsku 
pozadinu, noću, uz posebnu tehniku za noćno izviđanje. 

Davidov pomagač u UNPROFOR-u U BiH bio je kapetan 
Tim Brayant. 

Kada je policija upala u prostorije ,Saveza za 
humanitarnu pomoć BiH - Zapadna Krajina“ pronašla je 
oružje. David je odmah nazvao agenta Mirka Buzuka i 
pitao ga je li umiješan u nabavu ovog oružja. Mirko mu je 
odgovorio da će on to sve srediti. 

Vrana je od Lade, a preko Davida, saznao da Mirko 
živi u Velikoj Britaniji preko 20 godina i da u Londonu 
ima privatnu tvrtku. Početkom rata ,pomagao“ je obrani 
Hrvatske, pa temeljem toga ima pristup ljudima u samom 
vrhu hrvatske vlasti. Iz Mostara je izvlačio Hrvate, a često 
je odlazio u Srednju Bosnu, sve dok nije izbio rat između 
Hrvata i Muslimana. U Zagrebu je imao i prijevozničku 
tvrtku, dakle, savršen paravan za prikupljanje 
obavještajnih podataka. Sve je to koristilo MI6. 


107 


Alfred Morgan 





Mirko Buzuk rođen je u Bosni, u Konjicu. Krajem 50- 
tih godina emigrirao je u Italiju, a iz Italije otputovao u 
Australiju. U Melburnu ga je primio svećenik Josip Kasić 
i našao mu posao u tvrtki “Ruds-Hilman“. 

Svećenik nije ni slutio kome pomaže. Tamo se Buzuk 
ubacuje među hrvatske emigrante, protivnike Jugoslavije. 
Neki od njih su vježbali i pripremali se, s istomišljenicima 
iz Njemačke, upasti u Jugoslaviju. Bili su to članovi grupe 
»Feniks“. 

Upoznao je Srećka Rovera, koji je vremenom stekao 
u njega veliko povjerenje, pa je Buzuk znao sve planove 
gupe, koje je uredno dojavljivao engleskim obavještajcima, 
po čijem se nalogu i družio sa hrvatskim emigrantima. 
Kontakt mu je bio Michael Edwoods. Englezi su svoja 
saznanja dojavili jugoslavenskoj UDB-i, pa je akcija 
Feniks“ propala, a njeni sudionici pohvatani i pobijeni. 
Buzuk je tada tvrdio da je grupu izdao šumar na planini 
Raduša. 

Titova politikaje bila da seemigrante pustiu Jugoslaviju, 
a potom da ih se pohvata i likvidira. Zato je svaka grupa 
emigranata koja bi došla u Jugoslaviju, unaprijed bila 
osuđena na smrt. 

Buzuk je, nakon obavljenog zadatka u Australiji, došao 
u Veliku Britaniju i nastanio se u Londonu. Ubrzo je 
osnovao građevinsku tvrtku ,R.M. Buzuk“. 

U Hrvatsku je došao početkom rata u Bosni. Ubrzo se 
zaposlio kao vozač u humanitarnim konvojima i marljivo 
bilježio i pamtio sve što bi moglo koristiti MI6. Njegov brat 
radio je na prijevozu i razmjeni ljudi iz Konjica za Sarajevo 
i obratno. Imao je privatnu tvrtku u Austriji, a glavni izvor 
zarade bilo mu je ratno profiterstvo. Ion je bio marljiv u 
prikupljanju informacija koje je slao svome bratu Mirku. 

Mirkov zadnji ,pothvat“ u vrijeme Domovinskog rata 
bilo je njegovo ,uhićenje“ od strane Mile Martića, kada je 

kao vozač humanitarnog konvoja išao za Bihać. Uhićenje 
je bilo obična varka. Naime, Buzuka je nosio u jakni ušiven 
novac za Martića. Novac je bio, dakako, od Engleza. 

Ubrzo je bio pušten, a u Zagrebu se proslavio kao heroj. 
Navodno su ga Srbi zadnji dan boravka u Kninu, prije 
puštanja na slobodu, malo ,propustili kroz šake“, da ne 
bi bilo nešto sumnjivo. 

Vrana mu je pokazao fotografiju kako se grli i ljubi s 
Martićem kada je bio ,zarobljen“ kao vozač konvoja. 

- Od kuda vam ova fotografija? 

- Ja sam je snimio. Samo da znate, u Hrvatskoj nemate 
što tražiti. Inače, fotografija ide u sve tiskovine. Svoje 
šefove u MI6 možete poljubiti u guzicu. 

Vrana se digao i otišao iz prostorije, dok su vani čekali 
novinari da čuju riječi ,heroja“, vozača humanitarnog 
konvoja. 

Kada bi boravio u Zagrebu, Buzuk je stanovao u 
iznajmljenom stanu u Tratinskoj ulici. Vrana mu je ušao 
u stan, koji mu je otvorio stanodavac, jer je na snazi još 
bio stari jugoslavenski zakon po kojem se mogao izvršiti 
tajni pretres. Nalog s potpisom ministra dobio je kasnije, 
s obzirom da je morao trenutačno djelovati i nije imao 
vremena za birokratske procedure. 

Imao je što vidjeti. Hrpa svih mogućih iskaznica, 
propusnica, vojna izviđačka oprema i druge špijunske 
stvari. Bio je tu i pištolj s posvetom ministra Gusana. 
Sa tehničarom SZUP-a odnio je telefon iz stana i u njega 
ugradio prisluškivač. 

Tako su znali da se povremeno sastaje sa Prvim 
tajnikom Veleposlanstva Velike Britanije u Zagrebu, od 
kojeg je dobivao upute i novac. Vlast u Hrvatskoj nije 
reagirala, a Buzuk se vratio u London. 

I ostali agenti MI6 su bili pod nadzorom. To se kasnije, 
nakon smrti Predsjednika promijenilo. Od tada su mogli 

raditi što su htjeli, jer su imali dozvolu nove hrvatske 
vlasti. Od 2004. njihov časnik je imao svoj ured u MUP-u 
i nadzirao Policiju i SOA-u. 

Klasičnog kolonijalizma više nema, ali je očito da 
Hrvatska postaje novi dragulj u engleskoj kruni. 





110 


Vrana oko istine 





SKUP PROJEKATA MI 6 — PLANOVI 
UGROŽAVANJA RH 


Kako iskoristiti transformaciju vlasništva u RH u cilju 
preuzimanja kontrole nad ekonomskim potencijalima, 
putem pogodnih ljudi, hrvatskih državljana. Koristi 
se model rušenja vrijednosti poduzeća a zatim otkup 
istoga putem dionica. Najveći dio novca opljačkanog u 
RH, zakamufliran je starom deviznom štednjom. Mora 
postojati alternativa za čelne ljude, to je dio scenarija za 
destabilizaciju. Srbi su dualizirali shemu vojnih struktura 
putem bivših suradnika u crkvenim krugovima, koji imaju 
određeni utjecaj na Kaptolu. Postavljanjem svojih pravila 
i procedura a temeljem utjecajnih političara, predložili su 
rješenja za svoj model upravljanja u vojsci i policiji. Bitno 
je predviđati događaje, a ne ih sustizati i spašavati od 
iznenađenja. 

Mora se poraditi na tome, da se što više utjecajnih ljudi 
u Hrvatskoj onesposobi financijskim, ljubavnim i drugim 
aferama. Treba lansirati pamflete na račun vodećih 
stranaka i dovesti do krize Vladu a time i samu državu. 
Pratiti sa čime su ljudi nezadovoljni, što rade poznati ljudi 
u državi, je li se netko razveo, gdje i kako živi, čime se bavi 
u slobodno vrijeme... 

U vrijeme rata u Hrvatskoj i BiH, Velika Britanija je 
bila glavni ,igrač“. Francuske obavještajne službe bile 
su servis na terenu za MI6. Informacije su bežično tekle 
preko Indije, Australije, Kanade i Južne Afrike. Teško 
ih se moglo kontrolirati. MI6 je u to vrijeme planirao 
pomagati i financirati uspon desnih snaga u Italiji. Preko 

Irana i ponešto preko Saudijske Arabije dobivali su puno 
podataka o Hrvatskoj i BiH. U obavještajni rad je bio 
uključen Loyd, jer su u njemu bili obavještajci M16, koji 
su istovremeno bili i u UN —u. 

Tadašnji sekretar UN-a Butros Gali, direktno je držao 
pod kontrolom britanske interese u UN-u i prikrivao veći 
broj britanskih agenata. Imali su suradnike i u Vatikanu. 
U institucijama UNPROFOR-a i Kriznih ureda za BiH 
radili su isključivo ljudi čiji su poslodavci bili u Velikoj 
Britaniji. Upravo se u Velikoj Britaniji vršilo planiranje 
kriza na području bivše Jugoslavije. Diplomati i razna 
druga gospoda različitih uloga u društvu bili su zaduženi 
za vrbovanje suradnika. Primjer je Budimir Lončar koji je 
odigrao ulogu za MI6, spriječivši pravodobno naoružavanje 
Hrvatske preko UN-a. Tu je i Nasmijani Poljak, koji je 
godinama bio međunarodni eksponent za područje bivše 
Jugoslavije, a kojeg su M16 i Srbi držali ,na uzdi“ preko 
njegove supruge. 

Nasmijani Poljak uredno je dostavljao podatke o 
nestalima, ranjenima, osobama osumnjičenim za 
ratne zločine, bez obzira na njihovu nacionalnu i vojnu 
pripadnost. 

Direktno su producirali jačanje desnice u Italiji, 
Njemačkoj i u Turskoj, nastojeći održati Tursku kao 
perspektivnu i opasnu silu prema Bliskom istoku. Po 
principu akcije i reakcije, procjenjivali su koja zemlja 
ima kakvu ulogu, interese, ciljeve i realne mogućnosti. 
Radili su na procjeni vlastitih potencijala i osjetljivosti na 
gubitke, pa pogodno plasirali te informacije. Proučavali 
su reakcije i odnose političkih i ekonomskih interakcija, i 
kada dolazi do odvijanja spontanog procesa. 

Hrvatsku su pratili planski, projektirajući razaranje 
osobito u segmentima neprilagođavanja. Pratile su se 
sve razine društva, od obitelji do značajnijih pojedinaca. 

Nastojalo se utvrditi koji su to najdjelotvorniji ,rezači“ RH. 
Studirali su srpski model ekspanzije, grupnog djelovanja 
i pljačke ,u interesu“ države. Analizirala se opasnost od 
mogućnosti razdvajanja dijelova RH, kao i razjedinjavanje 
Europe, putem faktora bivše Jugoslavije. 

Istra je igrala glavnu ulogu u sprezi sa Italijom. ,Tamo 
gdje nastupaju hrvatske tamburice, treba da ih prate 
srpske trube“. To je dobro odrađeno po pitanju Bunjevaca 
i Mađara. Uvažavati konkurente srpskih interesa a potom 
ih uništiti. 

Analizirali su se potencijali i poslovne suradnje na liniji 
Srbija-Kuvajt, Saudijska Arabija, Irak i Iran, dok plaćanja 
za razne poslove idu preko Velike Britanije. Analizirao 
se i mentalni sklop Srba i Hrvata, da se vidi kako ljudi 
reagiraju na pojedine događaje. 

Za ,treći svijet“ definirali su se procesi, podaci, kontrolni 
elementi. Sraz prohtjeva i ciljane pripreme stanovništva 
prema budućim perspektivnim ciljevima kada dolazi do 
nekontroliranih uvjeta. 

Određivale su se razine ostvarenja strateških ciljeva 
EU-a i SAD-a, s obzirom na ruski utjecaj i stvarne 
opasnosti od Rusa po ljudskim, vojnim i ekonomskim 
pitanjima. 

Za dezintegraciju Slovenije pojačavali su i koristili 
Muslimane, a za Makedoniju Albance. 

Britanci su tražili za vrijeme rata u BiH da se podigne 
razina suradnje na način da 80% novinara budu njihovi 
suradnici. Morali su biti mladi, lepršavi i neozbiljni. MI6 
je uvela novi način prikupljanja, obrade, sintetiziranja i 
distribucije tih podataka. Sve je to bilo u funkciji obrane 
Srbije i dostave informacija Srbiji. 

Kako ne bi bilo upadljivo, angažirani su ljudi iz 
trećih zemalja da razmjenjuju informacije sa Srbima i 
Muslimanima. 

Putem medija su iskorištavali slabosti hrvatske 
migracijske politike, raspirujući paniku, a sve u svrhu 
toga da što više izbjeglica dođe u Hrvatsku kako bi mogli 
među njih ubacivati ljude koje mogu koristiti za različite 
zadatke. To je bila preporuka francuske obavještajne 
službe. 

Izbjeglice, posebno Muslimani, služili su im za financijs- 
ko iscrpljivanje Hrvatske, kako biinataj način onemogućili 
Hrvatskoj ulazak u EU. Istraživali su mogućnosti da se 
pomoću Mađarske i Italije traži ukidanje sankcija Srbiji. 
Veleposlanstva BiH u Sloveniji, Mađarskoj, Austriji i 
Njemačkoj, prema informacijama 

BND-a, izdavala su u vrijeme rata sumnjive, krivotvorene 
dokumente. 

Britanska služba MI6 je u vrijeme rata, a poglavito nakon 
njega, koristila Račana i Budišu, da svojim izjavama čim 
više naštete Hrvatskoj, pa da u konačnici i preuzmu vlast, 
što se i dogodilo uz pomoć SAD-a. Račan je skinuo sav 
politički balast stranke, što će i dovesti do preuzimanja 
vlasti komunista u Hrvatskoj. 

Korišten je Milivoj Maksić u Beogradu, siva eminencija 
ministra vanjskih poslova Srbije, koji je školovao 
diplomatski kadar Srbije za ofanzivu prema RH. 

Budući Hrvatska u to vrijeme nije vodila računa o svojim 
manjinama u Poljskoj, Slovačkoj, Češkoj i Mađarskoj, 
Britanci su ih na sve načine pokušavali neutralizirati. 

Broj geo-stacioniranih satelita koji stalno stoje u 
stabilnoj putanji iznad Hrvatske, BiH i Srbije, u to se 
vrijeme povećao nekoliko puta, a podaci su se slali u 
sjedište NATO-a. Za prikupljanje informacija na terenu 
koristili su slijedeće metode. 

- što više Srba postaviti za prevoditelje kod promatrača 
EZ-a, UNHCR-a, UNPROFOR-a, i koristiti ih za 
komunikaciju sa lokalnim srpskim stanovništvom; 

- ubaciti svoje ljude u HV i HVO te imati krtice u 
Vladama RH i BiH, što su i imali, ubacivanjem bivših 
djelatnika JNA koji nisu kompromitirani; 

- koristiti Albance — Muslimane koji su povezani sa 
svojom mafijom u Hrvatskoj, odnosno Zagrebu; 

- koristiti dopisnike i radio amatere za hvatanje poruka. 

Tako je korišten Milan Dragović, rođen u Beogradu, 
državljanin Francuske sa stanom u Zagrebu. Bio je 
dopisnik za ,France Press“, najprije u Mostaru a zatim u 
Zagrebu. Šalje masu informacija koje nisu novinarskog 
karaktera i vodi svoju obavještajnu mrežu. U javnosti se 
stalno poziva na Predsjednika RH, na čiju je inicijativu i 
pozvan u Hrvatsku. Na Jadranskom moru ima vikendicu. 

- koristiti za svoje interese ugledne i poznate ljude koji 
su ranije trgovali sa Srbijom i koji vjeruju da će to opet 
moći raditi; 

- koristiti studente Islamskog fakulteta u Sarajevu; 

- pratiti proizvodnju borbenih vozila u RH; 

- pratiti rad bosanske obavještajne službe, koja je u 
vrijeme rata imala 3000 djelatnika, a oni svojih 1000 
suradnika u RH. 

Sve navedene podatke Vrana je dostavio šefovima u 
SZUP-u. Ali, oni nisu bili zainteresirani za njih. Tako su 
Britanci mogli nesmetano provoditi svoje planove. 

ARKAN 


Postoji nekoliko verzija razloga puštanja na slobodu 
ovog, najpoznatijeg srpskog zločinca, nakon što je bio 
uhićen u Hrvatskoj. Jedna od teorija glasi, da mu je 
hrvatski političar Degi ujak. Degijeva sestra zvala se 
Slavujka, kao i Arkanova majka. Bila je rođena u Otočcu, 
kao i Degi, dok je Arkan rođen u Brežicama. Degija se u 
Beogradu oslovljavalo s ,naš Degi“. Previše slučajnosti. 

Druga, manje vjerojatna teorija je bila, da je Seka 
zaglavila na Fruškoj gori s ljubavnikom, pa se morala 
obaviti razmjena. 

Kako je sve u ovom ratu bila trgovina, vjerojatno je 
to bilo i u ovom slučaju. Da je završio u zatvoru ili bio 
likvidiran, spašene bi bile na desetine tisuća života. 

Početkom rata, svima u Srbiji je bio dobar. Naročito 
Voždu. Živio je kao srpski kralj. Njegovi ,tigrovi“, kako je 
nazivao svoje postrojbe, nisu bili vični ratovanju. Samo 
pljački, silovanju, mučenju, masakriranju. Po logorima 
su izmišljali sve moguće seksualne perverzije na koje 
su tjerali logoraše, da bi snimke tih užasa kasnije čak i 
prodavali po svijetu. 

A taj isti svijet, umjesto da zaustavi divljaštvo, perverzno 
uživa u gledanju takvih snimki. 

U ratu je trgovao i hrvatskom naftom, pa je od nafte 
i pljačke stvorio veliko osobno bogatstvo. Oženio je, po 
mnogima najljepšu ,pevaljku“ u Srbiji. 

Vrana je dobio zadatak od NATO-a da sa grupom Srba, 
koji će ga čekati u Beogradu, uhiti Arkana. Trebali bi ga 
njihovim helikopterom prebaciti do vojne baze ,Igl“ kod 

Tuzle, gdje će čekati avion koji će uhićenika prevesti 
direktno u Haag. 

U zrakoplovnoj luci u Beogradu dočekala su ga dvojica, 
Crni i Bijeli, vozač i pratilac. Odvezoše ga na Terazije. 
Tamo su popili kavu i dočekali drugu dvojicu, koji su ih 
pokupili u ,SUV*“ crne boje sa zatamnjenim staklima. 

Dovezli su se do velikog hotela. U predvorju sjedi Arkan 
sa tjelohraniteljima. Vrana kreće prema njemu, spreman 
zapucati u svakom trenutku. Crni i Bijeli ga prate. U 
tom trenutku, osoba koja sjedi nasuprot Arkanu, ustaje 
i puca u njega. Tjelohranitelji su zastali ugledavši Vranu 
i njegovu dvojicu kako kreću prema njima. Nastaje opći 
metež u predvorju hotela. Vrana prepoznaje ubojicu. Bio 
je to Eskobar, jedan od glavnih u beogradskom podzemlju. 
Ubojica trči i nestaje u gužvi. Ljudi viču i bježe prema 
izlazu hotela. Kralj Arkan ostaje ležati u krvi. I tada je 
imao onaj nestašan, gotovo dječački izraz. Ubojica dječjeg 
lica. 

Kada je sjeo u ,SUV“, Vrana je otpustio četvoricu 
pratiteljai sam se uputio u Veleposlanstvo SAD-a podnijeti 
izvješće. Akcija je propala. Eskobar je pucao po nalogu 
Miloševića. 

Eskobar je nesmetano dolazio u Hrvatsku. Imao je 
bošnjačku putovnicu koju je dobio u Tomislavgradu. Šef 
policije iz Tomislavgrada, osobno mu je svaka tri mjeseca 
slao potvrdu o nekažnjavanju na kućnu adresu u Beograd. 
U Hrvatskoj je kupio mnoge nekretnine, na tuđa imena, 
sve uz znanje hrvatskih vlasti. Samo su ga pratili, ništa 
više. Očito, i nekome iz Hrvatske nije bilo drago da Arkan 
ode živ u Haag. Tko zna da li bi spomenuo koje poznato 
ime. 

Eskobar sada može putovati u bogate arapske zemlje. 
Tamo ga nitko ništa ne pita. Novac je univerzalan govor 
kojeg svi razumiju, a Eskobar ga ima u izobilju. 


117 


Alfred Morgan 





Da li bi Vrana ručao sa Eskobarom? Odgovor je 
potvrdan. Jedan drugome nisu ništa loše učinili. A koja je 
uostalom razlika između Eskobara i nekog političara? Od 
prvog strada pojedinac, od drugog - cijeli narod. 


GRANATIRANJE SRBIJE 


Svijet je uz dobru propagandu sklon svemu vjerovati. 
Tako je Vrana, u razgovoru s jednom odgovornom osobom 
iz Beograda, saznao da je bombardiranje Srbije i Kosova 
bila jedna obična velika prijevara. 

Bombe su bacane izvan civilnih i vojnih objekata. 
Padale su po brdima i livadama. U Beogradu bi ispraznili 
objekte, jer im je iz NATO-a unaprijed javljano što će i kada 
biti bombardirano. Milošević je zapovijedio da volonteri 
zaposleni na TV Beograd moraju ostati u zgradi kako bi, 
nakon što stradaju, Srbija mogla pokazati svijetu svoje 
civilne žrtve. 

Slika u jednim novinama trebala je govoriti o 
granatiranju tvornice ,Crvena Zastava“, jer se tamo osim 
automobila proizvodi i oružje. U dogovoru s NATO-om, 
ispraznili su jednu halu za montiranje automobila, ali su 
zaboravili maknuti gornji dio Zastave ,Jugo 45“, što je 
nakon granatiranja prazne hale djelovalo impresivno na 
fotografiji koja je osvanula u svim novinama. 

Beograđani su na večer izlazili na mostove, tako da 
ispadne kako oni svojim tijelima brane mostove od 
NATO-vih bombardiranja. Prava istina je da mostovi 
nisu ni bili u planu granatiranja, a Beograđani su došli 

braniti mostove jer su bili - ucijenjeni. Naime, ujutro bi 
na poslu našli obavijest da moraju u 20,00 sati biti na 
određenim mostovima. Ako to ne učine, mogu izgubiti 
posao. Na mostu bi bili popisivači koji bi evidentirali tko 
je došao a tko nije. Lijepo je bilo vidjeti kako gomila ljudi 
»dobrovoljno“ svojim tijelima brani most, koji neće biti 
bombardiran. 

Po nalogu CIA-e, doista je granatirano Kinesko 
veleposlanstvo u Beogradu, točnije, ciljan je određeni dio 
Veleposlanstva. 

PLESO 


Na Plesu su bile slabe sigurnosne mjere. Jedan od 
kontrolora došao se požaliti Vrani, pa mu je ispričao kako 
je 1992. godine iz Osijeka stigao šef civilnog aerodroma 
sa suprugom, instruktoricom kontrole letenja u Osijeku. 

U Osijek se nisu željeli vratiti, jer im nova hrvatska 
vlast u tom gradu nikako nije odgovarala. Postao je 
kontrolor letenja u Zagrebu a supruga je i nadalje bila 
instruktorica. Imao je uvid u svu dokumentaciju civilnog 
i vojnog zračnog prometa. 

U kafiću zračne luke često su razgovarali s Vericom, 
kćerkom oficira JNA u vojnom zrakoplovstvu i njezinom 
kolegicom Sanjom, o vojnim planovima letenja. Vlado, 
pomoćnik ravnatelja za zračni promet, bio je tada glavni 
za zapošljavanje novih kadrova. 

Bio je bivši oficir JNA i vojni kontrolor letenja u Puli. 
1991. godine javio se na Tuškanac za posao u MORH-u. 
Bio je primljen i poslan na Pleso. Pričalo se da je on 
»trojanski konj“ JNA. 

Tako je 1993. Vrana dobio kopiju faxa za vojni plan 
letenja HRZ-a toga dana. Isti takav fax završio je i u 
sjedištu UNPROFOR-a u Zadru, što znači u MI6, a u 
konačnici kod Srba. I tu su ,curile“ informacije. 

MILKO 


Jednog lijepog dana u Zagrebu, šećući Ilicom, Vrana 
sreće Milivoja, očevog starog znanca. Pozvao ga je na 
kavu. Razgovor je tekao o događajima iz prošlih vremena. 
Milivoj mu spomene da bi se sutra trebao naći s jednim 
prijateljem, Milkom, koji bi i Vranu mogao zanimati. 

Idućeg dana Vrana je sjedio na piću sa Milivojem i 
Milkom. Milko je bio stručnjak za raketno gorivo. Školovao 
se u SAD-u i Velikoj Britaniji. Pričao je Vrani kako je riješio 
tehnološki problem za gorivo i punjenje za dalekometne 
rakete. Ni Srbija ni Irak nisu tada imali za to rješenja. 
Napravio je i proračune, znajući da Hrvatska, umjesto 
kupovine strane tehnologije, može imati takve rakete. Taj 
projekt kočili su mu razni kvazi znanstvenici u Hrvatskoj. 
Milko se htio obratiti javnosti, ali mu je diskretno rečeno 
da to ne radi ako hoće živjeti. Htio je razgovarati sa 
ministrom obrane RH, ali i to je bilo bezuspješno. Veliki 
otpor njegovom projektu dolazio je od Brodarskog instituta 
iz Zagreba i nekih akademika. 

Vrana mu je objasnio da je u Hrvatskoj sve isprepleteno 
raznim privatnim i drugim interesima, dok su hrvatski 
interesi na posljednjem mjestu. Kada bi sva ,domaća 
pamet“ bila prihvaćena i na cijeni, ova država bi krenula 
u pozitivnom smjeru. Ali to nije nikome u interesu. Jedino 
je bitno tko će i koliko zaraditi. 

Milko je i nadalje pokušavao plasirati svoj znanstveni 
rad, ali je na kraju umro. Prirodnom smrću? Vrana to nije 
otkrio. 

ZENICA 


Obično se priča o zločinima Srba i Hrvata. A što su sve 
Muslimani radili na prostoru BiH? 

Sukob Muslimana i Hrvata počinje u Zenici, 18. travnja 
1993. Muslimanske snage, u čijim redovima je bilo 
mudžahedina, od kojih najviše Pakistanaca, protjerali su 
HVO iz Zenice. Od tada, za Hrvate u Zenici počinje prava 
golgota. 

Najprije su provalili u dom ,Kralj Tomislav“, demolirali 
ga i spalili hrvatsku zastavu. Zatim, opljačkali sva 
skladišta sa hranom i svu odnijeli sa sobom. Počela su 
i hapšenja uglednih Hrvata. U podrumu muzičke škole 
napravili su pravo mučilište, a na zidove objesili slike 
Imama Homeinija. Prozvali su je ,hrvatsko mučilište“. 
Ispred škole su na zemlju stavili hrvatsku zastavu, pa 
dovodili Hrvate da gaze i pljuju po njoj. Koji Hrvat bi to 
odbio, bio bi odveden u podrum iz kojeg se više ne bi 
vratio. 

Sva okolna sela u kojima je bilo hrvatsko stanovništvo 
opljačkana su, dok su se stanovnici povukli u Vitez. 

Ušli su i u Župni dvor, vezali kapelana i župnika Rajića, 
tukli ih i urinirali po njima, da bi zatim i opljačkali dvor. 

Puno je Hrvata i Srba ubijeno u Zenici. U hrvatskom 
dijelu oko Ahmića i Viteza, za odmazdu su pribijali Hrvate 
na križ od dasaka i tako ih zakopavali u zemlju. 

U Zenici je u sastavu muslimanskih snaga bilo oko 200 
mudžahedina, koji su inače u svojim državama uglavnom 
bili osuđenici na dugogodišnjizatvor, paimje obećano, ako 
se živi vrate iz Bosne, da će im kazne biti oproštene. Imali 

su brigadu ,El Mudžahid“ koja se sastojala isključivo od 
Muslimana - stranaca, a specijalnost im je bilo pljačkanje, 
silovanje i ubijanje civila. 

U Zenici su Srbi i Hrvati doslovno gladovali. Mnogi 
su se bacali sa viših zgrada, da si odmah skrate muke. 
Na Lambrovića polju u bescijenje su prodavali ono malo 
preostalih stvari. Hodže su u džamiji govorili: ,ne kupujte 
ništa od ćafira, jer oni će ionako sve morati ostaviti“. 

Iznad Perin-hana otvarali su i pljačkali srpske grobove, 
a iznad Podbrežja hrvatske. Javno su spalili križ pred 
Cvjetnicu. 

Među Muslimanima zavladala je prava euforija u 
slavljenju i štovanju Islama. Žene su nosile pokrivala za 
glavu. Morale su roditi najmanje petero djece. 

Sve su to Muslimani radili i u drugim dijelovima BiH 
gdje su imali vlast. 

Sada, kada je rat završio, svi bi se trebali praviti kao da 
se ništa nije dogodilo. Tako sugeriraju političari. Ali narod 
nije glup. Narod ne zaboravlja. 

BIHAĆ 


Bihać je bio grad pod opsadom Srba, i grad koji je 
mogao biti svakog trenutka osvojen. Ali nije. Trgovanje je 
bilo uvijek ispred svega. Iz Zagreba se mogla prevesti roba 
u Bihać bez većih problema, samo je trebalo platiti, dio 
četnicima a dio UNPROFOR-u. 

Na čelu V Korpusa Armije BiH bio je general Atif 
Dudaković, koji je granatirao Kijevo u Hrvatskoj i na 
popisu je ratnih zločinaca. Bio je zaljubljen u zagrebačku 
novinarku Nadu Starijaš, koja je udajom postala Nada 
Al Issa. Nazivao bi je u Zagreb i telefonom bi joj znao 
svašta ispričati, što bi ona kasnije komentirala u krevetu 
s Vranom. Zamjenik Dudakoviću bio je Mirsad Ćatić, koji 
je zapovijedao i koordinirao razaranje Zadra. Bilo je toliko 
izdaja, da je V Korpus _ imao stalne gubitke u ljudstvu i 
tehnici. Demoralizirana vojska željela se predati, jer im je 
bilo dosta akcija u kojima bi ih uvijek dočekali spremni 
Srbi. 

V Korpus je vršio genocid i na vlastitom narodu. Tako 
su pobili 500 civila na Hukića brdu kod Kladuše i tri dana 
nisu dali UNPROFOR-u da uđe na tu lokaciju. Iz Bihaćkog 
kraja je 80.000 izbjeglica pobjeglo Srbima zbog straha od 
V Korpusa Armije BiH. Bilo ih je puno i u AP Zapadna 
Bosna. 

Nakon ,Oluje“ je V Korpus Armije BiH krenuo u 
pljačku i palež srpskih kuća u Hrvatskoj. Napadali su 
kolone izbjeglih Srba, ubijali ih i pljačkali. To se kasnije 
pripisivalo Hrvatskoj vojsci i generalima Gotovini i 
Markaču. Hrvatska vojska je zaustavila V Korpus kod 
Plitvica, inače bi došli do Karlovca. 

Sony Boy je odobrio da svi iz Bihaća i AP Zapadna 
Bosna koji to žele, mogu dobiti hrvatsko državljanstvo. 
Na taj je način želio približiti taj dio Bosne Hrvatskoj. 

Dudakovića je Sinek I toplo dočekao na mostu između 
BiH i Hrvatske. Tapšajući jedan drugoga, srdačno su se 
pozdravili. 

Dudaković nikada nije odgovarao za zločine u RH, a 
niti za namjerno vođenje svojih vojnika u srpske zasjede. 


MUSLIMANI 


Hrvatima se mora priznati da su tijekom rata puno 
pomogli Muslimanima iz BiH. U jednom je trenutku 
u Hrvatskoj bilo 500.000 izbjeglica. Spasili su Bihać 
i Cazinsku Krajinu a Bihać je mogao postati druga 
Srebrenica. Hrvatska vojskaje u teritorij BiH ušla temeljem 
sporazuma Predsjednika i Velikog Vezira, potpisanog 
u Splitu. Oslobođen je dio BiH, a u tim borbama teško 
su stradale sve elitne postrojbe Srba. U veljači 1995. u 
Dubrovnik su došli Krojač Salim, Šemso T. i Azim K., koji 
je bio jedan od glavnih logističara Armije BiH, na sastanak 
SDA. Sastanak se održavao u hotelu ,Grič“, a sudjelovalo 
je oko 200 osoba. 

Vrana se ubacio na taj sastanak kao ,gost iz Kuvajta“, 
što nije bilo teško, s obzirom da je dobro vladao arapskim 
jezikom. Bilo mu je mučno slušati govore koji svojim 
sadržajem raspiruju mržnju i sukob između Hrvata i 
Muslimana te islamiziranje Armije BiH i obavještajnih 
službi. Morao je slušati kako ,jedinu sreću i spas 
Muslimani u BiH imaju u stranci SDA i Velikom Veziru“. 

To se događalo prije ,Oluje“. Unatoč tim saznanjima, 
Hrvatska vojska je oslobodila dio teritorija BiH. Krojač 
Salim je Predsjednika posprdno nazivao ,Krivousti“, 
pričao je kako Musliman ne može biti u braku s osobom 
druge vjere, što je bio čest slučaj u vrijeme Jugoslavije, i 
da takve brakove treba poništiti. 

Vranaje saznao od Denisa M., profesora filozofije i bivšeg 
djelatnika SSUP-a Jugoslavije a poslije predstavnika 
»Brodokomerca“ u Zagrebu, da su pomoćnik vojnog 
atašea Šeta Š., Azem K. i Šefko O. te tajnik Mešihata 
Ahmet I. povezani sa ministrima obrane i MUP-a RH i 
s hrvatskim generalom zaduženim za nabavu oružja za 
Hrvatsku vojsku, te da su svi papiri o trgovini oružjem išli 
preko njih. Isto je tako, izvjesni Bahija Grahić iz Brčkog, 
stalno govorio Vrani da netko u MORH-u uzima veliki 
novac udarajući pečate za humanitarne konvoje, kako ih 
nitko nebi dirao, a koji ustvari prevoze oružje. Radilo se o 
generalu Gromu. 

Mnoge pošiljke oružja kamulflirali su prevozeći ga u 
vozilima Veleposlanstva RH s diplomatskim oznakama. 
Tako su krajem 1993. Faraon i Altaj razgovarali o ,velikoj 
stvari koja se nalazi na putu i mora se transportirati 
u horizontalnom položaju jer je vrlo osjetljiva“. Iduće 
noći Šeta je s nepoznatim muškarcem u kombiju 
Veleposlanstva BiH prevezao zapakirani predmet veličine 
120x50x80 cm i jednu mrežastu antenu veličine 100x40 
cm preko graničnog prijelaza Bregana u Republiku 
Sloveniju. Nepoznati predmet utovarili su u Zagrebu, 
ulici Vidikovac, u jednoj garaži, da bi se potom odvezli u 
Bužanovu i utovarili još dva veća paketa. Vrana se toga 
dobro sjećao, jer je bio s Pratnjom i sve vidio. 

Bilo mu je žao što nisu imali dozvolu da presretnu 
pošiljku dok je bila još izvan kombija, nego su je mogli 
samo ispratiti do slovenske granice. 

Krojač Salim je bio dobar prijatelj s Bradonjom. Bio 
je utvrđeni suradnik strane obavještajne službe, veza 
stranog diplomatskog predstavništva s Veleposlanstvom 
BiH u Zagrebu, muslimanski ekstremist. Djelovao je na 
izazivanju nacionalne, vjerske i rasne netrpeljivosti, a 
preko teritorija RH prenosio je oružje, drogu, krivotvorine 
i slično. 

Među njegovim stalnim prijateljima bio je i Sead Pipić 
koji je za vrijeme bivše Jugoslavije, preko svoje tvrtke 
u Singapuru, nabavljao elektroničku i kompjutorsku 
opremu za SSSR. Surađivao je s djelatnikom KGB-a 
Vitalijem Samborovom. Za vrijeme Domovinskog rata 
sudjelovao je u trgovini oružjem. Javno je predlagao da 
Hrvatska iznajmi rusku podmornicu na atomski pogon, 
koju bi on nabavio, a koja bi bila stacionirana u Splitu i 
proizvodila električnu energiju. Bio je inače i stalni gost u 
Uredu Bradonje. 

TUZLA 


Vrani je na stol stigao zahtjev za hrvatsko državljanstvo 
direktora Tuzlanske banke. S Mulamehmedovićem je 
Vrana obavio površni razgovor u Petrinjskoj ulici, a 
pravi se nastavio ,Pod mirnim krovovima“, poznatom 
zagrebačkom restoranu. 

Nakon jela i ispijenih butelja vina, Mulamehmedović je 
otkrio karte. 

Spavao je u prostorijama SDP-a, a ne u nekom od 
hotela da ga se ne identificira. Za SDP je vršio određene 
financijske transakcije. Prenosio je njihov novac u 
Tuzlansku banku, a potom u strane banke, da se izbjegne 
kontrola. 

Tuzla je bila svojevrsni međunarodni eksperiment 
SAD-a. Trebao je pokazati kako Hrvati, Srbi i Muslimani 
mogu funkcionirati zajedno u istom gradu. Nedaleko od 
Tuzle Amerikanci su izgradili vojnu bazu ,IGL“, pa se 
moglo slobodnije trgovati i vršiti novčane transakcije. 

Košarkaški klub iz Tuzle povremeno je gostovao u 
Europi, pa je SDP putem kluba iznio zlato u inozemstvo, 
u jednu stranu banku. Nitko nije kontrolirao prtljagu 
sportaša koji dolaze iz ratom zahvaćene zemlje. Zlatom bi 
financirali povratak na vlast, ukoliko Hrvatska izgubi rat, 
a to je uključivalo i kupovinu oružja za SDP-ovce. 

Mulamehmedović je na koncu dobio hrvatsko 
državljanstvo, a u SDP-u se nikome ništa nije dogodilo. 
Na sličan je način državljanstvo RH dobio i gradonačelnik 
Tuzle, kao i njegova supruga i sin. U ovom slučaju je 

zanimljivo, da je supruga gradonačelnika špijunirala 
muža i Vrani davala informacije. Vrana je čak saznao šta 
je gradonačelnik pričao s predsjednikom SAD-a, kada je 
bio s njim 15 minuta ,na samo“ za vrijeme tradicionalnog 
doručka u Washingtonu. 


FATMA 


U zgradi Hrvatskog Sabora, Službi za informiranje radila 
je Fatma. Došla je na preporuku Garavog, šefa kabineta 
predsjednika Sabora. Zapravo, radila je za Iran. Sve je 
informacije proslijeđivala Irancima, otvoreno se sastajući 
s prvim tajnikom Veleposlanstva. 

Hvalila se da je Bradonjina ljubavnica. Pričala je da 
Bradonja ima ,pitona“ od cca 3 cm, pa mora dugo ,hoblati“ 
dok ne... 

Unatoč svim informacijama koje je Služba pribavila o 
Fatminom djelovanju, nitko iz vlasti nije reagirao. Inače 
Fatmaje bilajakozgodna. Bilaje dobraisaPredsjednikovim 
Sinekom II, koji je imao tvrtku ,Obitelj“ d.o.o.. Svojim 
radom najviše je štetio svom ocu. Bezobzirno se koristio 
obiteljskim prezimenom, pa je dobivao što god je htio. 
Fatma je preko njega rješavala putovnice i Domovnice 
svojim muslimanskim vezama. Hvalila se i da je jedina 
Muslimanka u Hrvatskoj koja je završila tečaj za pilota za 
manje zrakoplove tipa ,Cessna“. 

Od svoje je bake naslijedila ,dar“ za proricanje sudbine 
te davanje savjeta za liječenje zdravstvenih tegoba pomoću 

raznih vrsta čajeva. U njezin stan u Zagrebu, dolazili su 
mnogi političari i druge poznate osobe izjavnog i kulturnog 
života. Spravljala je razne čajeve za svoje klijente, koje su 
oni pili za vrijeme ,seanse“. Nesvjesni, pod utjecajem tih 
čajeva, pričali bi sve što je nju zanimalo. Seksala se s 
mnogima, pa i s Garavim. On je rado dolazio i na njezine 
»Sotonističke seanse“ koje je kasnije primjenjivao i u 
svojim poslovima. 

Sineku II su nakon Fatme, Muslimani namjestili zgodnu 
konobaricu koja je radila u Istri i u Rijeci, da bi potom, za 
tu prigodu bila dovedena u Zagreb. Isplanirana je njezina 
trudnoća. 

Preko budućeg predsjednikovog nasljednika trebala 
je ostvariti utjecaj na Predsjednika, a time i na njegove 
određene odluke. Trudnoća je uspjela, a sve druge planove 
osujetila je bolest a kasnije i smrt Predsjednika, koja je 
ujedno značila i propast Sineka II. 

GARAVI 


Vrana je dolaskom u SZUP upoznao Šušu, starog 
djelatnika kojeg su kasnije potjerali u mirovinu jer je znao 
previše podataka o Garavom. 

Garavi je naime, u vrijeme bivše države bio uhićen u 
nekim kriminalnim radnjama i na ispitivanju u stanici 
milicije ponudio je suradnju. S njim je razgovarao Šuša, 
tada djelatnik SDS-a. Tako je Garavi počeo raditi za njih, 
da bi ga kasnije preuzeo KOS. Zahvaljujući ,djelovanju“ 
Garavog, stradali su djelatnici ,Kršćanske sadašnjosti“ i 
novinari lista ,Mi“, koji su bili optuženi da su teroristička 
organizacija. Vrana je razgovarao s jednim od optuženih, 
koji mu je pričao kako je tužiteljstvo na Vojnom sudu 
u Sarajevu tražilo za njega deset godina samice, ali je, 
zahvaljujući sposobnom odvjetniku, dobio ,samo“ dvije 
godine. 

Garavi je gradio karijeru kao katolik, kojeg je 
proganjala SDS u bivšoj Jugoslaviji. Bio je HDZ-ova 
krtica, tajno radeći protiv Predsjednika. Broj Jedan 
bio mu je preporuka za načelnika PUZ-a. Sa mnogim 
zvučnim političkim imenima imao je trajnu suradnju na 
zajedničkim poslovima šverca droge i cigareta. Pojedini 
kadrovi u zagrebačkoj policiji koje je postavio Garavi, 
sudjelovali su u raznim kriminalnim radnjama, aizvršavali 
su i likvidacije poznatih kriminalaca, koji nisu i nikada 
neće biti razotkriveni. Ostali su zapamćeni kao obračuni 
zagrebačkog podzemlja. 

Za Garavog se pričalo da je narcisoidan lik koji ujutro 
dugo stoji ispred ogledala i proučava ima li koju novu boru 
na licu, kakva mu je frizura i koji izraz lica mu najbolje 

stoji. Volio je imati više ljubavnica, pa je zbog nedostatka 
vremena često slao svoje zamjenike na važne sastanke i 
kolegije. U trenutku je mijenjao raspoloženje. Znao je biti 
miran, staložen, simpatičan, a ako mu nešto ne bi bilo 
po volji, izraz lica bi mu postao zlokoban. Onaj tko bi ga 
naljutio, trajno bi izgubio sve pozicije na radnom mjestu. 
Ponekad i sve što je imao. 

Garavi kasnije postaje šef krovne obaviještajne službe a 
nakon toga i ministar jednog od najmoćnijih ministarstava 
u državi. Nitko se više ne usuđuje išta ,kopati“ protiv 
Garavog ili njegovih prijatelja. Tko bi pokušao, završio 
bi poput načelnika Vojne obavještajne na skijanju. Svi 
znaju da to nije bila slučajna nesreća. Bilo je to savršeno 
ubojstvo. 

Narod samo želi dobro živjeti, nije ga u konačnici briga 
tko je na vlasti. UDB-i je stalo do države sve dok je ona 
»dobra krava muzara“. Krava može krepati, ali UDB-a će i 
dalje živjeti. Nered i lopovluk mogu egzistirati kada država 
nije jedinstvena, kada se ministri moraju konzultirati s 
raznim lobijima prije donošenja bilo koje važnije odluke. 
Zato Hrvatska ne može napredovati. Zato u njoj mogu živjeti 
na stotine Bradonja i Garavih. Zato se i dalje obožava lik 
i djelo druga Tita, pjevaju se partizanse pjesme, narodu 
se sugerira da je sve ono staro iz bivše ,Juge“ dobro a 
ovo ne valja. Da Domovinski rat nije bio ni potreban, 
da su branitelji izvor svega negativnog. Svaka normalna 
država cijeni svoje vojnike, osim Hrvatske. Možda zato što 
su branili svoj dom i obitelji, a nisu se borili za interese 
krupnog kapitala, negdje u Iraku ili Afganistanu. 


132 


Vrana oko istine 





TRI GRACIJE 


U Policiji u Zagrebu radile su tri ,gracije“. Jedna na 
putovnicama u Petrinjskoj, druga na osobnim iskaznicama 
u istoj zgradi a treća na izdavanju prometnih i vozačkih 
dozvola u Ilici. Sve tri, prosječno zgodne žene, koje su 
odjećom naglašavale ono što je muškarcima inače drago 
za vidjeti, a šminkom prikrivale nedostatke. Spavale su sa 
svakim od koga bi mogle dobiti kakvu korisnu informaciju. 
Iste bi proslijeđivale u Beograd ili Knin, zavisno za koga bi 
bile važnije. Uglavnom su ih osobno nosile, bez da ih itko 
pita za njihova putovanja. Služba ih je pratila danonoćno, 
bile su pod svim mjerama. Nakon što su napokon uhićene 
i privedene, uz sve neoborive dokaze završile su u zatvoru. 

Inače, prodavale su originalne putovnice, osobne 
iskaznice te vozačke i prometne dozvole. Kada nisu mogle 
same putovati preko Mađarske u Srbiju ili u Knin, podatke 
bi davale poznatoj novinarki hrvatskih listova Bibi, koja 
se sastajala s vodećim ljudima srpske obavještajne službe 
u Beogradu i predavala im tajne podatke. Podrazumijeva 
se da je i Biba bila pod posebnim mjerama Službe. 

Kasnije, kada se javno razotkrilo da je bila tajno praćena 
i snimana, digla je javnost na noge pozivajući se na 
novinarske slobode, ugrožavanje ljudskih prava i slično. 
Zgrožena javnost stala je u obranu ,jadne novinarke“, ne 
sluteći pravu istinu. Ili nikoga nije bilo ni briga. Biba je 
postala junak, radeći protiv države u kojoj je živjela. 

Mjesec dana nakon uhićenja ,tri gracije“, Vrana ih 
sreće u tramvaju. Ne vjeruje svojim očima. Osobe uhićene 
za špijunažu, slobodno šeću po Zagrebu. 

Jedna od njih, visoka crnka, baca mu se u zagrljaj i 
uvaljuje mu jezik ,među mandule“. Bit će da ih je izvukao 
Tupi, dobar drug i komunista, razmišlja Vrana. Broj 
Jedan je opet trijumfirao. 

Pa, ako ova država nema ni trunke morala, zašto bih ga 
ja imao, pitao se Vrana. Završili su svi četvero u crnkinom 
stanu. Bila je to luda noć. 

Poslije su one pomagale Vrani kad god bi trebao kakvu 
informaciju. Bile su poput ,Charlijevih anđela“. 


MINISTAR MRAVOJED 


Mravojed je bio ministar MUP-a, bliski suradnik Mikija, 
prvog šefa osiguranja Predsjednika. Miki je u vrijeme 
bivše države bio načelnik odjela za terorizam u Centru 
SDS-a na Zrinjevcu. Kao lojalan drug, preuzimajući 
predsjednikovo osiguranje, skovao je plan sa Brojem 
Jedan, da Predsjednika likvidiraju prije proglašenja 
samostalne i neovisne Hrvatske. Međutim, planove im je 
osujetio Lovac Luka, koji je postao novi šef osiguranja 
Predsjednika. 

Miki i Mravojed su se uslijed novih okolnosti odmah 
sastali s Brojem Jedan, koji je tada bio i savjetnik 
Gusanu. Trebalo je razraditi novi plan, kako eliminirati 
Lovca Luku. Najbolje njegovom kompromitacijom. On 
im se zamjerio još početkom balvan revolucije, kada je, 
bez većeg incidenta, vratio Policijske postaje u Petrinji, 
Pakracu i Plitvicama u nadležnost hrvatskog MUP-a. A 
trebalo je, prema njihovoj zamisli, prikazati hrvatsku 
policiju kao ,ustašku“, koja tuče, maltretira i ubija Srbe. 

Lovac Luka je kao pravi profesionalac izbjegao sve te 
zamke, pa postavljene kamere TV Beograda u Petrinji, 
Pakracu i na Plitvicama, nisu mogle ništa snimiti što bi 
JNA dalo razlog da legalno napadne Hrvatsku. 

Kako im pakleni plan nije uspio, Lovca Luku su 
pokušali likvidirati, stavljajući mu sredstvo za spavanje 
u sok koji je popio neposredno prije vožnje iz Karlovca za 
Zagreb. Ni to im nije uspjelo. Ministar MUP-a tada je bio 
Partizan, kojeg je naslijedio Srećko, a nakon Srećka je 
došao Mravojed. 

Upravo on šalje Lovcu Luki druga Madraca i to 
ozvučenog. Madrac mu ulazi u kabinet i počinje pljuvati, 
provocirati i blatiti Predsjednika. Misleći da se radi o 
pijanoj budali, Lovac Luka ne prijavljuje incident. To su 
jedva dočekali Mravojed i Miki te prvom prilikom snimku 
predočili Predsjedniku. 

Lovac Luka je završio kao prodavač voća i povrća na 
Trešnjevačkom placu. 

Uklonivši i posljednju prepreku do Predsjednika, mogli 
su ga početi ,obrađivati“. Uz pomoć britanske i francuske 
obavještajne službe, plasirali su mu puno nevažnih 
podataka, znajući da Predsjednik sve mora imati pod 
kontrolom i u svemu sudjelovati. Tako su ga iscrpljivali 
da je zbog umora znao praviti gafove u javnim istupima. 
Zanimljiva je bila namještaljka sa famoznom salvetom 
na kojoj je tobože Predsjednik nacrtao nekakvu kartu 
s podijeljenom BiH. To je odmah plasirano u hrvatske 
novine, i to u one koje su kontrolirali UDB-ini suradnici. 
Naravno da je salveta bila podvala agenta MIG. 

Kada je urednik ,Vjesnika“ jednom prilikom pitao 
Predsjednika, što misli o podatku da u Japanu važnije 
tvornice i kapital drže poznate obitelji, i da li bi se takav 
model mogao primijeniti i u Hrvatskoj, Predsjednik 
je rekao da je to moguće pokušati, ali da takav oblik 

privatizacije ipak ne bi bio dobar za Hrvatsku. Sutradan 
je objavljena ,izjava“ Predsjednika o 200 bogatih obitelji 
u Hrvatskoj, kojima bi se u privatizaciji trebao podijeliti 
hrvatski kapital. Tako je nastala još jedna laž, koju do 
dana današnjeg nitko nije uspio demantirati. 

Na pojedinim dokumentima s potpisom Mravojeda, ni 
tinta se ne bi osušila a već je kopija faxom iz Slovenije 
išla u Beograd. Vrana je na to upozorio Predsjednika, 
predočivši mu neoborive dokaze, ali Predsjednik bi mu 
uvijek govorio da je sada rat, da ima važnijeg posla i da 
će te probleme rješavati nakon rata. Nije bio ni svjestan u 
kakvu je mrežu ulovljen. 

A Mravojed i Miki, osim što su bili povezani kumstvom, 
u međuvremenu su osnovali i zajedničku tvrtku. 

Svi su jedni druge ucjenjivali, a sa svima njima, kao 
marionetama na koncu, upravljao je Broj Jedan. 

Mravojedu je Vrana jako smetao. Sve češće je glasno 
razmišljao kako da ga se riješi. Međutim, drugovi su ga 
zasada ostavi na miru. 

Vrana je znao i za vilu u Zagrebu u koju su ,glavešine“ 
dovodili prostitutke i s njima orgijali. Jedna od njih, 
Istrijanka, dala je Vrani fotografije iz kojih se da zaključiti 
da Mravojed, prilikom svojih ,igrica“ u krevetu, voli biti u 
hulahopkama i s lisicama na rukama. 

Mravojed je organizirao putovanja druga Veselog 
automobilom u Beograd, zatvorenom cestom ,Bratstva i 
jedinstva“. Srbi nikada nisu zaustavljali njegov automobil. 
A zna se da je drug Veseli putovao Slobi na razgovore, jer 
su se telefoni i mobiteli prisluškivali, pa su se na taj način 
prenosile poruke. Predsjednikove Slobi i obratno. 

HUMANITARNE ORGANIZACIJE 


Za vrijeme rata, u Hrvatskoj su djelovale. mnoge 
humanitarne organizacije. Pod krinkom humanitarnog 
djelovanja, većina se bavila špijunažom, a tek manji broj 
stvarnim humanitarnim radom. Vrana je dobio zadatak 
da ispita tu situaciju i pomogne, jer bilo je puno posla 
a malo djelatnika SZUP-a koji su za takve poslove bili 
osposobljeni. Predmetistrage bile su arapske humanitarne 
organizacije. Mnoge su imale sjedišta i izvan Zagreba. 
Pomoću njih su mudžahedini dolazili u Hrvatsku i odlazili 
iz nje. 

Vrana je otkrio da je na jednoj adresi, u privatnoj kući u 
Samoboru, prijavljeno čak 35 osoba arapskog podrijetla. 
Neki od njih su već imali dosje, još iz vremena bivše 
Jugoslavije. 

Došavši na adresu u Samoboru, Vrana nikoga nije 
zatekao u kući. Pritajio se i čekao satima, dok nije naišla 
jedna ženska osoba, za koju se ispostavilo da je supruga 
vlasnika kuće. Pritisnuta činjenicama koje joj je Vrana 
predočio, priznala je da niti jedna osoba od prijavljenih 
Arapa nije tu nikada stanovala. Sve su to bile fiktivne 
prijave. Za to je dobivala veliki novac, koji je dijelila sa 
izvjesnim policijskim inspektorom PP Samobor. Sve te 
osobe, prijavljene na samoborskoj adresi, stanovale su 
na nepoznatim adresama u Zagrebu. SZUP je uz pomoć 
djelatnika toga resora, i to iz bivših struktura, sa odličnim 
vezama u arapskom miljeu, krenuo u lov na Arape- 
teroriste. 

Jugoslavenska služba bila je temeljita u svom radu. 
Pratila je sve Arape koji su dolazili u Jugoslaviju, naročito 

one koji su studirali na raznim fakultetima. Neke od njih 
su uspjeli vrbovati i poslije koristiti, pogotovo one koji bi 
povratkom u svoju zemlju dobili neka istaknuta radna 
mjesta, ili još bolje, postali članovi vlada svojih država. 

Zahvaljujući tim vezama, SZUP je sada dobio puno 
korisnih podataka. Svi su pronađeni i protjerani iz 
Hrvatske. 

U samoborskoj policijskoj postaji Vrana je razgovarao 
sa jednom službenicom u administraciji. Žene na takvim 
radnim mjestima obično znaju više od bilo koga u policiji. 
Ubrzo je sve doznao. Policijski inspektor je naglo podebljao 
svoj novčanik, a to nije ostalo nezamijećeno. Nakon toga 
saznanja, Vrana odmah sjeda u službeni automobil i 
odlazi direktno u sjedište PUZ-a u Matičinu. Prije toga 
je od Velikog Bude uzeo dokumentaciju koju je trebao 
predati Casanovi, zamjeniku PUZ-a. 

Casanova, kako mu i samo ime sugerira, bio je poznat 
po svojim ljubavničkim pothvatima, pritom ne birajući 
ljubavnice. Jedna od njih bila je bivša UDB-ina kurva čiji 
je zadatak bio zavoditi hrvatske emigrante, da bi saznala 
gdje žive, što rade, kuda se kreću, što planiraju. Dobivene 
podatke proslijeđivala je Broju Jedan, a on prema njima 
dalje postupao. Kako je bila odlična u tom poslu, aiu 
krevetu, namjestio ju je za načelnicu jednog odjela u 
policijskoj postaji u Kustošiji. Bilo kuda —- UDB-a svuda. 

Nakon što mu je predočena dokumentacija vezana za 
samoborskog inspektora, Casanova je bio svjestan da 
ne smije odbiti Vranin zahtjev da se nešto poduzme u 
vezi s istim. Telefonom je nazvao nekog u PUZ-u i pitao 
imaju li išta napismeno protiv inspektora. Rečeno mu je 
da ima anonimnih a i potpisanih prijava protiv njegovog 
nezakonitog rada. Casanova više nije imao izbora. 
Smijenio je inspektora i premjestio ga u jednu postaju 

u Zagrebu. Kasnije je degradiran i naposlijetku poslan u 
mirovinu. Kazneno nije odgovarao. 

Za protjerivanje Arapa iz Hrvatske, SZUP je temeljem 
prikupljenih podataka, u suradnji s policijom pokrenuo 
brojne akcije, finale kojih je bio upad u njihove kuće i 
stanove u tri u jutro, sa sudskim nalozima, uz potporu 
naoružanih specijalaca. Bez prevelike buke bili bi odvođeni 
u policijske postaje na ispitivanja koja su se vodila uz 
pomoć službenih prevoditelja, dok bi u stanovima i 
kućama bio izvršen detaljan pretres. Pronađeni podaci na 
računalima i disketama govorili su da se bave svime osim 
humanitarnim radom. 

Supruge su im bile zakopčane i prekrivene, samo su 
im se oči vidjele. Prema njima se postupalo tako da se ne 
prekrši niti jedno njihovo vjersko pravilo. Neke od njih 
bile su i Hrvatice. Vrani nije bilo jasno što ih je navelo 
da haljine i kupaće kostime zamijene hidžabom. Jesu li 
se ikada pokajale što su tako radikalno promijenile svoj 
način života? 

Mnoge humanitarne organizacije bile su paravan za 
teroristička djelovanja, špijunažu, trgovinu oružjem. 

Amerikancima je bilo jako interesantno to što SZUP 
radi po pitanju Arapa. Htjeli su se dočepati svih podataka 
i uspostaviti blisku suradnju, ali stara udbaška garda ih 
je glatko odbila. 

Poslije 2000. godine, nova struktura ,mladih“ SDP- 
ovaca u POA-i i SOA-i sve bi svima davali i tako gubili 
na samostalnosti i vjerodostojnosti. Od tada su hrvatske 
službe služile kao servis stranim službama. 

U ožujku 2000., jedan od čelnika stranke koja je tada 
pobijedila na izborima, zove telefonom Veleposlanstvo 
SAD-a, i razgovara s Veleposlanikom: 

- Hvala vam što ste nam pomogli da pobijedimo na 
izborima. 

- Jeste li vi normalni? Znate da se sve prisluškuje, a vi 
takve stvari govorite na telefon! 

- Nema veze, mi smo sada na vlasti, tko nam šta može. 

- Svejedno, dođite u Veleposlanstvo pa ćemo razgovarati. 

Kod predaje šeika Abu Talala Amerikancima gadno su 
pogriješili objavivši sve u javnosti, a moglo se sve tajno 
izvesti. Zato je došlo do auto-eksplozije kod policijske 
postaje u Rijeci. Šef HIS-a htio je biti galantan pa je o 
svemu obavijestio novinare, ne sluteći da Hrvatskoj stavlja 
omču oko vrata. Zašto nije ništa poduzeo protiv Faraona, 
čije je vozilo eksplodiralo u Rijeci? 

Vjerojatno Britanci nisu dali kompromitirati svog 
čovjeka i novinsku agenciju ,TWRA“, pomoću koje su 
svoje agente slali među Muslimane. 

Primjer — obavještajnog djelovanja kroz različite 
organizacije na području Hrvatske je i , Udruženje građana 
okruga Bihać“ u Zagrebu, u kojem su djelovali Breza i 
Biban, obavještajci iz BiH koji su se, osim obavještajnim 
radom, bavili i nabavkom oružja za potrebe Armije BiH. 
Registrirani su njihovi kontakti sa Šetom i generalom 
Gromom. 

U Hrvatsku su, na račun državnog proračuna, pozivani 
simpatizeri raznih građanskih i humanitarnih udruga, 
poradi održavanja raznih ,stručnih“ predavanja. Vrana 
je u uredu letimično čitao jedan takav letak koji poziva 
zainteresirane na predavanje, a održat će ga dvije ženske 
osobe iz Njemačke. Prezime jedne od dviju predavačica 
Vranije odmah ,zazvonilo“. Odlazi provjeriti u informatički 
sustav i dobiva podatak kako su obje bile aktivne članice 
terorističke grupe Beider-Mainhof iz Njemačke. Pod 
takvim legendama su dolazile različite osobe, koje nisu 
imale nikakve veze sa humanitarnim radom ili sličnim 
djelatnostima. 

Pod paravanom razmjenjivanja znanja i obavijesti 
dolazile su i M. Panich, urednica glasila ,Srpska zaštita“i 
»sloboda ili smrt“ koja se nalaze unutar ,Zemaljske uprave 
udruženja boraca kraljevske vojske Jugoslavije Draža 
Mihajlović“ i zaposlenica Veleposlanstva Velike Britanije 
u Zagrebu. Zatim, P. Radan iz Kanade, administratorica 
glasila ,Srbija“ unutar četničke organizacije ,Ravna Gora“, 
pa A. Mladenović iz Australije, urednica glasila ,Suvobor“ 
unutar iste organizacije ,Ravna Gora“. Bili su tu još i P. 
Miletović-Ostroški iz Beča, M. Milanović iz Španjolske, J. 
Jelavić iz SAD-a, autor knjige ,Prvi Dražin ađutant“. 

Takvi su ,mirotvorci“ slobodno dolazili prikupljati 
podatke, te ih u svojoj obradi slali istomišljenicima u 
države iz kojih su stigli u Hrvatsku. Sve u sklopu rada 
humanitarnih i građanskih udruga. 

ABOLICIJA 


Nakon Domovinskog rata, uz pritisak međunarodne 
zajednice, donesen je zakon o aboliciji, kojim su svi 
četnici abolirani. Malo je ostalo onih koji su optuženi za 
ratne zločine. Čak su abolirani i stražari koncentracijskih 
logora koji su sada, nakon rata, drsko izazivali na ulici 
dojučerašnje bivše logoraše. Ako bi bivši logoraš samo 
zaprijetio jednom takvom, mogao je odmah biti uhićen. 
Najgore je bilo silovanim ženama. Njihovi mučitelji, koji 
su se mjesecima iživljavali na njima, sada su im se smijali 
na ulici i dobacivali prostote. Nitko ih nije zaštitio a niti 
kaznio silovatelje. Neki od njih radili su i u policiji. U 
PU Vukovarsko — srijemskoj, 2002. godine radilo je 39 
evidentiranih ratnih zločinaca. 

Svoju ulogu odigrao je i Frenki Simatović, koji je na 
zapovjed Miloševića, sa grupom odanih ljudi neutralizirao 
sve srpske rakete u RH nakon raketiranja Zagreba. I to 
je bila cijena abolicije, jer da su Srbi pogodili neke vitalne 
objekte kao što su pogoni Gradske plinare, pola Zagreba 
bi otišlo u zrak. Ili da je stradala Pliva kao bio-kemijski 
zagađivač, posljedice bi bile katastrofalne. Slično bi 
bilo i u drugim gradovima. Sa Srbima ste uvijek mogli 
pregovarati. Sa Muslimanima, nikada. 

Vrani je na stol stigao zahtjev izvjesnog Željka Rogulića 
za stjecanje hrvatskog državljanstva. Kako je Željko bio 
u evidenciji, Vrana je brzo ustanovio da je bio sudionik 
ratnog zločina u selu Kusonje. Prema izjavi Srbina Steve, 
u borbama je u tom selu, 08. rujna 1991. poginulo 
osamnaest pripadnika HV-a, dok ih je sedam zarobljeno, 
mučeno i na kraju poklano. 

Zarobljene pripadnike HV-a skinuli su do gola i doveli 
na cestu te natjerali da kleče. Potom su ih mještani tukli, 
rezali im noseve i uši. Prvog vojnika je zaklao Ivan Rogulić, 
a ostale je masakrirao i tukao električnim kabelom. 

Među ostalim koljačima su bili Jovanka Nenadović, 
Gavrilo Ratković, Dmitar Slavujević, Obrad Žestić i njegov 
sin Predrag, Miloš Golubović i njegov sin Željko, Gojko 
Golubović i njegov sin Milan. Prema izjavi mještanina 
Kusonja Steve, i Željko Rogulić je sudjelovao u tom 
masakru hrvatskih vojnika. 

Vrana je poslao telegram u Frankfurt, u kojem se poziva 
Željka da treba doći u Zagreb kako bi podigao domovnicu. 
Nakon desetak dana, Željko je stigao u Zagreb i odmah 
bio uhićen te sproveden u zatvor u Remetinec. Nedugo 
zatim, pušten je na slobodu jer je aboliran. Vrana je bio 
zgrožen. Ali što je mogao, zakon se mora poštivati. 

Dobro da taj zakon nije vrijedio za nacističke stražare u 
njemačkim koncentracijskim logorima. Preživjele logoraše 
iz takvih logora smrti cijeli svijet poštuje. U Hrvatskoj su 
logoraši zadnji talog, dno društvene ljestvice. Poniženi, 
zaboravljeni, bolesni, poput zombija od lijekova za 
smirenje, koji su ništa drugo do ispirača mozga i ubojice 
potencije kod muškaraca. 

Tko zna da li se ikada saznalo da su za vrijeme popravka 
mosta između Hrvatske i Bosanske Dubice, u temelje 
zabetonirani Antun Knežević i Ivana Matijević, dok su 
Antuna Batinovića prerezali motornom pilom, da ga lakše 
ugrade u temelje. 

GENERAL BU 


Najveći general hrvatske vojske danas je zaboravljen. 
Predsjednik ga je imenovao, na Vranino inzistiranje, 
zapovjednikom Južnog bojišta, makar to nije bilo po volji 
Broju Jedan a niti ostalim protivnicima hrvatske vlasti. 

General BU bio je stari partizan, antifašist, koji se 
usudio kao oficir JNA _ pokazati neslaganje sa nekim 
njihovim stavovima. Partizani ga zbog toga nisu voljeli. 
Malo prijatelja je imao među sudionicima NOR-a. 

Kada je general BU preuzeo Južno bojište, Vrana je 
morao tajno otići u BiH kako bi nadzirao njegovu sigurnost. 
Međutim, ,Ere“ su bili svojeglavi i nepodložni disciplini. 
Izdali su ga, pa je samo srećom izbjegao raketiranje 
ureda u kojem je radio. Vrana je morao ,neutralizirati“ 
izdajnike. General je kasnije uz pomoć hrvatskih časnika 
uspostavio red i disciplinu i na taj način, već 1992. obranio 
Hercegovinu od JNA i četnika. 

Stigavši u Dubrovnik, Vrana se nije mogao načuditi 
tamošnjem stanovništvu. Kada im je brodovima stigla 
pomoć u hrani, gorivu i drugim potrepštinama, nisu je 
htjeli iskrcati, jer su se bojali da će Srbi ući u Dubrovnik i 
pohapsiti ih jer su uzimali robu ,ustaške vlasti“. Vjerovali 
su da će Srbi osvojiti Dubrovnik. Tako su Vrana i ostali 
čitavu noć iskrcavali robu na obalu. Malo je bilo onih koji 
su branili Dubrovnik. Samo čudesna hrabrost malobrojnih 
spasila je Grad. 

Na takvo stanje u gradu došao je general BU. Odmah 
je uspostavio disciplinu, doveo svježe snage i spremio se 
za deblokadu grada te oslobađanje okupiranih područja. 

Oslobodivšizaleđe Dubrovnika, Cavtatiostala područja, 
pozvao je Predsjednika da izvrši smotru jedinica HV-a. 

Predsjednik je došao, ali nije bio nasmijan i oduševljen 
pobjedama generala BU. To se može vidjetii na snimkama, 
ako još postoje. Tko zna kakvi su se tajni pregovori vodili? 
Izgleda da je general BU pomrsio planove pregovaračima. 

Prije početka oslobađanja zaposjednutog područja JNA 
se povlačila, a na njene položaje trebali su doći srpski i 
crnogorski četnici. General BU je predvidio da će, u slučaju 
dolaska četnika, početi pregovori o Konavlima, Cavtatu i 
drugim područjima, što je Predsjednik i imao u planu. 
Zato je, unatoč lošim vremenskim uvjetima, pokrenuo 
akciju. Visoki valovi i jak vjetar nisu bili dobar znak za 
uspješno iskrcavanje HV-a. Isto su mislili i četnici. Kako 
četničke snage nisu bile potpune, nemilo su se iznenadili 
iznenadnim napadom. Za tri dana, sve je bilo slobodno. 
Predsjednik time nije bio zadovoljan. 

Tijekom rata general BU je bio zaslužan za većinu 
briljantno odrađenih vojnih operacija. Srbi su ratovali 
po udžbenicima Vojne Akademije Beograd. General BU 
ratovao je suprotno tim udžbenicima, pa je neprijatelja 
dovodio u zabludu i tako ga pobjeđivao, točno predviđajući 
neprijateljev slijedeći korak. Samo ih je trebalo čitati. 
Kako je sve bilo puno bivših KOS-ovaca koji su zdušno 
obavještavali Srbe o radu HV-a, Predsjednik je rekao 
generalu BU da samostalno planira ratne operacije a da 
ga obavijesti tek kada sa istima i započne. 

Čim bi se oslobodio i najmanji pedalj hrvatskog 
teritorija, odmah bi bjesomučno zvonili telefoni iz EU, 
kako bi zaustavili oslobađanje države, da se spase ,jadni 
Srbi“. 

Operaciju ,Bljesak“ general BU vodio je iz kreveta u 
bolnici u Zagrebu. Znalo se da su četiri generala iz bivše 
JNA, HV-u veći problem nego čitava četnička i srpska 
vojska. Kasnije je te iste generale Bradonja odlikovao 
najvišim hrvatskim odličjima. 

Broj Jedan organizirao je niz atentata na generala BU, 
srećom neuspješnih. General BU je to znao i u lice rekao 
Broju Jedan. Predsjednik nikada na to nije reagirao. Akteri 
tih neuspjelih pokušaja atentata, ako bi bili otkriveni, bili 
bi umirovljeni i ništa više. Zbog toga je general BU osnovao 
vlastitu obavještajnu službu kako bi doznao i preduhitrio 
poteze vanjskih, ali i unutarnjih neprijatelja. 

Hrvatska vojska je, prema planu generala BU već 
1993. godine započela s vježbama i pripremama za akcije 
»Bljesak“ i ,Oluja“. Postrojbe su vježbale na konfiguraciji 
terena sličnom onome gdje ih očekuje borba protiv 
neprijatelja. Tako pripremljeni, imali su minimalne 
gubitke, a oni koji su nastali, bili su plod samovoljnih 
zapovjednika koji su izvodili ratne operacije ,na svoju 
ruku“. Da nije bilo generala BU, pala bi Hercegovina, 
prvenstveno zbog samovolje i neposluha hercegovačkih 
zapovjednika. Pojedinci su zapovijedali i radili ono 
što su mislili da je dobro za njihovo selo, ne misleći o 
drugima. Uvođenje reda u postrojbe rezultiralo je izdajom 
— raketiranjem ureda generala BU, koji je u tom trenutku 
slučajno, bez znanja ostalih časnika bio na terenu. On je 
to kasnije Hercegovcima javno obznanio, ali ništa se po 
tom pitanju nije dogodilo. 

Zadnji puta su ga htjeli likvidirati kada je putovao u 
Bosnu, ali im je poremetio planove jer se nije nalazio 
u vozilu koje je bilo predviđeno za atentat. Kako je bila 
snježna oluja, iz Tomislavgrada mu nisu htjeli poslati 
vozila za čišćenje cesta, već su rekli da to mogu tek idući 
dan u 9 sati. Na kraju mu je UNPROFOR poslao vozila za 
čišćenje snijega. Generalje inače odlično govorio francuski. 
U konvoju je bio i hercegovački general Blaškić, koji je u 
vrijeme čekanja vozila sve mirno promatrao i pravio se 
»lud“. 

General Blaškić može samo Bogu zahvaliti što je pušten 
iz Haaga. Naime, za vrijeme hodočašća u Lourdes, visoki 
crkveni dostojanstvenik iz Hrvatske Franjo, u razgovoru 
s francuskim generalom M. doznao je da Blaškić nije kriv 
za zločine u Ahmićima, jer su ih počinili Englezi. Za to 
je žrtvovan general Kordić koji izdržava kaznu strogog 
zatvora u Austriji. Nakon toga razgovora, francuski 
general zaprijetio je crkvenom dostojanstveniku Franji da 
će ga, ako to ikome spomene, tužiti za laž i klevetu i da 
će sve demantirati. Franjo je kasnije ispričao Vrani da 
mu je došlo da razbije nos francuskom generalu, ali se 
suzdržao i otišao u svoju hotelsku sobu, moleći se dva 
sata kako bi se smirio. Nakon toga, zatražio je razgovor s 
francuskim kardinalom. Dogovorili su da kardinal pokuša 
udobrovoljiti generala da u Haagu kaže istinu. 

Naposlijetku je francuski general svjedočio u Haagu kao 
tajni zaštićeni svjedok, posljedica čega je bio Blaškićev 
izlazak na slobodu. 

Nakon ,Oluje“ generala BU su umirovili. Presudno je 
bilo to što je general napisao i objavio knjigu o svojim 
bitkama. Predsjednik mu to nikada nije oprostio. Što zbog 
taštine, što zbog ucjene Broja Jedan. General BU se od 
tada više nigdje ne spominje. Najstarijem, tada živućem 
antifašistu i genijalnom vojskovođi, nikada nije podignut 
spomenik, niti se njegovim imenom nazvala neka ulica ili 
trg. 

Jednom je prilikom pričao Vrani kako su Srbi unaprijed 
znali za vojne akcije HV-a, osim za akciju ,Medački džep“, 
zbog koje su bili jako bijesni. Navodno je Sloba zvao Mozga 
u Zagreb i psovao mu majku, jer mu nije javio za ,Medački 
džep“. Mozak se opravdavao da za tu akciju nije mogao 
saznati. Genijalnost generala BU omogućila je uspješnost 
akcija HV-a, unatoč tome što je neprijatelj znao za njih. 

Kada je već bio teško bolestan, htjeli su ga izručiti 
Haagu. Dok je ležao u KB ,Dubrava“, napravljen je plan 
da SAS postrojbe dolete helikopterima iz BiH, spuste se 
na krov bolnice, kidnapiraju bolesnog generala i odvezu 
ga direktno za Haag. Bitno je bilo da završi u Haagu. To 
što bi tamo i umro, nije bilo bitno. Ostalo bi zapisano da 
je bio haaški zatvorenik. Vrana je za to saznao od starog 
suradnika iz BiH. Uspio je naći čovjeka u jednoj velikoj 
stranci koji se potrudio taj plan osujetiti. Kasnije je bio 
izbačen iz stranke. Vrana je bio spreman popeti se na 
krov bolnice i dočekati u zasjedi britanske SAS-ovce. 

Očito je da mnogima u vrhu vlasti pobjede generala BU 
nisu išle na ruku. Generalu koji je sve dao za Hrvatsku, 
Hrvatska nikada nije rekla ni hvala. Zahvalan mu je ostao 
jedino napaćeni hrvatski narod. A to je jedino važno. 


KKK 


Hrvatske vlasti su se silno trudile, na uštrb vlastitog 
naroda, ,obeštetiti“ Srbe koji su sudjelovali u agresiji na 
Hrvatsku, a bili njezini državljani. Isplaćene su im sve 
plaće kao da su u vrijeme rata bili na svojim radnim 
mjestima i ostali lojalni Hrvatskoj. Onima koji su ,samo“ 
pobjegli iz Hrvatske da bi se poslije vratili, osim zaostalih 
plaća, dana je i mirovina bez obzira da li su prije rata 
radili u civilnom sektoru, policiji ili JNA. To je Hrvatsku, 
zajedno sa obnovljenim srpskim kućama koštalo 7,5 
milijardi EUR-a, za toliko je kasnije porastao i vanjski dug 
Hrvatske. Nigdje u svijetu i nikada u povijesti pobjednica 
u ratu nije tako postupala prema agresoru koji je činio 
stravične ratne zločine. Samo u RH poginulo je 300 djece, 
preko 14.000 branitelja. Srbi su imali puno veće gubitke, 
a većina ih je stradala u Bosni. 

Godine 1993. predsjednik jedne — humanitarne 
organizacije Bill Stuebner, iznosio je u State Departmentu 
svoja zapažanja o vojnim pitanjima, oružju i obučenosti 
Armije BiH u Srebrenici, Goraždu, Zeniciidrugim mjestima 
koje je posjetio. Raspolagao je s foto i video materijalima 
koji su sadržavali mnoštvo fotografija tijela ubijenih i 
masakriranih, te video snimke masovnih grobnica. State 
Departman mu je zabranio to izlaganje. 

On je bio zgrožen tom odlukom jer je to bilo čisto 
zataškavanje. Znao je da nitko neće ništa poduzeti u 
spriječavanju krvavog rata u BiH, kao i što su svi šutjeli 
na strahote u Hrvatskoj. Dolazak ,Clintonovog tima“ u 
BiH, za njega je bila čista politička farsa, jer je poanta 
svega bila da svijet stekne dojam da se nešto čini. Po 
njemu je trebalo napraviti brzo i efikasno vojno rješenje 
situacije na terenu u BiH. 

Vranaje razgovarao sa Stuebnerom na ručku u Zagrebu. 
Nije bio nimalo iznenađen sadržajem njihovog razgovora. 
Znao je da je upravo Clintonova administracija omogućila 
dolazak Osame bin Ladena u Zagreb, mudžahedina u BiH 
te dopremu oružja Muslimanima u BiH. Znao je da Srbi 
imaju oružja u izobilju, dok Hrvati krvavo plaćaju svaki 
kupljeni metak. Znao je da u američkom Veleposlanstvu 
rade ljudi koji ne simpatiziraju Hrvatsku a niti njezinog 
Predsjednika, kao što su Paul Lewis, otpravnik poslova, 
Ronald Nitzke, otpravnik poslova i Thomas Mittnacht, 
tajnik. Hrvatska je tada bila u vrlo lošem međunarodnom 
položaju. A Clinton i danas ima najbolje veze s Arapima. 

HERCEGOVCI 


Busajući se u prsa da su pravi i najveći Hrvati, cijele 
postrojbe bi za vrijeme Domovinskog rata dolazile iz 
Hercegovine. Zaduživali bi vojnu opremu i isti je dan 
razduživali, pa otišli put Njemačke ili već negdje gdje 
se može nešto raditi, trgovati, točnije švercati. U vojnim 
evidencijama, uredno su se vodili čitavo vrijeme rata, a 
poneki bi dobio i status HRVI-a. 

Imali su zaštitu ministra Gusana, a Predsjednik se 
pravio da ne vidi. U rovovima ih je malo sudjelovalo, 
uglavnom su bili negdje oko Stožera, kao “časnici" za šverc 
i špijunažu. Oko Predsjednika su stvorili ,zid“ koji nije 
bilo moguće srušiti. Kad bi mu netko od_ njegovih ljudi 
sugerirao da bi par hercegovačkih kriminalaca trebalo 
strpati u zatvor i procesuirati, Predsjednik bi odgovorio 
da će se time pozabaviti nakon rata. A nakon rata je bilo 
prekasno. Švercali su oružje, drogu, humanitarnu pomoć. 
Neki su išli tako daleko da bi odjeću iz humanitarne 
pomoći prali, peglali i prodavali je pod novom. Pravili su se 
važni paradirajući u vojnim odorama i pričajući ,lovačke 
priče“ o svojim vojnim podvizima. 

Drugi bi s punom vrećom para došli u Hrvatsku kupovati 
zemljišta u Sesvetama, Dubravi i drugim dijelovima grada, 
potiskujući domaće stanovništvo, donoseći svoje običaje. 
Istisnuli su sve domaće i polako brisali iz sjećanja mlađih 
naraštaja. Stvorili su svoj hercegovački lobi, ne puštajući 
nikoga unutra. Domaće stanovništvo ih nije voljelo. Gradili 
su obiteljske kuće s više katova, otvarali trgovine, kafiće, 
auto-prijevozničke tvrtke, a nitko ih nije smio pitati od 
kuda im toliki novac. 

Njihova mafija preuzela je zagrebačko podzemlje. 
Povezuju sei sa srpskom mafijom s kojom usko surađuju. S 
njima su došle ,cajke“, narodnjački klubovi. Zaboravljeno 
je kazalište, koncertne dvorane, čitanje knjiga. Imaju 
dobre pozicije i u policiji. UDB-a ima informacije i političku 
moć a oni imaju novac, pa nije pretjerano reći da vladaju 
Hrvatskom. Unatoč velikoj nezaposlenosti u Hrvatskoj, 
njihovi rođaci uvijek nađu posao u Zagrebu. Poslije si 
kupe stan ili kuću, zasnuju obitelj, dovedu svoje rođake i 
tako unedogled. 

Mnogi su gangsteri u Hrvatskoj, posebno u Zagrebu, 
bili rođeni Hercegovci. Koristili su rodbinske veze za šverc 
drogom i oružjem. Imali su, kao i svi Hercegovci, dvostruko 
državljanstvo. Poreze bi plaćali u BiH a lagodno živjeli u 
Hrvatskoj. Za vrijeme bivše Jugoslavije bila je jedna vrlo 
gledana serija ,Prosjaci i sinovi“, koja vjerno prikazuje 
Hercegovce kao lažne prosjake, varalice i lopove. Šteta što 
se povremeno ne reprizira. 

Šetajući Zagrebom, Vrana je sve te promjene 
primjećivao. Zagreb se definitivno i nepovratno promijenio, 
poprimajući balkansko — hercegovački izgled i sadržaj. 
Nestao je i posljednji podsjetnik da je Zagreb nekada bio 
europski grad, austrijsko-njemačkog štiha. Zagrepčani su 
se trudili održati taj nivo i u vrijeme bivše države, iako su 
1945. mnogi zagrebački intelektualci pobijeni. Oni živi, 
branili su svoje jezične karakteristike i svoj stil kulturnog 
življenja, kojeg više nema. 

Posebno je to uočljivo u zagrebačkim kavanama, od 
kojih su neke zatvorene, a druge promijenile izgled u nešto, 
samo mladima razumljivo. Starija populacija se nema 
više gdje sastajati, popiti kavu ili čaj, u miru popričati. 
U vrijeme bivše države kavane su bile jako popularne. 
Točno se znalo tko ide u koju kavanu. U jednu su išli 
umjetnici, glumci, pisci, u drugu studenti, službenici, 

obrtnici, trgovci, u treću novinari, politički oponenti, 
umirovljeni partizani. Vijesti je uvijek netko prenosio iz 
kavane u kavanu, a za vruće političke teme angažiran je 
kurir. Mobitela nije trebalo. 

Danas postoje samo mobiteli, SMS poruke. Jezik 
komunikacije sveo se na samoglasnike i skraćenice 
umjesto rečenica. 

Izgleda da su naši ,veliki Hrvati“ iz Hercegovine 
definitivno dovršili uništenje jedne zapadnjačke, bečke 
kulture, prožete zagrebačkim kulturnim miljeom. 

PASTIR 


U Hrvatsku je dolazio tri puta. Za Hrvate je bio ,naš 
Papa“. Volio je Hrvatsku i stalno se molio za nju. Svaki 
dan na stolu je imao izvješće o stanju u Hrvatskoj, koje mu 
je stizalo faksom od strane crkvenih krugova iz Zagreba. 
Vrana je znao tko to šalje, ali je svoje saznanje zadržao za 
sebe. Broju Jedan to nije bilo nimalo drago. Čekao je svoj 
trenutak. 

Papin prvi dolazak u Hrvatsku bio je težak ispit za 
hrvatske službe. Morala se izvršiti provjera svakog 
građanina koji je stanovao na trasi, kojom je trebao proći 
Sveti Otac. Bio je rat, a dio države bio je okupiran. 

Vrana je dnevno spavao dva do tri sata. Stalno u 
pokretu, jedva je i vozio, stalno mu se spavalo. 

U to je vrijeme u Hrvatskoj bila prava poplava 
mudžahedina. Mršave, s bradicama, u prekratkim 
uskim hlačama, nije ih bilo teško uočiti. Hlače su im 
bile namjerno prekratke, jer bi pri dnu nogavice držali 
noževe koje bi po potrebi, jednim pokretom ruke, lakše i 
brže vadili. Sa svakim od njih morao se obaviti razgovor. 
Izgledali su kao najveći siromasi i ,dobričine“. Tko ih ne 
poznaje, još bi im dao i novac za komad kruha. 

Vrana jejednom takvom, kojije tvrdio daje humanitarac 
i da nikada nije imao oružje, iznenada dobacio svoj 
pištolj, iz kojeg je prethodno izvadio streljivo. Mudžahedin 
je instinktivno, ne razmišljajući, spretno uhvatio pištolj. 
Istog trena je shvatio što je napravio. Više nije bilo 
povlačenja i razgovor je krenuo drugim smjerom. Vrana 
je saznao da su imali u planu izvršiti atentat na Papu. 
Beograd kao nalogodavac, optužio bi Muslimane, i tako 

poljuljao savez Hrvata i Muslimana u BiH koji je ionako 
bio na ,klimavim nogama“. Svađom i raspadom saveza, 
zagospodarili bi čitavom BiH. Jer tko je jači, taj kvači. 

Vrana je iskoristio Obavještajnu agenciju ,Pastir“ 
da bi pridobio neke oficire JNA na razgovor, jer mu je 
Tupi uskraćivao takve informacije. Tako je razgovarao s 
Ivanom Jurićem, potpukovnikom iz ,Maršalke“, koji mu 
je razotkrio čitavu mrežu JNA u Zagrebu. Imao je popis 
svih oficira JNA i njihove adrese stanovanja. Znao je jesu 
li u mirovini ili zaposleni, gdje i što rade. One bez posla, 
zapošljavao je u svojoj tvrtki ,Ingap“. Dobro umreženi 
bavili su se prikupljanjem sigurnosnih podataka. Tupi i 
njegova srbo-jugoslavenska braća skrivali su te podatke 
po sefovima. Da bi prikrili svoje ,srbovanje“, izmislili su 
OA“Zenit“. Svi iz te špijunske grupe, koja je bila nešto 
poput grupe ,Labrador“ su uhićeni, ali su nakon uhićenja 
svi pušteni i abolirani. I ,pojeo vuk magare“. Čak su to 
dali objaviti u dnevnim novinama. 

Još jedan koji je imao svoju mrežu u HV bio je Radivoj 
Milić. Iako Srbin i Jugoslaven, radio je u vojnoj ustanovi 
za edukaciju na Črnomercu. Gusan mu nije htio dati 
državljanstvo RH, pa je kao jugo-oficir predavao časnicima 
HV-a. Dao je Službi imena 42 časnika HV-a koji su i dalje 
radili za KOS te špijunirali za JNA i Srbiju. Međutim, Tupi 
se potrudio sve to zataškati. 

Drugi puta Papa je došao kako bi proglasio Blaženim 
blagopokojnog kardinala Alojzija Stepinca. Srbi _su 
ga mrzili, desetljećima indoktrinirani lažima da je bio 
nacionalist i fašista. UDBA je imala odličan razlog za 
likvidaciju Svetog Oca. 

lako je Vrana bio ,običan mali arhivar, pijanac i 
budala“, Tupi mu je dao zadatak da provjeri podatke o 
pristiglim Bošnjacima koji su radili kao kamenoklesari 
u Mariji Bistrici. Zagorci nisu htjeli raditi taj posao za 

1200 maraka mjesečno, pa se moralo zvati Bošnjake. Oni 
su to rado prihvatili. Za njih je to bio velik novac. Kaj bi 
Zagorci delali za tak male novce. Oni se rađaju sa malom 
maturom. Tucati kamen? To je za njih bilo ponižavajuće. 
To su samo neki radili na Golom otoku. 

Vrana je polako i strpljivo provjeravao podatke pristiglih 
Bošnjaka u evidenciji MUP-a i evidenciji Službe. Svi su 
bili čisti, dok nisu pristigla trojica novih. Njihove podatke 
našao je u evidenciji Službe, bez podataka o datumu i 
godini rođenja. Sve drugo se podudaralo. Bili su časnici 
Armije BiH. 

Vrana je tražio da se o tome obavijesti PP Podsused, 
da ih se pozove na razgovor i da im se pregledaju stvari. 
Tupi to nije dozvolio, jer Vrana je ,lud, glup i izmišlja kako 
bi prikrio svoju nesposobnost“. Vrani je bila olakotna 
okolnost što je radio u zgradi MUP-a, pa je faksom poslao 
dopis PP Podsused. 

Tako je u prtljazi jednog od sumnjivih, pronađen kofer 
s eksplozivom C4, koji je trebao biti ugrađen u stepenice 
koje vode do oltara, na livadi iza crkve u Mariji Bistrici. 
Točno na mjesto gdje je trebao biti Papa kao i svi visoki 
predstavnici hrvatske vlasti, uključujući i Predsjednika. 
Vlasnik kofera bio je pukovnik Armije BiH koji se ubacio 
među radnike. Druga dvojica bila su mu zaštita. 

Nakon obavjesnog razgovora, koji je po nalogu vlasti 
morao biti kratak, prebačeni su do državne granice sa 
BiH i poslani natrag. Da su kojim slučajem uspjeli u svojoj 
nakani, trajno bi uništili obraz Hrvatske, a ,masonerija“ 
bi imala što slaviti. 

Nakon otkrića ove urote, vojska je opkolila Mariju 
Bistricu i uvedeni su strogi kriteriji sigurnosti. Čak je i 
Kardinal Kuharić morao nositi akreditaciju sa fotografijom 
oko vrata. 

Tupi je bio bijesan. Propao mu je plan. 

TUPI 


Mali udbaški aparatčik iz doba bivše Jugoslavije, u 
svoje je vrijeme, kao jedan od nesposobnih, dobivao 
zadatke da hoda po crkvama i za vrijeme misa zapisuje 
sve što bi bilo neprimjereno rečeno o tadašnjoj vlasti, od 
strane svećenika ili običnog puka. 

Polako se penjao po hijerarhijskoj ljestvici i učvršćivao 
svoj položaj. Srbima je prodao knjigu s popisom svih 
osoba na koje treba posebno obratiti pažnju na graničnim 
prijelazima, prilikom ulaska u Hrvatsku. Dakako, 
radilo se o teškim kriminalcima, teroristima i osobama 
osumnjičenim za ratne zločine. Kako su Srbi dobili te 
podatke, knjiga više nije vrijedila. Sada su, bez većih 
problema mogli svi u Hrvatsku. 

Nakon 2000. godine, Tupi je dao oduška svojim 
osvetničkim porivima. Zagospodario je Centrom SZUP-a. 
Ozvučio je sve sobe, stavljao ,nagre“ na sva mjesta u 
Centru kako bi se snimali razgovori. Izbacio je iz Centra 
sve koji su mu smetali. Štitio ga je ravnatelj Službe Zmija, 
koji je prema svjedočenju starih UDB-aša bio gori i od 
Rankovića. 

Zmiju je u vrijeme Jugoslavije u Službu doveo Bugi- 
Vugi. Obadvojica su 1991. bili u Gospiću. Po nalogu 
Broja Jedan zakuhali su kašu u kojoj se našao Norac 
i ostali. Pogoršali su odnose Hrvata i Srba, krivi su za 
mnoga ,sranja“ koja su se tamo dogodila. Naravno da se 
njima nije ništa dogodilo, jer su bili zaštićeni a dokazi 
uništeni. Za njihove igre, ispaštali su neki drugi. Zmija je 
bio i u masonskoj loži. Različitim nezakonitim postupcima 
osigurao si je materijalnu budućnost. Nikada ga nitko 

neće spomenuti u vezi kupovine borbenih oklopnih vozila 
»Patria“. A mito je za sudionike posla bilo 15 milijuna 
EUR-a. 

Tko je jamio, jamio je. 

Tupi je nakon smrti prvog Predsjednika promijenio 
dosjee svih djelatnika Službe. Naime, postojala su po dva 
dosjea za svakog djelatnika, jedan pravi a drugi ,frizirani“. 
Ako je određena osoba trebala napredovati, upisivalo 
mu se sve pozitivno, a ako je trebala biti izbačena, sve 
negativno. Tupi je uživao u tome, samo je zaboravio na 
svjedoka, Micka, koji je uvijek bio negdje u blizini i sve to 
vidio. 

Podrazumijeva se da je iz svog dosjea izbacio sve 
negativno a ubacio sve najbolje što je u tom trenutku 
mogao smisliti. Dakako, najobičnije izmišljotine. Njegov 
ujak bio je u osobnom osiguranju predsjednika Tita, pa 
je tako i nećak dospio u UDB-u. Bio je poznat po svojoj 
nesposobnosti. 

Uvaljivao se vlasnici kafića na Savici. Nudio joj je dobro 
plaćeno mjesto u Službi, ako mu postane ljubavnica. Žena 
je to odbila, međutim, Tupi joj nije dao mira. Bio je toliko 
nasrtljiv i nemoguć da je žena na kraju morala prodati 
kafić i pobjeći da se spasi. 

Za života prvog Predsjednika, sve njegove ,akcije“ išle 
su u smjeru zaštite oficira JNA i KOS-a. Njegovo kodno 
ime, pod kojim je predavao suradnička izvješća Srbima, 
bilo je ,Vepar“. 

Međutim, pravda katkada i pobijedi, makar djelomično. 
Naime, Sony Boy nije želio njegove usluge, pa je 2005. 
morao otići u mirovinu. Ladica DORH-a bila je puna 
prijava protiv Tupog, ali Broj Jedan je sve to anulirao, jer 
UDB-a uvijek štiti svoje. 

Kasnije mu je jedna kćer teško stradala u saobraćajnoj 
nesreći. Božji prst! Tupi i danas šeće po Jarunu. Dok ga 
jedanput ne sretne netko...Bog nikada ne zaboravlja. 

Sve u vezi neuspjelog atentata na Svetog Oca bilo je 
zataškano. Kao da se ništa nije dogodilo. 

Međutim, Vrana je obavijestio Vatikan o tome. Bila 
je to velika satisfakcija za sva pretrpljena poniženja i 
omalovažavanja, za ,malog, pijanog i glupog arhivara“. 
Tupi ga je s neizrecivom radošću namjeravao poslati 
u mirovinu. Međutim, radost mu je bila pomućena, 
kada mu je Vrana gurnuo pod nos dokument pokojnog 
Predsjednika i rješenje kojim je imenovan generalom. 
Usput ga je upozorio da mu se miče s puta, kako ga ne bi 
inozemne službe trebale na to podsjetiti. 

- Drugi put kad mi se budeš obraćao, izvoli mi se obratiti 
s ,gospodine generale“, podbode ga Vrana. 

- Potpis na tom rješenju od onog starog luđaka?! Gadi 
mi se samo kad ga vidim, odgovori Tupi. 

Vranina ruka sama je poletjela prema njegovoj glavi. 
Udarac je bio takav, da je Tupi odletio na drugi kraj svog 
ureda. Drščući od bijesa, krenuo je prema telefonu kako 
bi zvao pomoć. Zastao je ispred crnog otvora prigušivača 
na Vraninom pištolju. 

- To ti je bio pozdrav od ,stare budale“. On je mrtav, 
ali je bio i ostao Predsjednik. Ti nemaš pojma tko sam ja. 
Zapamti, budeš li ,čačkao“ po meni, ubit ću te. Sada će ti 
zazvoniti telefon i netko će te upozoriti da me ostaviš na 
miru. 

Zazvonio je telefon i Tupi se javio. Bio je iznenađen 
onim što je čuo s druge strane žice. Pokorno je slušao, 
potvrđujući da je sve razumio. Zaklopio je slušalicu 
buljeći u Vranu, koji mu pokazuje srednji prst dok izlazi 
iz njegovog ureda. 

Vrana je i nadalje radio u svom uredu u MUP-u. 

U okviru sigurnosti dolaska Svetog Oca, Vrana je 
iskoristio situaciju da obavi dva važna razgovora, za koja 
inače ne bi dobio odobrenje, jer KOS je uvijek štitio svoje 
špijune. 

Prvi je bio sa ,Zenitom“ , oficirom JNA, koji je 1991. 
bio uhvaćen s automobilom punim oružja usred Zagreba. 
Pušten je na intervenciju bivših časnika JNA, sada HV-a. 
Nakon toga se zaposlio u vojnom učilištu na Črnomercu, 
gdje je radio do 1994. Usprkos tome što je bio državljanin 
SRJ, obavljao je dužnost predavača hrvatskoj vojsci i 
nosio odoru HV-a. Zadržao je i vojni stan u Gruškoj ulici u 
Zagrebu. Gusan mu je dva puta odbio zahtjev za hrvatsko 
državljanstvo. 

Zenit je bio djelatnik KOS-a od 1980. Špijunirao je 
oficire JNA u vojarnama gdje je radio. Vrana je dobro 
proučio svu dokumentaciju o njemu. Pritisnut Vraninim 
saznanjima, nije imao kuda. Odao je imena četrdeset 
dvojice KOS-ovaca koji su sada radili kao časnici u HV- 
u. Tupi je sve to ignorirao, tvrdeći da se radi o običnim 
izmišljotinama. Za sve zlo koje je učinio svojoj državi i 
svome narodu, u nekoj drugoj državi dobio bi 100 godina 
zatvora. 

Zenit je kasnije posredstvom Tupog dobio hrvatsko 
državljanstvo i nastavio raditi posao za KOS. 

Mreža KOS-a bila je izuzetno jaka od samog početka 
stvaranja države. Infiltrirana u HV i MORH dobro je 
funkcionirala, i samo Bog zna kako nije uspjela učiniti 
veću štetu. 

I danas su u HV-u uglavnom bivši pripadnici JNA, 
pa KOS i nadalje može nesmetano djelovati. Valjda do 
konačnog poraza Hrvatske. Srbi znaju uglavnom sve što 
se događa u HV-u, MORH-u, Vladi, kod predsjednika. 
Uglavnom, u svim tijelima izvršne vlasti imaju svoje ljude. 
Izgleda da Hrvatima nitko osim Boga ne može pomoći. I 
sadašnja Kukuriku Vlada je prosrpska. Beograd je odavno 
— glavni grad. 

Drugi je bio Zlatni, još jedan bivši pripadnik JNA. Iako 
je izašao iz JNA, hrvatskoj vojsci se nije pridružio, već je 

osnovao svoje poduzeće za distribuciju boca s kisikom. 
Kako je te boce s kisikom raznosio bolesnicima po 
stanovima u Zagrebu i okolici, tako se mogao nesmetano 
kretati po gradu i obavljati obavještajne poslove sa svojim 
suradnicima iz JNA i KOS-ovcima. Vrlo originalno, mora 
se priznati. 

Zlatni je imao i brata kojemu je, kao najboljem 
polazniku Vojne akademije u Beogradu, objavljena slika u 
novinama u ,zlatnom okviru“. Bilo je to veliko priznanje za 
napredak i pokazane rezultate. Početkom rata, priključio 
se agresorskoj vojsci, a Zlatni mu je uredno dostavljao 
podatke. 

Sve se to odvijalo pod pokroviteljstvom Tupog. Inače, 
o Zlatnom i njegovim djelatnicima Vrana je prikupio 
podatke prije razgovora s njima. Za Tupog je to bio ,još 
jedan promašaj malog glupog arhivara“. 

U svrhu tobožnjeg prikupljanja podataka o pripadnicima 
JNA i KOS-a, Tupi je osmislio obavještajnu agenciju 
»Janjičar“, čija je stvarna svrha bila stupiti s njima 
u kontakt, zaštititi ih od hrvatskih vlasti i omogućiti 
im daljnje djelovanje protiv RH. Ništa negativno nije 
smjelo biti napisano ni protiv koga iz JNA. Stoga su s 
njima razgovarali samo ljudi koje bi Tupi ovlastio, a s 
»Kapitalcima“, razgovarao bi Tupi osobno. 

Tako je Petar Đukić, bivši načelnik za odoru u SUP-u 
Zagreb otišao u rodno selo Cerik organizirati četnike. Brat 
mu je poginuo, a on je bio ranjen u pluća na putu Županja 
— Orašje, kod ,Mandicine kavane“. 

Zbog ranjavanja liječi se u VMA u Beogradu, a nakon 
liječenja vraća se u Hrvatsku, u svoj stan koji su mu 
u međuvremenu čuvali. Osoba koja je bila suradnik 
strane obavještajne službe, pripadnik kvinslinške vojske, 
i sudionik u genocidu, postaje zapovjednik prijelazne 
policije u Vukovaru. Na tom položaju bavio se švercom i 
krijumčarenjem. 

BANKAR 


Vlasnik jedne od prvih privatnih banaka u Zagrebu, 
1991. godine bavio se utjerivanjem dugova i za to imao 
posebno obučene utjerivače. Iste je godine maltretirao 
jednu sutkinju koja je stanovala na Ribnjaku. Prijetio je 
da će joj, ako u sporu protiv njegovih utjerivača ne donese 
oslobađajuću presudu, baciti bombe kroz prozor u stan. 
Kako je nesretna žena imala stan u prizemlju zgrade, 
morala je stalno imati spuštene rolete na prozorima. 

Starije ljude koji nisu imali bliže rodbine izbacivao je iz 
stanova, prisiljavajući ih da potpišu kako mu poklanjaju 
stan i slično. Nitko iz vlasti nije bio zainteresiran zaustaviti 
pomahnitalog Bankara. Dvojica njegovih djelatnika, 
Zdravko Mihaljević i Rizah Ališić, bili su bivši časnici JNA, 
nekad zaposleni u zagrebačkoj ,Maršalki“. Tako je KOS 
i tu imao svoje ljude. Možda je banka u kojoj su radili 
bila samo paravan za druge ,operacije“. Muslimani su od 
početka uživali posebne povlastice. To je trajalo godinama, 
sve dok nije dobio posao da kroz njegovu banku prođe 10 
milijuna dolara za Sarajevo. 

U Sarajevo je stiglo 7 milijuna, a 3 su ,nestala“. Bankar 
je tvrdio da je i dobio samo 7 milijuna dolara. Na kraju je 
Sarajevo poslalo ubojice, bivše pripadnike Armije BiH iz 
Bihaća, da ,srede“ Bankara. On je više puta javno govorio 
da će ga netko ubiti, ali nitko mu nije vjerovao. Ili nikoga 
nije bilo briga. 

Grupa za likvidaciju dočekala ga je na ulazu u njegov 
stan. Bankar je pao mrtav pod kišom metaka. Međutim, 
jedan se odbio i ranio jednog od ubojica u nogu. Stoga 
nisu mogli odmah otputovati preko Izačića u Bihać. 

Skonili su se u jedan stan u Bulićevoj ulici, koji je inače 
bio iznajmljen djelatniku Veleposlanstva BiH. Putovnice 
su im bile kod Rine koji ih je kupio od Mede. U stanu 
su bili nekoliko dana, dok se rana na bedru ubojice nije 
malo smirila. Metak mu je bio izvađen pa se nije inficirala. 
Dobio je antibiotike i bio spreman za povratak u Bihać. 
Sve se to odvijalo u ogranizaciji Veleposlanstva BiH. 

Vrana je predao prikupljene podatke o smrti Bankara. 
Rekli su mu da je sve to izmišljotina. I još su mu savjetovali 
da je najbolje da se bavi svojim poslom u arhivi, a ne da 
bezveze troši vrijeme, i zatvorili dosje OA ,Jarun“. 

Vrana je došao u posjed jednog faksa upućenog 
Veleposlanstvu BiH, iz kojeg se moglo zaključiti da je 
vlasnik stana u Bulićevoj ulici, a koji je bio iznajmljen 
djelatniku Veleposlanstva Emiru, pronašao oružje, bombe 
i maskirne odore. Javio se Veleposlanstvu s molbom da 
mu plate 7 mjeseci stanarine, koliko mu je njihov djelatnik 
ostao dužan, a on zauzvrat neće obavijestiti policiju o 
svom pronalasku. 

Vrana ubrzo poziva vlasnika stana na obavijesni 
razgovor u PP Medveščak. Došao je sa suprugom. Najprije 
je sve negirao, da bi potom, na nagovor supruge, sve 
priznao. Još je dodao, kako je po oružje i odore službenim 
vozilom došao djelatnik Veleposlanstva BiH, i odvezao 
sve u Veleposlanstvo. Vrana ih je zamolio da ga odvedu u 
stan. 

U stanu na trećem katu nije bilo puno namještaja. Na 
ulazu u smočnicu bio je natpis ,Pazi eksploziv“. Vlasnik 
je tvrdio da tu nema nikakvog eksploziva. Vrana je ušao 
u smočnicu i u kutu ugledao dvadesetak kutija za cipele. 

Brzo je ustanovio daje svaka puna plastičnog eksploziva 
»samtex“. Vlasnik i njegova žena bili su iznenađeni i 
prestrašeni. Ispod dasaka u podu, Vrana je još pronašao 
i skrivene pištolje i noževe. 

- Da ovo eksplodira, kaže im Vrana, ode čitava zgrada u 
zrak. Za sedam stanarina, vi njima vraćate ilegalno oružje, 
bombe i maskirne odore?! Dobili ste ,judine srebrnjake“. 
Novac ispred ljudskih života i nacionalne sigurnosti. Bitno 
da je lova u džepu, sa gnušanjem konstatira Vrana. 

Poslije je došla policija iz Đorđijane, sve poslikala i 
zapisala. Djelatnik Veleposlanstva BiH nije se više vraćao 
u stan. 

Sa svim prikupljenim dokazima u pisanom obliku 
iz stana u Bulićevoj, Vranu su poslali kod ministra 
Očenašeka. Kada je sve pročitao, rekao je Vrani da će, 
unatoč tome što je to slučaj državnog terorizma od strane 
BiH, ostaviti sve za neko drugo vrijeme, jer sada nije 
povoljan trenutak da se to procesuira. 

Vrana je ostao bez riječi. Koliko li je samo novca za 
to dobio od BiH, pitao se. Ovako nešto u svijetu se ne 
bi toleriralo. U Hrvatskoj se apsolutno sve može raditi. 
Naravno za novac. 

OČENAŠEK 


Pričalo se o njemu da je loš čovjek, a znalo se i da 
enormno zarađuje. Navodno je svoju kuću svu iznutra 
»obukao“ u crnu lamperiju. To je drvo iskopano iz zemlje, 
koje još nije postalo ugljen. Vrlo skupo, a za Očenašeka, 
prava sitnica. 

Vrana je od jednog pouzdanog svjedoka dobio podatak, 
da jedna te ista firma dobiva poslove na uređenju 
Veleposlanstava Hrvatske u Beogradu, Bratislavi, Beču 
i Sarajevu. Šefica računovodstva u MVP, namještala je 
natječaje za posao, pa je ponuda uvijek istog izvođača, 
bila par stotina kuna niža od ostalih. Sve je to vidljivo u 
službenim dokumentima. 

Nakon što bi dobio milijunski posao, izvođač bi 
evidentirao veće troškove za izvođenje radova od njihove 
stvarne vrijednosti. Razlika je završila u džepovima 
Očenašeka, šefice računovodstva i izvođača radova. 

Vrana je sve to predočio šefovima. Nitko ništa, kao 
i obično, nije poduzimao. Vrana tada nije mogao do 
Predsjednika, i tako se sve zataškalo. Nikada se neće 
saznati, zašto je jedan od radnika poginuo na uređenju 
Veleposlanstva u Beogradu. Izgleda da je previše znao. 

Za vrijeme Domovinskog rata, Očenašek je kao ,dobar 
diplomata“ pokušao razmjenjivati dijelove hrvatskog 
teritorija za srpske u BiH. Javnost je uvjerio da sve 
radi po uputama Predsjednika. Tako je plasirano da je 
Predsjednik prodao Bosansku Posavinu. A istina je da 
je KOS to dobro odradio. Unio je nemir među hrvatske 
postrojbe pa se nitko nije želio ići boriti u Bosansku 
Posavinu. Postrojbe su odbijale ići na to bojište. Kako 
Hrvatska u to vrijeme nije imala brojnu vojsku, koja bi 
mogla zamijeniti određene postrojbe, dana je zapovijed 

za povlačenje iz Bosanske Posavine, kako bi se ostali iz 
tog dijela Bosne mogli izvući. Nitko nije spominjao da 
su Srbi u Bosanskoj Posavini imali strašne gubitke. U 
Banja Luci je bilo zabranjeno lijepiti osmrtnice na javnim 
mjestima, jer više nije bilo jednog slobodnog centimetra 
na zgradama, stupovima, drveću, izlozima...od osmrtnica 
poginulih u Bosanskoj Posavini. 

Očenašek je dobro surađivao i sa Sarajevom. UDBA 
nije mogla imati boljeg čovjeka na takvom mjestu. 

I dalje uživa u blagostanju novca koji je zgrnuo na račun 
Hrvatske, u svojoj ,kućici“ obloženoj crnom stolarijom... 


NOGOMETAŠ 


Pinjo, nogometaš iz BiH, stigao je 1994. u Zaprešić, 
i odmah zatražio trajno nastanjenje. Vrana odlazi u 
tamošnju PP obaviti sa njim razgovor. ,Mali arhivar“ nije 
u zadnje vrijeme dobivao baš neke atraktivne zadatke. 

Doznao je da je Pinjo, za vrijeme rata između Hrvata i 
Muslimana, bio u jednoj poluprivatnoj postrojbi ,Mećeto- 
vi“. On i još trojica ubili su Danicu Gašo, suprugu 
načelnika SIS-a HVO-a u Novom Travniku. Ustvari je 
plan bio ubiti šefa SIS-a, ali su se pred njegovim vratima 
stana uplašili. Čim su pozvonili odmah su pucali, pa je 
tako nastradala nesretna žena. Potom su pobjegli. 

Po okončanju sukoba Muslimana i Hrvata prebačen je 
u Zenicu, gdje trenira u nogometnom klubu ,Čelik“. Nisu 
ga mobilizirali, kao ni druge nogometaše ,Čelika“ koji su 
imali jake veze u SDA. 

Neki su kao Senad, Admir, Ekrem i Nermin, poput 
Pinja dolazili iz Zenice _u Zagreb, Rijeku i Osijek gdje bi 
nastavljali svoje nogometne karijere, unatoč tome što su 
bili pripadnici ,Mećetova“ i drugih vojnih postrojbi. 

Pinjova supruga Ajla radila je u UNPROFOR-u kao 
prevoditeljica. Bila je ljubavnica engleskog časnika, 
pa je imala i veliku slobodu kretanja. Preko veza u 
UNPROFOR-u uspjela je prebaciti supruga, a potom i 
sebe u Hrvatsku. Papire za trajno nastanjenje dobili su 
preko žene načelnika PP Zaprešić. 

Trebao je prijeći i u zagrebački ,Dinamo“ u kojem su 
neki ,Mećetovi“ već bili prvotimci, a igrali su i za ,Rijeku“ 
i Osijek“. Nitko ih nije provjeravao. Dovoljno je bilo 
da znaju igrati nogomet i da imaju preporuku nekog iz 
policije. 

Njegova supruga, iako manje pričljiva, ipak je razotkrila 
obavještajne ,pipke“ hobotnice MI6 u UNPROFOR-u. 

Unatoč opsežnom Vraninom izvješću, nitko iz Službe ili 
policije nije reagirao. U nogometu se vrti prevelik novac, 
pa ovakve ,sitnice“ ne igraju nikakvu ulogu. 

Pinjo je poslije završio u Austriji, u jednom njihovom 
nogometnom klubu. Namjera mu je bila otići igrati u 
Izrael. Tko zna gdje je sada. 

PLAN — Z4 





Puno se pisalo o tom famoznom planu koji bi definitivno 
podijelio Hrvatsku, i dao Srbima ,kotare“ koji bi zapravo 
funkcionirali kao država. Kao što je to danas Republika 
Srpska. Hrvatska je bila stjerana u kut i nije imala puno 
manevarskog prostora. 

Netko kuca na vrata Vranina ureda. Ulazi tamnokosa, 
klasično obučena mlada žena. 

- Vi ste Vrana? Ja sam iz Ureda Predsjednika. Ako 
me se sjećate, bila sam vaš vodič za noćne susrete s 
Predsjednikom. Poslao me po vas. Rekao je da je bolje 
da žena ide po vas, manje je sumnjivo. Morate odmah 
krenuti, ja ću vas odvesti. Ako vas netko pita, mi smo u 
vezi. 

Krenuli su na glavni izlaz koji vodi na Savsku. Manje 
prometan a i manje se pazilo tko ide van ili u zgradu. 
Izlaz na Vukovarsku svi su gledali i pazili tko kamo ide. 
Na pločniku su pričekali vozilo koje je kružilo, kako ga 
dežurni policajci ne bi evidentirali. 

Stigavši na Pantovčak, ulazi u sobu koja je korištena 
za odlaganje nepotrebnih dijelova namještaja i uredske 
opreme. Ženaodlazi, da bi seubrzo vratila s Predsjednikom. 

- Oprostite što se ovdje nalazimo. Moram se skrivati od 
mikrofona i kamera. Ovdje ih nema. Zatim Predsjednik 
prelazi na stvar: 

- Imam veliki problem. Čuli ste i čitali da se sprema 
sastanak u Briselu, za potpisivanje plana Z4. Ja nemam 
pojma kakve će karte staviti pred mene i što će me pitati. 

Moji savjetnici ništa mi ne mogu, a možda i ne žele 
pomoći. Možete li mi vi pomoći? Ne meni, nego ovom 
našem jadnom i napaćenom narodu. 


167 


Alfred Morgan 





Vrana je razmišljao nekoliko trenutaka. 

- Trebao bih odmah krenuti za Munchen. Tamo bih 
možda mogao dobiti odgovore na vaša pitanja. Znam da 
imam malo vremena, jer svega su tri dana do odlaska u 
Brisel. 

- To nije problem! Moj avion će vas čekati na Plesu. 
Kada krećete? 

- Odmah. 

Na ,Plesu“ ga je čekao predsjednički avion. Uz put su 
nosili organe za presađivanje za pacijente u Munchenu. 
To je bilo odlično pokriće za let. 

U Munchenu ga je na aerodromu čekala crna limuzina. 
Vozač je bio šutljiv, nije znao koga vozi. U hotelu je zatražio 
dvokrevetnu sobu, ne preskupu, da ne bude zamijećen. 
Otuširao se i sjeo uz telefon. Naziva osobu za koju nije bio 
siguran je li još uopće živa. Telefon dugo zvoni. Konačno 
se javlja muški glas: 

- Ovdje Josef. Tražim Hansa zbog Olimpijade. 

S druge strane tišina. A onda začuje pitanje: 

- Koja godina? 

- 1972. 

- Marienplatz, u 14 sati. Crveni kišobran, odgovara 
muški glas i spušta slušalicu. 

Bio je točan kao sat. Dobri stari Hans. Sjeli su u obližnji 
restoran i naručili pivo i kobasice. Hans je pričao da se 
sprema u mirovinu. Dobro je izgledao za svoje godine. 
Nijemci ne pitaju za godine, već možeš li raditi. 

Zato i napreduju. Hans je dugo bio u BND-u. Vrana 
mu je rekao gdje radi. Hans se od srca nasmijao kad mu 
je ispričao kako glumi malog arhivara i gdje ima ured. 
Naposlijetku mu kaže zašto ga ustvari hitno treba. Hans 
nije dugo razmišljao. Znao je da MI6 želi taj plan Z4 kako 
bi uništio Hrvatsku. A on je mrzio MI6. 

...dvadeset i nešto godina ranije... 


Sve je počelo 1972. Hans je bio mladi operativac BND-a. 
Saznao je da MI6 pomaže palestinskim teroristima 
da se ubace na Olimpijadu i otmu izraelske sportaše. 
Vlada Kancelara nije bila raspoložena pooštriti kontrolu 
u Olimpijskom selu. Bile su to prve Olimpijske igre u 
Njemačkoj nakon Hitlera. Britanci nisu htjeli Nijemcima 
priuštiti to zadovoljstvo, da im igre prođu bez problema. 
Zato su trebali stradati Židovi, kao u doba Hitlera. Prije 
toga su, zahvaljujući Britancima koji su se umiješali, 
izbačeni sportaši Južnoafričke Republike, zbog rasne 
diskriminacije u toj državi. Paradoksalno je da su slične, 
ako ne i gore uvjete za život, crnci u to vrijeme imali na 
Američkom jugu. To nije nikome smetalo. 

Vrana je tada bio sedamnaestogodišnjak, koji se, kao 
sin uglednog generala, došao malo provesti na Olimpijadi. 
U pivnici susreće Hansa. Nakon mnogo rundi, Hansu 
popuštaju kočnice i svi obrambeni mehanizmi, pa mladom 
Vrani sve to ispriča. 

Vrana je sam otišao u Olimpijsko selo. Po noći je bilo 
lako ući. Međutim, Palestinci su već tamo bili i zatočili 
sportaše. Vrana je uspio ubiti dvojicu Palestinaca i 
osloboditi iz jedne sobe nekoliko Izraelaca. Potom pada 
ranjen. Kako je krvario iz glave, Palestinci su mislili da je 
mrtav pa su ga ostavili. 

Srećom, metak mu je samo okrznuo glavu. Probudio se 
u bolnici. Otac je stajao uz krevet. Ovog puta nije vikao. 
Bio je ponosan na sina. U novinama o tome ništa nije 
izašlo. 

Dok se oporavlja u bolnici, posjećuje ga jedan muškarac 
srednjih godina u pratnji Hansa. Bio je to predstavnik 

Mossada, koji mu je došao izraziti zahvalnost izraelske 
Vlade. Predložio mu je da dođe u Izrael, jer ga Premijerka 
želi upoznati. 

Susret je izgledao kao da je došao u posjetu svojoj teti. 
U obiteljskoj kući, najmoćnija žena Izraela, u jednostavnoj 
haljini poput obične kućanice. Vranu je ta jednostavnost 
jako dojmila. Ljubazno ga je primila. Dugo su razgovarali. 

Njihov razgovor rezultirao je Vraninim ostankom u 
Izraelu. Krenuo je na obuku u njihovim službama. Na 
kraju višegodišnje obuke, bio je među najboljima. 


KKK 


Hans mu je rekao da mora obaviti nekoliko telefonskih 
razgovora, i da ga nazove u 22 sata. Vrana je tako i učinio. 

- Sutra u jutro u 9 sati na istom mjestu. 

Sutradan u jutro, Hans je izgledao umorno, ali 
zadovoljno. Dao je Vrani veliku kovertu. Unutra su bile 
karte koje će pokazati Predsjedniku, kao i pitanja koja će 
mu postavljati, a i neki drugi materijali. 

- Ovo ti je poklon od tvojih trenera. Nisu te zaboravili. 

Pozdravili su se uz obećanje da će se ponovo naći u 
Munchenu. Vrijeme je ,curilo“, Vrana je hitno morao za 
Zagreb. 

Netko je opozvao predsjednički avion. Sigurno Broj 
Jedan ili netko od srpskih špijuna, proletjelo je Vrani 
kroz glavu. Kako nije imao nikakvu vezu s konzulatom, 
niti sa bilo kime u Zagrebu, jer kada radite nešto važno 
za Predsjednika onda ste sami, mogao se obratiti jedino 
Hansu. Hans mu je pomogao da iznajmi automobil na 
račun BND-a. Hoće li Vrana stići na vrijeme u Zagreb? 
Predsjednik danas putuje. 

Vrana je krenuo autom prema Zagrebu. Možda je tako 
i najsigurnije izbjeći Broj Jedan ili nekoga od njegovih. 

Možda bi ga ubili na izlasku iz aviona, možda bi i srušili 
avion, rojile su mu se misli, dok je vozio pazeći da ne 
prekorači dozvoljenu brzinu. Ovaj put ga ne smije ništa 
zaustaviti. Put je dug i monoton. Vrana pojačava radio da 
mu ne oslabi pozornost. 

Konačno stiže u Zagreb. Juri prema Plesu. Mora nekako 
doturiti kovertu Predsjedniku. U zgradi aerodroma nalijeće 
na tamnokosu ženu iz Ureda Predsjednika. 

Monika je iznenađena, no Vrana joj sve brzo objasni i 
pokaže kovertu. 

- Kasno je Vrana, avion već rula, samo što nije poletio. 

- Javite odmah Predsjedniku da stanu. Autom ću 
doći do aviona, neka samo dovezu stepenice. Vi ćete mu 
odnijeti kovertu. 

Monika naziva mobitelom. Ubrzo avion prestaje rulati, 
otvaraju se vrata i dovoze stepenice. Vrana s Monikom 
sjeda u automobil i kreće prema pisti. Uzalud ga dežurni 
policajci pokušavaju zaustaviti. Ipak, netko im dojavljuje 
da obustave potjeru. Monika čvrsto drži kovertu. Vrana 
zaustavlja automobil kod aviona a Monika istrčava van i 
već se hitro penje u avion. Ubrzo se vraća, nasmiješena, 
bez koverte. Mogli su krenuti prema Zagrebu. 

- Možda ovo bude sudbonosno za Hrvatsku, zaključi 
zadovoljno. 

PUKOVNIK LAKI 


Pukovnik Laki je početkom stvaranja hrvatske države 
bio jedan od glavnih djelitelja oružja pobunjenim Srbima. 
Bio je zbog toga i uhićen, alije Broj Jedan vrlo brzo ishodio 
njegovo puštanje iz zatvora u Zagrebu. Laki je otišao u 
Banja Luku i postao šefom Obavještajne službe Republike 
Srpske. Nakon ,Oluje“ pa mirne reintegracije, dolazi u 
kontakt sa Brojem Jedan, i 1997. dobiva u Vukovaru sve 
hrvatske dokumente. To mu je ishodio osobno načelnik PU 
Vukovarsko-Srijemske, koji je kasnije nagrađen mjestom 
načelnika PUZ-a. 

Kako nije produžio oružni list za pušku koju je imao 
još za vrijeme Jugoslavije, za Lakijem je bila raspisana 
tjeralica. Vrana je o Lakiju sve napisao i predao 
odgovornom načelniku, ali ništa se nije poduzelo. Tjeralica 
mu je ukinuta 2007., nakon čega Laki dolazi u Zagreb 
i nastanjuje se kod rođaka na Črnomercu. Tjeralicu 
mu je ukinuo ravnatelj policije, inače dobar prijatelj s 
mafijaškom braćom Idrizi. 

S Lakijem nitko nije obavio razgovor. Vranino pisanje o 
njemu uzburkalo je mnoge duhove. Na površinu je izbio 
podatak da su Broj Jedan i još neki iz vlasti štitili Lakija 
i kontaktirali s njim za vrijeme Domovinskog rata. Bila je 
to dobro poznata ,razmjena podataka“. A ,mali arhivar“ 
opet im se našao na putu... 

SLOVENCI 


Vrana je za vrijeme Domovinskog rata, među 
mnogobrojnim suradnicima, imao i jednog Slovenca kojeg 
je zvao Muzičar. Živio je kod Krapine, gdje mu je supruga 
imala trgovinu mješovite robe. Muzičar je bio poznat u 
Sloveniji, jer je u suradnji s još nekim muzičarima objavio 
nekoliko kaseta sa svojim pjesmama. Bio je prava ,knjiga 
podataka“. 

Podučavao je djecu slovenskih političara i viđenijih 
osoba izjavnogi kulturnog života, i tako dolazio do mnogih 
korisnih podataka. Stavljao bi im ,bubice“ u stanove, dok 
bi Vrana negdje parkiran u blizini, iz svog automobila 
snimao razgovore. 

Jednom je, po Vraninom nalogu, otišao u Celje snimati 
Srbe, inače slovenske državljane, koji su se opijali u 
lokalnoj birtiji ,Beton“. To je bilo četvrtkom oko ponoći, 
kada su autobusima preko Mađarske odlazili u Bosnu kao 
»vikend-četnici“. U petak bi u Bosni dobili odore i oružje, 
da bi do nedjelje haračili po hrvatskim i muslimanskim 
selima. Vraćali bi se nedjeljom navečer. Tim istim 
autobusima, Muslimani su svojim rođacima slali pakete, 
uz novčanu naknadu od 5-50 njemačkih maraka, ovisno 
o veličini paketa. Paketi su bili uredno dostavljani. Rat ne 
može bez trgovine. 

Ako bi netko bio ranjen za vrijeme borbi u Bosni, liječio 
bi se u Sloveniji. Nitko nije pitao za porijeklo rana od 
gelera ili metaka. Nitko nije pitao zašto Srbi, slovenski 
državljani, od posljedica ranjavanja u Bosni odlaze u 
slovensku mirovinu. 


173 


Alfred Morgan 


Muzičar je dolazio podnositi izvješća u Zagreb. Kako 
Služba nije bila zainteresirana za stanje u Sloveniji i 
uopće ih nije bilo briga što oni rade, Vrana ga je prepustio 
srpskoj Službi. Oni su bili jako zainteresirani za Slovence. 
Tako je muzičar promijenio stranu. Možda ih i danas 
slušaju. 

Slovenci su unatoč embargu trgovali sa Srbijom. 
Njihovi brodovi i trajekti prevozili su kamione s robom 
za srpsko tržište. Brodovi bi pristajali u luci Drač i 
kamioni bi krenuli put Srbije. U Srbiji bi nakon istovara 
slovenske robe ukrcali srpsku robu i uputili se natrag 
na brodove, pa u Sloveniju. Vozili su i cijevi za topove 
proizvedene u Sloveniji i mnoge druge stvari koje nisu 
bile prehrambene. Međunarodna javnost je zažmirila. 
Slovenija je i inače, još od kraja II svjetskog rata, imala 
poseban status u međunarodnoj zajednici. Štitila ih je 
Engleska. U Jugoslaviji su bili ,država u državi“. Imali 
su veća politička prava i bolje su živjeli od ostalih naroda 
unutar Jugoslavije. 

Njima se nije spočitavalo što su bili sastavni dio III 
Reicha, što je Hitler posjetio Magdenburg (Maribor) kao 
sastavni dio Reicha. I nakon raspada Jugoslavije imali 
su povlašteni status. Nitko nije znao da je Janša projekt 
KOS-a, nešto kao Paraga u Hrvatskoj. 

Paraga je po nalogu KOS-a održao i govor u američkom 
Senatu, kao hrvatski nacionalista. Takoje biloisaJanšom. 
On je stvorio ,Mariborsku aferu“ sa međunarodnim 
teroristom Al Hassaneinom i trgovao oružjem koje je bilo 
za Al Qaidu. 

To je KOS odlično odradio. Odnosi Hrvatske i Slovenije 
bili su pogoršani, jer se govorilo da je oružje bilo za Srbe. 
Zna se i da je prije smjene u Vladi Republike Slovenije, 
dobio veliki novac od Waltera Wolfa. 

ADOLF 


Na stol u Vraninom uredu često su stizali faksovi na 
kojima su se mogli pročitati krajnji rezultati pojedinih 
mjera Službe. Većina djelatnika takve je faksove bacala u 
koš, jer su bili prelijeni da ih čitaju. Bilo je zanimljivo čitati 
prepiske koje su jedan drugom slali japanski predstavnik 
UN-a u Sarajevu Sušena Riba i general Mac Kantica. 
Najviše informacija razmjenjivali bi, kada su Muslimani 
granatirali Srbe iz minobacača postavljenih na krovovima 
bolnica. Kada bi Srbi odgovorili na položaje minobacača, 
Muslimani bi odmah izvjestilijavnostkako Srbi granatiraju 
bolnice. Mac Kantica je psovao Muslimane, pitajući 
Sušenu Ribu, je li ikada vidio išta slično, i što bi se moglo 
poduzeti protiv Muslimana, koji očito ne biraju sredstva 
kako bi napakostili Srbima, pritom ne razmišljajući koliko 
će ljudi stradati. Granatiranje tržnice u Sarajevu, general 
Mac Kantica isto je pripisivao Muslimanima, a Sušena 
Riba nije bio u to sasvim siguran. Ipak, činjenica da su 
unesrećenima stradavale noge do koljena, što je upućivalo 
na mine, navela je Sušenu Ribu da se prikloni mišljenju 
generala Mac Kantice. 

Između hrpe sličnih faksova, Vrana nailazi na jedan 
koji ga je odmah zaintrigirao. Izvjesni Adolf, bivši 
časnik njemačke vojske iz II svjetskog rata, uputio je 
Veleposlanstvu BiH ponudu za kupnju oružja, i najavio 
svoj dolazak u Hrvatsku, u koju je uskoro i doputovao. 
Odsjeo je u hotelu ,Plitvice“. Sobu mu je Vrana odmah 
dao pregledati i ozvučiti. Pratnja je bila postavljena, igra 
je mogla početi. 

Adolf se najprije sastao s Prženim, vojnim atašeom 
Veleposlanstva BiH u jednom lokalu na Trešnjevci. Ubrzo 
im se pridružuje i Janjac, bivši ađutant Velikog Vezira. 
Poznato je da je sudjelovao u akciji ,Nereva 93“, zajedno 
sa ,Zulfikarima“, paravojnoj postrojbi Ališpage Zulfikara i 
financijera iz Švicarske Zulfikarpašića. Akcija je imala za 
cilj čišćenje doline Neretve od Hrvata. Janjac je tada bio 
časnik u HV-u. 

Posao je dogovoren. Sve je snimljeno, audio i video. 
Nakon dogovora, Adolf, Prženi i Janjac lažnim taksijem 
odlaze u Gajnice, gdje nalaze skladišni prostor za oružje 
u jednoj privatnoj garaži. 

Ubrzo Vranu zovu kod načelnika Špire. S njim u uredu 
je i Bugi-Vugi. Vrana odmah primjećuje da su oba ,pod 
gasom“. Oduzimaju Vrani posao oko Adolfa i osobno ga 
nadalje preuzimaju. 

Jasno je da Vrana ne smije saznati kako će se sve 
završiti i tko će koliko zaraditi na tome poslu. 

Na kraju su pobrali sve zasluge i ,okitili se lovorovim 
vijencem“ za uspješno okončanu akciju. 

Janjac je i dalje bio u HV. Kasnije je umirovljen. I 
Prženi je nastavio obnašati svoju dužnost vojnog atašea 
Veleposlanstva BiH u Zagrebu, sve do 2008. godine, kada 
na njegovo mjesto dolazi Šeta Šuajb. 


176 


Vrana oko istine 





MIRANDA 


Miranda je bila ataše za kulturu u Veleposlanstvu BiH 
u Zagrebu. Stanovala je na Pantovčaku s majkom, koja je 
imala hrvatsko državljanstvo. Povod razgovoru s Vranom 
bila je njezina molba za primitak u hrvatsko državljanstvo. 

Nije bila neka ljepotica, ali je Vrana ubrzo saznao da 
je odlična u krevetu. Voljela je izlaske na koncerte i u 
kazalište. Vrana joj je sve to rado priuštio. Međutim Sinek 
I i njegov HIS, procijenili su da takva osoba nije podobna 
za dobivanje hrvatskog državljanstva, usprkos tome što 
je bila odličan suradnik. Miranda je otišla iz Zagreba i iz 
Vraninog života. Vratila se u Sarajevo. 

Razmišljajući o Mirandi, Vrana se prisjetio jedne 
epizode s početka rata, kada je Veselom predao domovnicu 
i putovnicu za Groznog, ukrajinskog gangstera broj 1 
u svijetu, koji je bio odličan dobavljač oružja. To je bilo 
u redu, jer kada branite goli život, ne pitate tko vam 
pomaže. Tako su mnogi kriminalci, špijuni i bivši UDB- 
aši iz drugih republika Jugoslavije dobivali hrvatsko 
državljanstvo. Miranda to nije mogla. Možda zato što je 
spavala samo s Vranom. 

TKO JE OVDJE POŠTEN 


U sjedištu Službe, u jednom od ureda, Vrana u 
prolazu slučajno ,snimi“ nepoznatu grupu muškaraca 
kako s načelnicima piju viski. Zovu i njega da nešto 
popije, a on nikada ne odbija ponuđeno piće. Promatra 
nepoznate muškarce, bili su nekako drugačiji od ovih 
koje svakodnevno sreće. Ipak, jednoga prepoznaje. Bio je 
to Bagarić. 

Dobar prijatelj sa Guzonjom, još iz doba Jugoslavije. S 
pojedincima iz Službe je surađivao, kako poslovno tako i 
privatno. Guzonji je, naprimjer, bio dobavljač heroina. U 
zahvalnost, donirao je Centru Zagreb 300.000 njemačkih 
maraka. Novac su naravno podijelili Veliki Buda, Špiro, 
Kinez, Kevin, Pile, Laprdalo i možda još koji ,podobni“, 
koji je sudjelovao u poslovima s Bagarićem. 

Svi su oni kasnije napredovali u Službi. A neki su i 
danas nezamjenjivi. 


PILE 


Pile je došao u Službu kao UDB-aški rekvizit. Odmah 
su mu dali u obradu Veleposlanstvo SAD-a. Kako nije bio 
naročito nadaren za ovaj posao, drugi su mu planirali i 
donosili rezultate. Galbraitha su pratili preko njegovog 

kuhara. U pismenim izvješćima je stajalo da je sve to Pile 
odradio. Tako je Pile postao i načelnik, a dolaskom SDP-a 
na vlast, postaje veza u Uredu za odnose s Haagom. Sve 
što je bilo na štetu Hrvatske, završilo bi u novinama. Pile 
je uvijek, ,ni kriv ni dužan“ bio pri vrhu, jer otac mu je 
bio milicijski načelnik, a k tome je bio i hercegovački zet. 

Prepotentni, umišljeni, prijetvorni, lažni ,veliki“ katolici 
poput Pileta, mogli su napredovati i krojiti tuđe sudbine. 
Kao načelnik je za svoje podređene odredio da mogu imati 
po 10 suradnika. Kako je imao 20 ljudi, to je bilo 200 
suradnika. Naravno izmišljenih. 

Evidenciju troškova sastanaka vodio je on osobno. Za 
jednog ,suradnika“ po jednom sastanku obračunavao je 
od 50 — 100 kuna. Ako je svaki ,suradnik“ bio dva puta 
mjesečno sa operativcem, moglo se inkasirati od 10.000 
— 20.000 kuna. Dovoljno za mali nogomet i čašćavanja u 
»Irnjanki“ i ,Skenderici“. Pile je kasnije napredovao, pa je 
samim tim i njegov unosan posao okončan. 


KEVIN 


Gledano iz današnje perspektive, Kevin je bio jedan vrlo 
moderan i ,avangardan“ lik. Naime volio je isti spol i imao 
istospolne partnere. Iako službeno samac, dobio je stan, 
valjda za neke posebne zasluge. Volio je popiti, ustvari, 
uvijek je bio ,na nečemu“. Sony-Boy ga je ,odguzio“ u 
mirovinu. Ali takvi se uvijek vraćaju. 

Spadao je u one operativce koji nisu puno radili, ali su 
bili uvijek hvaljeni i nagrađivani. Na stolu je, kao ,pravi 
desničar i ustaša“ držao sliku Jure i Bobana, što bi naivce 

ohrabrilo da u njegovom društvu pričaju ono što inače ne 
bi javno govorili. Kevin bi to uredno ,otkucavao“ onome, 
tko bi mu ponudio promaknuće. 

Jednom prilikom je molio Vranu da mu preda sve što 
je prikupio o humanitarnim organizacijama u RH, što je 
Vrana i učinio. 

Njegova veza, gospođa Lisica ispričala mu je što 
je doznala na međunarodnom skupu humanitarnih 
organizacija u Tuzli. Jedna od tih organizacija bavila se 
trgovinom djece, podrijetlom iz BiH. Nakon rata ostalo je 
puno djece bez jednog ili oba roditelja, što je iskoristila 
»numanitarna organizacija“ da bi slala djecu u inozemstvo 
na posvajanje, naravno za novac. Na žalost, mnoga su 
završila kao ,dobrovoljni“ davatelji organa. Leševe bi 
potom uništili i nitko ih više nikada nije našao. 

Mora se priznati da se takve stvari u vrijeme bivše 
države nisu mogle događati, a da vlast ne reagira. I danas 
se događa da mlade i zdrave osobe odu od kuće i zauvijek 
nestanu. 

Kevin je sve te podatke pokupio od Vrane i odnio 
Garavom, kao svoje djelo. Naravno da je bio pohvaljen 
i nagrađen. Kasnije je i Kevinov cimer Pile, koji je u 
međuvremenu postao nekakav načelnik, pokušao nešto 
iskamčiti od Vrane, ali Vrana mu nije ništa dao. Bilo je 
najjednostavnije reći da nema ništa. Onakvu grešku više 
nikada nije napravio. 

ŽAC 


Još jedna dobro ugrađena UDB-aška figura, koja je 
za vrijeme Jugoslavije bila u rezervnom sastavu milicije. 
Legenda je, da mu je otac_bio u zatvoru kao Domobran 
nakon 1945. Kao takav, slovio jeza hrvatskog nacionalistu, 
da bi se infiltrirao u određene ,neprijateljske“ krugove 
u Zagrebu. Dolaskom demokratski izabrane vlasti u 
Hrvatskoj, brzo se, uz pomoć UDB-e ubacio u SZUP. 
Novac je za ,cinkanje“ dobivao od Velikog Bude. 

Pio je i čašćavao po kafićima, poticajući različite teme 
razgovora, da bi potom odlazio k Velikom Budi da mu sve 
referira. Dobivenim novcem vraćao bi se u kafić, koji je 
bio u neposrednoj blizini Centra SZUP-a i nastavio svoju 
ulogu . Vrana ga je brzo pročitao i maknuo se iz njegovog 
vidokruga. Žac je bio uvrijeđen jer ga je Vrana ignorirao, a 
i nije imao šta cinkati, pa je počeo okolo širiti priče kako 
je Vrana sin onog generala, da je on ustvari Jugoslaven 
koji nikada nije želio Hrvatsku i slične gluposti. 

Inače je bio i kockar, a kako je često gubio na kartama, 
zbog neplaćenih računa u stanu njegove obitelji, 
povremeno je bila isključena struja, voda, plin, telefon... 
Bio je mnogima dužan, ali je ipak, što cinkarenjem što 
kreditima, uspijevao nekako vraćati dugove. 

Desetak godina je uživao u mirovini, a onda je umro 
od srčanih tegoba. Božja pravda, ponekad je spora ali 
dostižna. 

JARAK 


Jarak je bio doseljenik iz Rame. ,Plav“ po prsima od 
busanja da je ,veliki Hrvat“. Živio je u sv. Ivanu Zelini. 
Otac i majka su mu bili vrijedni i pošteni ljudi. Došao je 
u Službu po preporuci izuzetno zgodne UDB-ašice Cice. 
Jarak je tvrdio da nema pojma zašto ga je Cica preporučila. 
Ustanovilo se kasnije da je cinkao za novac. 

Takva ,Hrvatina“ nije htjela ići u rat. Jer u rat trebaju 
ići Hrvati iz Hrvatske, rezonirao je. Zato je bio dobar u 
štancanju djece. Imao ih je četvero. To mu je bila samo- 
reklama. Pravio se važan pričajući kako su njegovi Ramci 
donijeli Sinjsku Gospu u Sinj. A donijeli su je bježeći 
iz Rame pred Turcima. Sada su pobjegli iz Bosne pred 
Srbima. Ali ovaj put nisu donijeli Gospu, već svoju 
»Kulturu“, pa su _ morali naučiti kako se ide u normalan 
saznali i da prozori imaju rolete. Još je samo preostalo da 
kaže kako su njegovi Ramci pokrstili i Dalmaciju, pa da 
priča stvarno bude potpuna. 

Jarak je pomalo napredovao u Službi. Ne zbog svoje 
sposobnosti, nego zato što nije znao misliti. Služba je 
takve trebala za izvršavanje svega što bi im se zapovijedilo. 
Ostao je na nivou malog seljančića iz Rame. 

GUZONJA 


Guzonjaje bio kadar iz bivše Jugoslavije. Zarađivao je na 
raznim ilegalnim poslovima. Dolaskom Hrvatske države, 
postaje glavni u Centru Zagreb. Za početak, istjerao je 
jednu staru žensku osobu iz njezinog stana i smjestio 
je u dom za stare i nemoćne, prethodno ju prisilivši da 
mu prepiše svoj stan. Tada se useljava sa svojom obitelji. 
Jedan kum mu je bio Bagarić a drugi Jamar, glavni šef 
državnog inspektorata. Glavni u Centru Zagreb bio je sve 
do svog odlaska u Jamarov inspektorat 1998. godine. 
Dvije godine ranije, operativac Lazar napisao je opširno 
izvješće o tome, kako Guzonja daje sve podatke Bagariću, 
te sa njim sudjeluje u utjerivanju dugova. To izvješće 
Guzonja je dobio od Velikog Bude i pokazao ga Bagariću. 

Lazar je ubrzo bio otpušten iz SZUP-a i premješten u 
PP Maksimir u Zagrebu. 

Dvije godine poslije su ga umirovili. 

Guzonji je i dalje išlo dobro u životu. Konačno je 2006. 
vratio značku SZUP-a, odnosno POA-e i otišao u mirovinu. 
Novcem od prodaje heroina, kojeg možda i danas prodaje, 
odlično živi. Zbog veza u podzemlju mnogi ga se boje, jer 
znaju da on nema milosti. Sve uklanja brzo i bez tragova. 

ŠTRBAC 


Došao je u SZUP 1992. godine, a radio je kao zamjenik 
drugu Šakiću za ONO i DSZ u tvornici ,Rade Končar“ 
u Zagrebu. Sjedište im je bilo na Fallerovom šetalištu. 
Štrbac je svoj položaj koristio za odvođenje tek pristiglih 
mladih službenica u krevet. Ako bi odbile, morale su dati 
otkaz. 

U SZUP-u je bio analitičar, čije su analize uvijek morale 
biti provjeravane, s obzirom da mu je zvijezda petokraka 
još uvijek bila jedini simbol koji je priznavao i štovao. 
Godine 2008. zapošljava i sina u SOA-i. U to su vrijeme 
mnogi podobni zapošljavali svoju djecu u Službi, tako da 
se komotno mogla zvati i ,Samo Obiteljska Agencija“. 

Vrana je imao svoja dva analitičara koja su pisala 
njegova izvješća za informacije Službe, koja se kasnije 
šalju u arhivu. Vrana je kao arhivar mogao kontrolirati 
svoja izvješća, kako ne bi bili ,frizirani“ drugačijim 
podacima. 

Štrbac i njegov kolega Max bili su suradnici Mozga. I 
danas se mnoge informacije slijevaju u Mozgovu memoriju. 

MRŠAVI I DEBELI 


Bivši zatvorski čuvari, jugonostalgičari, sada operativci 
SZUP-a, radili su malo ili ništa. Uz opijanje po lokalima, 
glavni zadatak im je bio špijuniranje za Velikog Budu i 
utjerivanje dugova. Ucjenom su se dočepali kuća u koje su 
skrasili svoje obitelji. Daktilografi su im morali sastavljati 
pismena, jer nisu znali ništa suvislo sročiti. Ali zato su 
bili nezamjenjivi kada je trebalo nekoga isprovocirati ili 
prebiti. 

Vrana, koji je inače imao dobre živce, puno je puta 
gotovo nekontrolirano reagirao na njihove provokacije. 
Obećao si je da će im to kad-tad naplatiti. Sjetio se svoje 
bake koja je bila zatočena u konc-logoru u Njemačkoj 
za vrijeme II svjetskog rata. Kada su je upitali, kako je 
preživjela sve te strahote, rekla je da se nije htjela previše 
uzrujavati, jer je znala da će Bog na kraju donijeti svoj 
sud za sve počinitelje tih strašnih zločina. Naučila je kako 
ih ne mrziti. Tako je Bogu ostavila prostor za djelovanje. 
Vrana je tek tada shvatio što je baka mislila. To mu je 
donijelo potreban mir. 


185 


Alfred Morgan 





STARI UDBAŠI 


Za veliku većinu koja je ostala u Službi, može se reći 
da su profesionalno obavljali svoje zadaće. Manji dio njih, 
koji se nisu mogli pomiriti sa dolaskom hrvatske države, 
bio je umirovljen. Mnogi su u MUP-u pristali i na niže 
rangirana radna mjesta, kako bi mogli špijunirati za 
protivničku stranu. 

Jednom je prilikom, 1991. godine, ministar MUP-a, i 
sam bivši suradnik UDB-e, kodnog imena Srećko, sišao u 
dvorište MUP-a i osobno čuo jednog radnika - vulkanizera, 
kako razgovara s Beogradom i prenosi nedopuštene 
informacije. Vulkanizer je nakon toga bio otpušten. 

Dolazi 1995. i taj isti vulkanizer se nakon ,Oluje“ vraća 
u Zagreb. Vraćaju ga na staro radno mjesto, a dobiva i 
sve zaostale plaće od 1991. — 1995. Vrana ga je susreo 
godinu dana kasnije kako se s jednim svojim kolegom 
istomišljenikom smije i priča o događajima iz Mirkovaca. 
On je bio samo jedan od brojnih primjera onih koje je 
hrvatska vlast vraćala na radna mjesta i isplaćivala im 
zaostale plaće, unatoč tome što su se aktivno borili protiv 
Hrvatske. Neki su odmah dobivali i mirovinu. Vrana je 
često razmišljao kako je Bog ipak bio milostiv prema 
Hrvatima, unatoč svim izdajama i apsurdima. Valjda 
zato jer su se Hrvati borili sa oružjem u rukama ali i s 
krunicom oko vrata. 

Vrana nije nikada gledao i procjenjivao ljude prema 
nacionalnostiili bojikože. Dijelioihjenadobreiloše. U svom 
su radu stari UDB-aši, srpske i drugih nacionalnosti, bili 
pošteniji i profesionalniji od novopridošlih ,velikih Hrvata“, 
od kojih su mnogi zapravo bili moralni talog izbačen na 

površinu. Pod okrilje Službe došli su prvenstveno zbog 
straha od odlaska na bojišnicu, a kasnije zbog stjecanja 
vlastite materijalne koristi. Služba im je služila kao alat 
za bogaćenje. Malo je bilo onih koji su došli u Službu kao 
istinski domoljubi. Isto je bilo i u policiji. Da je stari, dobro 
obučeni kadar ostao na strani Hrvatske, u Zagrebu se 
ne bi razvio takav kriminal, u kojem policija i kriminalci 
usko surađuju, pogotovo u trgovini drogom. 

Vrana nikada nije bio na strani tih novih Hrvata u 
Službi. I šef kadrovske slovio je za ,nacionalistu“, a 
zapravo je bio suradnik UDB-e iz bivše Jugoslavije. 

Od smrti prvog Predsjednika, vlast je na sve moguće 
načine uništavala SZUP, kasnije POA-u i naposlijetku 
SOA-u, kako bi dokrajčila jedinu službu koja je trebala 
postojati kao Služba za zaštitu nacionalne sigurnosti. 

Sadašnja Služba, pod patronatom Engleza, domaćih i 
stranih interesa, ne može čuvati nacionalnu sigurnost. 
Vrani se sve zgadilo. Tolike godine rada.... Srećom da 
je većina zaboravila na ,malog arhivara“ ispod drvenih 
stepenica. 


UDB-a je svojevremeno odlično organizirala nadzor nad 
građanima. Svaka stambena zgrada imala je jednog ili više 
»domara“ koji su znali sve što se događa, ne samo u zgradi, 
nego i u stanovima te zgrade. Znali su tko koga posjećuje, 
političku orijentaciju pojedinih stanara, čiji muževi varaju 
žene i obratno, i još mnoštvo drugih privatnih podataka. 
Kada bi pripadnici UDB-e, kasnije SDS-a dolazili po neke 
informacije u zgradu, točno bi znali kod koga idu i gdje će 
dobiti najviše podataka. 

Još više podataka nalazilo se u dosjeima radnika 
u poduzećima. Svako je poduzeće tada imalo svoje 

službe za ONO i DSZ (općenarodnu obranu i društvenu 
samozaštitu) koji su skupljali podatke o svakom radniku, 
njegovoj obitelji, obitelji bračnog partnera. Ostale podatke 
dobivali su na općinama gdje je prebivala osoba za koju 
se vršila provjera. Tamo su se mogli naći i podaci, da li 
je osoba odslužila vojni rok, kako se ponašala za vrijeme 
boravka u JNA, je li moralno-politički podobna, da li se 
bavila kriminalom i za to bila osuđivana. 

Na taj se način u vrlo kratko vrijeme mogla sakupiti 
većina podataka o životu jedne osobe. 

Vrana je svemu tome svjedočio kada je sa starim 
djelatnicima UDB-e vršio brze provjere za određene osobe. 

U tvrtkama se danas jedva dobije na uvid i radna 
knjižica. Susjedi više nisu razgovorljivi. Nema diskrecije, 
kriminalci sve _ odmah doznaju. Ako netko i ima kakvu 
spoznaju o mogućem počinitelju krivičnog djela, nema 
šanse da to prijavi, jer mu se ovaj sutra može pojaviti 
na kućnom pragu. Nitko ga neće zaštiti, kao ni članove 
njegove obitelji. Zato mnogi žale za ,onim sistemom“, 
jer je ipak bila veća sigurnost građana, učinkovitija 
policija i tajne službe. Danas u novinama i portalima 
možete pročitati sve o nekom ,zaštićenom svjedoku“. Na 
sve moguće načine se diskreditira rad policije. Stječe se 
dojam da je uglavnom neučinkovita i korumpirana. Tako 
se kriminalcima ostavlja slobodan prostor za djelovanje, 
a za neke Hercegovce, to je pravo carstvo u kojem oni 
vladaju. 

Takvim zaključcima, Vrana nije bio jugonostalgičar, 
samo je uočavao razlike. Milicajci su mogli biti svakakvi: 
polupismeni, glupi, debeli, brkati. Ali su ipak dobro radili 
svoj posao. Jugoslavenska milicija bila je druga na svijetu 
po broju riješenih kaznenih slučajeva. Hrvatska policija 
je, tko zna na kojem mjestu. Tajne službe su imale puno 
više novca i mogućnosti za djelovanje. 

Godine 1998. čak su zabranili vanjske telefonske linije 
agentima SZUP-a, pa su mogli zvati jedino mobitelima ili iz 
javne govornice. Telefonima se moglo komunicirati jedino 
unutar Službe. Vanjsku liniju za službene razgovore 
moglo se tražiti jedino preko tajnice odjela. Tako se sve 
kontroliralo da ne bi, ne daj Bože, netko nešto doznao a 
da Služba to ne čuje. 

Kontrolirali su rad djelatnika na računalima, znali su 
koje se tipke koriste na tastaturi. Štedjelo se na papiru 
za kopiranje, gorivu za automobile, sve je išlo ka tome 
da se Službi ,podrežu krila“, a da se Hrvatsku i njezine 
građane servira ,na tanjuru“ svima koji to mogu platiti. 
Takva Služba danas nikome ni za što ne služi. Sramota je 
najblaža riječ. 

To je počelo 1998. s ravnateljem Brzim, a njegovim 
stopama nastavili su i drugi. Međutim, Tupi ih je sve 
pretekao. Najgori ikada u Službi. Dolaskom Tupog moralo 
se pisati i kada se misli ići na teren, a kada je predviđen 
povratak. Ne daj Bože da se pogriješilo u vremenskoj 
procjeni. Nisu se plaćali ni štitili suradnici Službe, nije 
ih se nikako nagrađivalo za informacije koje bi dostavljali 
Službi. Totalni raspad sistema. 

Vranu je oduvijek zanimalo, kako bi situaciju u 
Hrvatskoj komentirali pripadnici stranih službi. Uskoro 
je dobio priliku saznati. U Njemačkoj su se na jednom 
tajnom skupu, kojem je prisustvovao i Vrana, sastali 
pripadnici tajnih službi iz mnogih svjetskih zemalja. Kada 
je Vrana završio svoje izlaganje, u dvorani je nastao tajac. 
Svi su bili šokirani. 

Tako je Hrvatska definitivno bila izbrisana sa popisa 
zemalja koje imaju tajnu službu. 

GENERAL GROM 


General Grom bio je jedan od najmoćnijih gangstera 
u Hrvatskoj, kojeg su se svi pomalo bojali. Bio je jedan 
od rijetkih koji je mogao nenajavljeno kod Predsjednika. 
Tvrtka mu je odlično poslovala. Njegove  šlepere 
carina i policija nisu smjele zaustavljati na državnoj 
granici. Kupovao je oružje za Hrvatsku, istisnuvši svu 
konkurenciju. SIS ga nije smio istraživati. Poslovao je sa 
svim lopovima u Hrvatskoj. Švercao je i oružje za BiH. U 
svakom humanitarnom konvoju za BiH, bila su barem 
dva ,njegova“ kamiona. To je radio u suradnji sa Šetom, 
pomoćnikom vojnog atašea Veleposlanstva BiH. Posebno 
su se istakli u programu ,Opremi i obuči“ za Armiju 
BiH, koju su pokrenuli Amerikanci, a od kojih su i dobili 
opremu i oružje. 

Šeta je sa Gromom, preko nećaka generala obavještajne 
službe Srbije Vasiljevića, pronašao način da se 40% 
američkog oružja namijenjenog Armiji BiH, otpremi Al 
Qaidi preko Srbije. Amerikanci sigurno nešto znaju o tome, 
ali šute. Tko zna zašto. Prodaja oružja teroristima inače je 
kažnjiva. Ali, izgleda da to ne vrijedi za sve jednako. Sve 
ovisi o višim interesima. 

Šeta, kao pomoćnik vojnog atašea u Veleposlanstvu 
BiH u Zagrebu, posredstvom ministra obrane BiH, postao 
je 1994. glavni logističar Armije BiH, s glavnim zadatkom 
nabavke oružja za Armiju BiH. Tako je, surađujući s 
Krojačem Salimom, Faraonom i Šemsom T., mogao 
nesmetano švercati oružje sa generalom Gromom. 

Grom je bio opasno narcisoidna osoba. Stručnjaci u 
određenoj ustanovi bi za takve osobe rekli da se njihova 

inteligencija temelji na želji za moći, mržnji prema ocu i 
grubošću prema ženama. Naziv za takvu osobu mogu dati 
samo psihijatri. 

Prije Domovinskog rata bio je geometar, sposoban 
samo za postavljanje crveno-bijelih stupića. Nedruštven, 
malo se sa kim družio. Onda se odnekud pojavio sa 1000 
komada pištolja TT, koji su tada vrijedili 2000 njemačkih 
maraka po komadu, sa okvirom za streljivo. Tako je počeo 
njegov poduzetnički uzlet. 

Za njega se pričalo da je vanbračni sin Predsjednika i 
njegove tajnice iz vremena bivše Jugoslavije. To se moglo 
i provjeriti DNK analizom. Na to upućuje i činjenica da ga 
Predsjednik nikada nije ni ukorio, a radio je šta je htio. 
Vrana je to čuo od njegove polusestre. Njegova je majka 
naime, rodila troje vanbračne djece, a ovu kći je imala s 
nekadašnjim predsjednikom Trgovačkog suda u Zagrebu. 

Za ,zasluge“ tijekom Domovinskog rata, okitio se svim 
raspoloživim odlikovanjima. Njegovoj gramzivosti nije 
bilo kraja. Preko svoje tvrtke prevozio je i uvozio sve što 
drugima nije bilo dopušteno. Njegove kamione nitko nije 
zaustavljao niti pregledavao. 

Vranu su prije Gromova uhićenja zvali sa graničnog 
prijelaza sa Slovenijom. Morao je krenuti, jer je Grom 
prilikom ulaska u RH imao krivotvorenu putovnicu na 
ime Kristijan Horvat, istu onu koju je kasnije koristio 
general Gotovina. Stigavši na granični prijelaz, Vrana je 
vidio uplašene carinike i policajce. Zapovjedio im je da 
privedu Groma u prostorije policije. Grom je bio ljut. 

- Znate li vi tko sam ja? 

- A znate li vi tko sam ja? 

- Ja ću to brzo saznati, a onda vam pada glava. 

- Bez brige, puno jači od vas su mi prijetili. Njih više 
nema a ja sam još tu. Imate putovnicu na tuđe ime. Očito 
vam je postalo tako ,vruće“ u inozemstvu, da si niste 

stigli nabaviti vlastitu putovnicu. Znate da ću vas pustiti, 
ali prije toga ćete s nekim razgovarati, kaže mu Vrana, 
utipkavajući broj na svom mobitelu. Kratko priča s nekim 
na hebrejskom, pa pruža mobitel iznenađenom Gromu. 
Ovaj uzima mobitel i ozbiljnog lica, nekoliko trenutaka 
sluša glas s druge strane. Tada vraća mobitel Vrani. 

- Toliko da znate tko sam ja. Je li jasno ,druže“ Grom? 

Ovaj nešto promrmlja da se ispričava i da nije znao. 
Vrana pozove policajce da puste Groma. Otišao je do svog 
automobila, gdje ga je čekao vozač. 

Vrana je u međuvremenu ,snimio“ jednu zgodnu 
djelatnicu na carini. Pozvao ju je na kavu. Pristala je. 
Vidjela je dobru priliku za napredovanje u poslu, a s 
druge strane, Vrani je trebao netko tko će za njega paziti, 
ako Grom ponovo prijeđe državnu granicu. Tako su spojili 
ugodno s korisnim. 

Kasnije se Grom, kada je konačno završio u zatvoru, 
sastao sa Bradonjom. Sklopili su savez da sve ostane 
izvan suda i medija, tako da mnoge afere neće nikada biti 
dostupne pravosuđu i javnosti, a Gromu se ništa neće 
dogoditi u zatvoru. I Grom je, poput Bradonje imao sat s 
posvetom Putina. 

Krajem rujna 1995. bio je registriran susret generala 
Groma i Shimona  Naora, predsjednika  ,Corona 
Development Group“. Oni koji znaju, shvatit će zašto 
Vrana nije o tome puno pričao. 

MAFIJA 


Ratnim stanjem u Hrvatskoj, mafiji su cvjetali mnogi 
poslovi. Šverc je bio glavni izvor velike zarade. 

U Zagrebu su u to doba kafići radili po čitavu noć. 
Prepuni izbjeglica i kriminalaca svih vrsta. Nitko o tome 
nije vodio računa. Zajednički interesi spojili su mafiju i 
SDS. Jedni su imali informacije a drugi novac. Mnogi su 
tada mafijaški ,bossovi“ završili s mecima u tijelu, i to 
obično od strane bivših policijskih specijalaca. 

Tako je stradao Šakota. Kako je nosio pancirku, što je 
ubojica znao, kao i smjer njegovog kretanja, ustrijeljen 
je u grlo. Stradao je kod lokala ,Kvak“ u Martićevoj ulici, 
u kojem je Glavonja često viđan u društvu osoba iz 
kriminalnog miljea. 

Ubijen je i Špejtim Tači. Za njega je bila organizirana 
»pratnja“, pa je atentator obavješten o smjeru njegovog 
kretanja u automobilu. Ustrijeljen je na križanju Selske, 
Magazinske i Zagorske. Njegovom automobilu prišao je 
motor sa dvije osobe, od kojih je jedna pucala u Tačija. 
Tači je inače surađivao s Mozgom. 

Obadvojica bi ,previše pričala“ kada bi popili ili ,bili na 
bijelom“, pa je izdan nalog za njihovu likvidaciju. Tako su 
mnogi kriminalci poginuli, a njihove ubojice nikada neće 
biti pronađeni. U tisku se moglo čitati o ,međusobnim 
obračunima zagrebačkog podzemlja“. 

Poslije 2000. godine, kriminalci su za određenu 
sumu mogli kupovati svoje dosje iz Đorđijane, a njihova 
kriminalna djela bila bi brisana iz informacijskog sustava 
MUP-a RH. Tako je Rino za svoj dosje platio 100.000 
EUR-a. Nakon toga, bio je ,čist kao suza“. 

Javnosti dobro poznato, bilo je ubojstvo Vjeke Sliška 
na Cvjetnom trgu. A nepoznato, da on nije bio primarna 
meta, već njegov ubojica Kapiu. Kako je za vrijeme rata 
bio u HVO-u, drogiran je prijetio da će sve što zna ispričati 
u javnosti. 

Zato Vjekin tjelohranitelj nije odmah reagirao, nego je 
tek nakon Vjekine pogibije, pucao u Kapiua i ubio ga. 
Jednim udarcem su bile ubijene dvije muhe. 

Vjekina supruga se kasnije udala za Velikog, koji je 
bio građevinski poduzetnik. Sa braćom Saladin prao je 
novac zarađen prodajom heroina. Gradio je po Istri vile i 
hotele, a u Zagrebu na Markuševcu i Svetom Duhu. Kada 
ga je policija potražila, pobjegao je u Banja Luku. O braći 
Saladin ga sigurno nitko ništa ne bi ni pitao. Svi su ih se 
bojali. I onda i sada. 

BRAĆA SALADIN 


Braća Saladin su bili među najvećim trgovcima 
heroinom u EU. Nitko ih nije smio ,dirati“. Čak su u 
Njemačkoj isposlovali da nitko bez valjanih dokaza ne 
smije o njima negativno pisati. To je na svojoj koži osjetio 
jedan zagrebački novinar, koji je dosta pisao o njihovom 
kriminalnom djelovanju. Ubrzo su ga nepoznati prebili 
metalnim šipkama. Imao je sreće da je ostao živ. Kasnije 
su braća radila sa visokim hrvatskim diplomatom kojeg 
su upoznali u Turskoj. On im je bio kurir, prenoseći drogu 
u diplomatskoj pošti. 

Vrana je to saznao od jednog svog prijatelja koji je 
nekada radio za američku DEA. On je živio u Zagrebu, pa 
je u dogovoru s Vranom poslao svog rođaka u SAD. Taj 
je stupio u kontakt s nekim osobama u SAD-u, koje su o 
svemu obavijestile američke vlasti. Nakon što je FBI obavio 
istragu, visoki diplomat se morao vratiti u Hrvatsku. Po 
povratku je dobio visoko mjesto u uredu Bradonje, koje 
se ugasilo odlaskom Bradonje u mirovinu. 

Vrana je uživao čitajući novine u svom uredu. Napisali 
su sve suprotno stvarnim događajima. Ipak, zvijezda 
protjeranog hrvatskog diplomata je nepovratno potamnila. 

U tom krugu ljudi bio je i Badžo, Albanac koji je morao 
otići iz Švicarske, nakon što je Carla del Ponte, tada 
država tužiteljica Švicarske, otkrila da ,pere“ novac sa 
kćerkom ruskog predsjednika Jeljcina. On je radio na 
obnovi Kremlja, koju je završio na Jeljcinov rođendan. 

Badžo je htio u Svetom Ivanu Zelini graditi hotele i golf 
igrališta, ali to mu nije uspjelo. O tome je pisao i hrvatski 
tisak. Namjera muje bila naseljavanje Muslimana i gradnja 

džamije u Svetom Ivanu Zelini. Htio je stvoriti centar za 
daljnji transport heroina u EU. Poslije je osnovao stranku 
na Kosovu, ali pokazalo se da su Amerikanci ipak jači na 
Kosovu od jednog Badže. Njemu i njegovom bratu Selimu 
Bradonja je poklonio hrvatske putovnice. 

Badžo je surađivao i sa Ramadanijem, vlasnikom 
tvrtke za trgovinu naftom ,Salbatring“ u Sloveniji. Svrha 
suradnje je bilo financiranje naseljavanja Muslimana u 
Sloveniju, što im je i uspjelo u mjestu Jesenice. 

Muslimani u Jesenicama, financirani od Badže i 
»salbatringa“, nastojali su stvoriti čvrstu bazu za svoje 
širenje. A plan je bio daleko veći - naseljavanje Muslimana 
od srpske do austrijske državne granice. To se srećom 
nije dogodilo, jer Badžo nije uspio sa bazom u Svetom 
Ivanu Zelini. 

Velikom i braći Saladin smetao je Vjekin brat, kojeg 
su dali ubiti ispred njegovog hotela u blizini Autobusnog 
kolodvora u Zagrebu. Prišla su mu dvojica u civilu i 
pokazali mu policijske značke. Kada ih je pitao što žele, 
jedan je izvadio oružje s prigušivačem i likvidirao ga. 
Tako je Veliki imao slobodne ruke za daljnje djelovanje. 
Kupovao je zemljišta na Markuševcu, gradio vile na 
Svetom Duhu u Zagrebu. Vlast je sve znala, ali ništa nije 
poduzela. Jedan od ubojica je 2012. završio u Remetincu. 
Preko svojih prijatelja upozorio je određene ljude iz vlasti, 
da će progovoriti o svemu ako ga ne puste iz zatvora. Nije 
prošlo mjesec dana, a sud je donio odluku o njegovom 
puštanju. Toliko o neovisnom sudstvu. 

Istra je bila raj za gangstere, perače novca. ,Poslu“ 
se uskoro priključio i Andrija, šef albanske mafije u 
Londonu. Gradili su kuće, vile za odmor, hotele, kupovali 
poljoprivredna zemljišta, koja bi ubrzo nakon kupovine 
postajala građevinska. Zarade milijunske, u EUR-ima. 

Za jednog od svojih rijetkih posjeta Centru u Gruškoj, 
Vrana na centrali spazi od nekud poznato lice. Saznavši 
da je riječ o Albancu koji je radio kao inspektor u Istri, u 
Poreču, malo se raspitao o njemu. Saznao je da je Albanac, 
zvan Bumbar, bio suradnik jednom od braće Saladin. 
Davao mu je sve podatke do kojih je mogao doći, radeći 
u policiji u Poreču. Netko ga je preporučio za djelatnika 
SOA-e, i on je već raspoređen u Pratnju. 

Za početak je neko vrijeme trebao raditi na centrali u 
Centru. Netko je očito primio novac da se Bumbarova 
provjera uljepša. Tako je, uz preporuku koja se nije mogla 
odbiti, Bumbar već sjedio u Centru. 

Vrana je svoju zabilješku o Bumbaru poslao načelniku 
Milenom, koji je vjerovatno poludio kada je Bumbara 
morao vratiti u Poreč. 

Vranaje puno toga napisao, ali su mnoga takva pismena 
završavala u rezalici za papir. 


Vranu je jako pogodilo Ivanino ubojstvo. Prekrasna 
mlada odvjetnica spetljala se s odvjetnikom suprotne 
strane u sudskom postupku. Kako se suprotna strana 
pobojala da bi ona mogla nešto doznati od njihovog 
odvjetnika, donijeta je odluka o njezinoj likvidaciji. 

Kada je prelazila cestu na ,zelenom valu“, ubojica je 
krenuo za njom. Bio je to mlađi čovjek tridesetih godina, 
bivši policajac zaposlen u poznatoj zaštitarskoj tvrtki. 
Ivana je ušla u zgradu i počela se penjati stepenicama. 

Ubojica je tiho ušao za njom. Na odmorištu između 
katova je zastala i okrenula se, a potom nastavila s 
penjenjem. Ubojica je ubrzao. Na katu na kojem se nalazi 
njezin stan ponovo se okrenula, i u tom trenutku on je 

pucao. Dva metka. Ona je pala, a on potrčao niz stepenice 
i izašao iz zgrade. Vidjela ga je jedna stanarka, čiji je iskaz 
policija proglasila nevjerodostojnim a nju ludom. Ubojica 
je na sebi imao svjetlu jaknu. Viđen je da bježi prema Trgu 
bana Jelačića. Policija koja je stigla, na prvom očevidu 
nije vidjela nikakve čahure, da bi, kada su ponovo došli, 
našli dvije čahure na daski od prozora na stubištu, jednu 
pored druge. 

Kasnije je za to ubojstvo uhićen beskućnik iz Zaprešića. 
Tajna je, kako je pristao da bude optužen za ubojstvo koje 
nije počinio. Suđenje je bilo čista farsa. Mafija je ponovno 
pobijedila. 

»Mali arhivar“ je svoja izvješća predavao pod šiframa, 
kako ne bi i on stradao. U krajnjem slučaju, uvijek je 
mogao napustiti Hrvatsku. 

GOSPODIN HUDI 


Vrana se u svom radu često susretao sa dosjeima bivših 
suradnika SDS-a. Na žalost, u toj su se kategoriji, osim 
ljudi iz javnog, političkog, sportskog, i kulturnog života, 
našli i mnogi novopečeni tajkuni. 

Poznato je da u Hrvatskoj ima 240 multimilijunaša, od 
kojih je svaki ,težak“ preko 50 milijuna USA dolara. Svi 
su na neki način povezani sa UDB-om i SDS-om. Prema 
posljednjim podacima CIA-e, iz Hrvatske je ,izvučeno“ 
preko 50 milijardi USA dolara. 

Kada bi ljudi samo znali kolika su mnoga, danas 
ugledna lica koja im se smiješe sa TV ekrana i naslovnica 
novina, bila suradnici UDB-e, prokazvali ,nepodobne“ koji 
bi završavali na dugogodišnjim robijama, gubili poslove, 
imovinu, obitelji. Koliko su samo ljudi uništili, te ,velike 
Hrvatine“. Ali njihovi suradnički dosjei nisu uništeni. 

I dalje su ,na vezi“. 

Mnogi današnji tajkuni, prije Domovinskog rata bili 
su puki siromasi u podstanarskim sobama, obični vozači 
autobusa i kamiona. S početkom rata, UDB-inim su 
novcem kupovali tvrtke, namjerno ih uništavali i enormno 
se bogatili. 

Jedan od takvih, kojeg se mora spomenuti zbog 
podebljeg kriminalnog dosjea još iz vremena bivše države 
je gospodin Hudi, trgovački pomoćnik iz Ivanca, Hrvatsko 
Zagorje. Prema podacima iz kaznene evidencije, bio je 
osuđivan zbog silovanja i napada na službenu ovlaštenu 
osobu. Tako je u prosincu 1987. godine na osobito 
podmukao i ljigav način silovao devetnaestogodišnju 
studenticu pedagogije. Namamio ju je u svoj stan, nudeći 

joj iznajmljivanje podstanarske sobe u ulici Vijenac u 
Zagrebu, u kojoj je tada živio. Prilikom uhićenja, pružio je 
otpor djelatniku SJS Centar, inspektoru Gojiću, na način 
da mu se suprotstavio uporabom noža. Za počinjeno 
kazneno djelo, u travnju 1988. godine, osuđen je na 
Okružnom sudu u Zagrebu po sutkinji Ivanki Maletić na 
kaznu zatvora u trajanju od četiri godine. Kaznu je u rujnu 
1988. godine potvrdio i Vrhovni sud SRH. Prethodno je, 
u veljači 1975. godine, zbog istog kaznenog djela osuđen 
na dvije godine i tri mjeseca zatvora, a 1978. godine na 
jednu godinu i šest mjeseci zatvora. Sve te kazne izrečene 
su mu na Okružnom sudu u Zagrebu. 

Krajem 1990. godine izlazi iz zatvora Stara Gradiška 
i nastanjuje se u jednoj napuštenoj, staroj i derutnoj 
kući na Tuškancu u Zagrebu. Živi kao klošar i pustinjak, 
namajući sredstava za život. Povremeno mu pomažu 
njegovi zatvorski prijatelji. Jedan od njih ga i privremeno 
zapošljava kod poznatog švercera, Srbina, koji je inače 
živio u Beču, ali je povremeno dolazio u svoju vilu na 
Zelengaju, dovozeći jeftinu kinesku tehničku robu, radio 
prijemnike, kalkulatore i slično. 

Kako je gospodin Hudi ranije bio stalni suradnik UDB-e 
odnosno SDS-a, javlja se na Zrinjevac 7, sjedište SDS-a 
Zagreb, i stupa u kontakt s bivšim nalogodavcima. Kao 
provjereni kadar, odmah ga angažiraju kao suradnika. 
Sa takvom reputacijom dolazi u kontakt s pukovnikom 
KOS-a Imrom Agotićem, koji je u to vrijeme bio poznat 
javnosti kao pregovarač sa generalima JNA, Adžićem i 
Rašetom. Kasnije je i sam Agotić dobio čin generala. 

Preko Agotića, koji mu kasnije postaje i kum, gospodin 
Hudi ulazi u Glavni Stožer HV-a i započinje nabavku 
oružja i ratne opreme za avione i raketni sustav, kojeg 
tada u Hrvatskoj nije bilo. 

Od novca kojeg je stekao kao ratni profiter, kupuje 
nekoliko kuća na Tuškancu. Od Kovačevića, tadašnjeg 
vlasnika i direktora izdavačkog poduzeća ,Mladost“, 
kupuje poslovnu zgradu na Gupčevoj zvijezdi. Kovačević, 
inače povratnik iz SAD-a, uz pomoć tadašnjeg predsjednika 
Sabora Vlatka Pavletića, kupio je poduzeće ,Mladost“ koje 
nije nikada do kraja isplatio. S obzirom da je gospodinu 
Hudiju prodao imovinu poduzeća koje još nije bilo njegovo 
vlasništvo, završio je u zatvoru. Kada je bio pušten da se 
brani sa slobode, pobjegao je natreg u SAD. Nikada se 
više nije vratio. 

Tvrtka gospodina Hudija ,Air Hemerson“ imala je pravo 
zastupanja ruske tvornice helikoptera ,MIL“ i proizvođača 
zrakoplova ,Antonov“. Opskrbljivao je HV rezervnim 
dijelovima za letjelice navedenih proizvođača, koje su bile 
otete JNA. ,Air Hemerson“ zastupao je i izraelsku državnu 
kompaniju ,IAI“ koja je dobila posao modernizacije 
borbenih migova HV-a. 

Na tim i sličnim poslovima je gospodin Hudi stekao 
enormnu materijalnu korist koju je pretočio u kupnju 
poduzeća i dvoraca u Hrvatskoj. 

Apetit gospodina Hudija bio je ogroman. Pokupovao 
je najatraktivnije firme u Hrvatskom Zagorju, od kojih je 
većina propala, a ljudi ostali bez posla. 

Tako je kupio ,Zagorjeplet“ u Lepoglavi, koje je od 
profitabilnog poduzeća sveo na jednog zaposlenog, i to 
čuvara. Sa suprugom je kupio ,Varaždinku“ iz Varaždina, 
čijim je radnicima sustavno smanjivao plaće. Na rješenju 
o plaći je navodno svakom radniku spajalicom zakvačio 
sliku Predsjednika i Pape. Postao je i vlasnik najpoznatijih 
toplica u Hrvatskom Zagorju u kojima se, ubrzo nakon 
njegovog preuzimanja, u bazenu utopilo dijete, jer bazen 
nije imao zaštitnu rešetku. Zbog toga je tadašnji direktor 
toplica osuđen na zatvorsku kaznu, koju je izdržao 

tek 2010. godine u zagrebačkom zatvoru Vukomerec. 
Gospodinu Hudiju se naravno, ništa nije dogodilo. Način 
na koji je preuzeo hotel ,Matija Gubec“ bio je zastrašujući. 
Oko 4 sata u jutro poslao je četrdesetak zaštitara u hotel 
s naredbom da uzmu ključeve hotela i zabrane tadašnjem 
direktoru hotela Zdenku Pošteku ulaz u hotel. Primjer 
kojeg se ne bi posramila ni neka diktatorska afrička 
država. 

Tako se i gospodin Hudi, u stilu velikog diktatora, volio 
voziti u vojnom helikopteru MI, pa je u njemu odlazio na 
piće u Trakošćan, ili do svog dvorca Šaulovca, nekada 
poznatog restorana a sada privatne rezidencije gospodina 
Hudija. Oko dvorca je posjekao višestoljetno drveće, kako 
bi imao bolji pogled na eventualne nepoželjne posjetitelje. 
Podatak da je navedeni dvorac spomenik nulte kategori 
je, a da ga je gospodin Hudi preuredio po svom ukusu, 
nikoga nije smetao. Kao što u ostalom nikoga nije smetao 
način na koji je stekao toliku imovinu. 

Osim dvorca Šaulovec, kupio je i dvorac Križovljan- 
grad. Oba je dvorca sam sebi prodao za trostruko nižu 
cijenu od njihove stvarne vrijednosti, budući ih je kupio 
od poduzeća ,Varaždinka“ kojeg je bio vlasnik. 

U trgovini oružjem posebno je iskoristio prijateljstvo 
s gospođom Mananom  Museridze-Prišlin. Gospođa 
Manana, rođena Gruzijka, doselila je u Hrvatsku 1983. 
godine i zaposlila se u Zagrebu, na Klinici za infektivne 
bolesti. Preko svog supruga Duška Prišlina upoznala je i 
gospodina Hudija. Godine 1992. ostaje udovica. Gospodin 
Hudi preko njezinih poznanstava u Gruziji, a upoznala 
ga je i s predsjednikom Gruzije, nabavlja helikoptere 
za Hrvatsku. Podrazumijeva se da je kao ratni profiter i 
tu mnogo zaradio, a gospođi Manani Museridze-Prišlin, 
nikada nije isplatio njen dio. Kada ga je zatražila novac 

koji joj pripada, pokušao ju je silovati. Poslije joj je prijetio 
ubojstvom. 

Dosje gospodina Hudija u arhivi je među stotinama 
sličnih. Kao i obično, vlast povezana s UDB-om i 
kriminalcima, šuti. UDB-a ima informacije na kojima 
ovakvi kriminalci zarađuju novac, postaju lokalni šerifi i 
rade što hoće. Dokle god je tako, nema ozbiljnih investicija, 
Hrvatska ne može ići naprijed. Niti jedna vlast u Hrvatskoj 
do sada nije imala ni snage a ni volje rješavati ovakve 
probleme. 


KATEDRALA DUHA 


Arhiva bivše Službe državne sigurnosti krila je mnoge 
tajne. Jednu od njih otkrio je Vrana, naletjevši na 
snimku razgovora između poznatog menadžera jednog 
nogometnog kluba u Zagrebu i njegove ljubavnice Nade B, 
inače djelatnice KOS-a. Razgovor se vodio 1992., nakon 
priznanja Hrvatske od strane međunarodne zajednice. 

Menadžer je i danas poznat u svijetu sporta. Deklarira 
se kao ,veliki Hrvat“, a u suštini je Jugoslaven, dobro 
povezan s Brojem Jedan i njegovom organizacijom. Niti 
jedna optužnica, na sudu mu nije naudila. Aroganciju 
i bahatost koju mu je omogućavao njegov materijalni 
status, demonstrirao je napadajući i vrijeđajući sve i 
svakoga, bez ozbiljnih posljedica. 

Konstantnoje bio u centru medijske pozornosti hrvatske 
»Katedrale duha“, a i u Beogradu su ga dočekivale TV 
postaje i novinari kojima je spremno davao intervjue, a 
koje su ovi objavljivali u udarnim terminima. Stalno se 

gurao oko Predsjednika. Nije zapisano da je ikada prestao 
raditi za KOS. 

Direktor ,katedrale duha“ jedno je vrijeme bio i jedan 
predsjednikov ,prijatelj“, ,veliki Hrvat“, uvaženi sportski 
djelatnik, ali i suradnik SDS-a. Naime, prema arhivi 
SDS-a, on je osobno, još za vrijeme bivše Jugoslavije, 
ozvučio kuću u kojoj je Predsjednik živio. Nije mu bilo 
neugodno, nekoliko godina kasnije, stalno se ,slikati“ uz 
Predsjednika kao veliki domoljub. Takvi su eto likovi putem 
»Katedrale duha“ kreirali javno mišljenje u Hrvatskoj. 

Vranajeodavnodošaodozaključkada Predsjednik nema 
istinskih prijatelja u svojoj blizini. Svi oko njega glumili su 
prijateljstvo, a to ga je silno ljutilo a istovremeno žalostilo. 
Prave prijatelje Hercegovci su udaljili od njega ucjenom, 
kompromitiranjem i podmetanjem izmišljenih kaznenih 
djela. Pod takvim pritiskom, lagali su Predsjedniku i 
polako se udaljavali od njega. Svjestan što se oko njega 
događa a nemoćan da to spriječi, znao se povjeriti Vrani za 
vrijeme njihovih ponoćnih susreta, u rijetkim trenucima 
kada nije bio opterećen raznim nametnutim državničkim 
dužnostima. 

Često bi spomenuo da će se nakon Domovinskog rata 
povući u mirovinu i baviti proučavanjem povijesnih 
dokumenata i pisanjem knjiga. To na žalost nije dočekao. 

SMRT PREDSJEDNIKA 


Vranin posljednji susret s Predsjednikom dogodio se u 
bolničkoj sobi zagrebačke bolnice na kraju grada. U sobu, 
u kojoj je na samrtnoj postelji ležao Predsjednik, uvela ga 
je njegova supruga, koju Vrana nije ranije upoznao. 

Razišli su se nakon završetka rata. Vrana je tada 
Predsjedniku donio nepobitne dokaze _ o švercu i 
manipulacijama državnim novcem od strane pojedinih 
Hercegovaca i drugih suradnika UDB-e, koji su preplavili 
Pantovčak. Ratje netom završio, ačelnikjedne veće stranke 
sa svojim je zamjenikom već pohitao u Pariz na dogovor s 
Borivojem Vukobratom, o tome što će biti sa Hrvatskom, 
s obzirom da je Predsjednik najavio povlačenje. 

Dogovor je bio — vraćanje ,na staro“, ali da izgleda kao 
novo. Činilo se da su ova dvojica samo posrednici, jer 
zbog svojih liberalnih stavova, nikome nisu bili sumnjivi. 

Predsjednik je doslovno pobjesnio. Vikao je na Vranu. 
Glasnik loših vijesti uvijek prvi ,nadrapa“. Kao i obično, 
sastali su se oko ponoći, u sobi bez kamera i mikrofona, 
jer je šef osiguranja mogao u bilo kojem trenutku gledati i 
slušati što se događa u kojoj od soba na Pantovčaku. Zato 
su UDB-aši i htjeli svog čovjeka na tom mjestu. 

Ubrzo će Predsjednik smirenijim tonom: 

- Uskoro će i u ovu sobu doći kamere. Više se nećemo 
moći sastajati. Okružili su me, prijete da će srušiti državu 
ako saznaju da radim mimo njihove volje. Teško mi je, 
nemam sa kime raditi. Ako ja odem, sve će se raspasti. 

Od sada radite sami. Oni ne znaju za vas a to vam je 
jedina sigurnost da ćete ostati na životu. Meni je sve ovo 
uništilo zdravlje, ali moram se boriti do kraja, jer će ovi 

sve rasprodati i uništiti. Vi me nemojte zvati, ja ću već 
naći način da se sastanemo. 

- Uvijek sam se snalazio, Predsjedniče, pa ću i sada, 
kada treba braniti opstojnost ove naše mlade države. Sve 
ću pokušati da vam svojim radom olakšam. A povijest će 
pokazati koliko su vaši kritičari bili loši u procjeni vašeg 
rada. 

Sada, sjedeći nasuprot smrtno bolesnom Predsjed- 
niku, riječi mu zapinju u grlu dok mu naviruće suze peku 
oči i lagano klize niz lice. Ne pokušava ih prikriti. Gleda 
čovjeka koji je za ovu državu sve žrtvovao, obitelj, stranku, 
svoje zdravlje. 

S gorčinom razmišlja kako su ga samo ismijavali u 
novinama, podmetali mu salvete na kojima je tobože crtao 
podjelu Bosne...,a sada se svojski trude uvjeriti javnost 
da ga treba mrziti jer je on ustvari kriv za sve nedaće. 
Sjetio se Vrana i kako je novcem od dijaspore plaćao 
srpskim generalima da odu iz Hrvatske. Dobili su milijune 
njemačkih maraka na račune u švicarskim bankama da 
se sa vojskom povuku iz Hrvatske. Predsjedniku nisu bili 
važni milijuni, važni su bili ljudski životi, s obje strane. 
Dijaspora je, s političarima ljevice na čelu tražila odgovor, 
kamo je otišao njihov novac. A dogovor sa srpskim 
generalima je bio da se to nikada ne sazna. Što bi danas 
rekli Vučić, Dačić, Nikolić, Jeremić, o ,junaštvu“ svojih 
generala. 

Sjetio se i kada su Predsjedniku izradili bansku krunu 
i nagovarali ga da se okruni za hrvatskog Bana. Sva 
sreća da, tada već bolesni Predsjednik, nije pristao na 
takvu glupost. Vrana je vidio fotografiju te banske krune. 
Pokazao mu je jedan zagrebački zlatar koji ju je potajno 
snimio. 

Sada sluša predsjednikov slabašan, bolešću iscrpljeni 
glas: 

- Htio sam vas vidjeti, možda i posljednji put. Vi ste 
jedna od rijetkih osoba koja me uvijek kritizirala, ali 
pozitivno, i uvijek ste imali pravo. Većina oko mene, 
uključujući i moju obitelj, ponašala se prema meni kao 
sredstvu za stjecanje osobne koristi. Supruga mi je bila 
na vezi s ruskim obavještajnim službama još od bivše 
države. Ostavljam ovu državu sa osam i pol milijardi 
dolara vanjskog duga, što i nije tako puno s obzirom na 
sve što smo prošli. Vrana, obećajte mi da nećete odustati 
od Hrvatske. Još vas molim samo jednu stvar. Ako 
Hrvatska bude u opasnosti, napišite sve što znate. Istina 
mora jednom izaći na vidjelo. 

- Vi znate Predsjedniče, da sam radio i da ću uvijek 
raditi za Hrvatsku. Za mene ne brinite. Ako Hrvatska 
bude u opasnosti, napisat ću sve što znam. 

Prišao je postelji i poljubio mu mršavu ruku. 

- Zbogom Predsjedniče, nađite mir tamo gdje idete. 

Izašao je u hodnik. Bio je prazan, nije više bilo ni 
osiguranja. Već su ga otpisali... 

U to začuje tihi ženski glas: 

- Tko ste vi? Nikada vas prije nisam vidjela. Što je moj 
muž htio od vas? 

Ostavite svoja pitanja za nekog drugog. Zaboravite da 
ste me ikada vidjeli, odgovori joj Vrana i nestane u gužvi 
predvorja bolnice. 

BUSH 


U Zagreb je dolazio predsjednik SAD-a. Svi su se ustrčali. 
Vrana nije imao pristup Gruškoj, bio je nepoželjan. Posao 
oko provjera i sličnih zadataka davali su bivšima iz 
prijašnjeg sustava, a i mnogima kojima Vrana ne bi dao da 
mu čuvaju parkirano vozilo. Srećom su američke službe 
obavile većinu posla. Tri dana uoči dolaska američkog 
predsjednika, Vrani je zazvonio telefon. Nije ni slutio da 
će doznati nešto što nije smio znati. 

Zvao ga je prijatelj sa recepcije hotela ,Jadran“ u 
Zagrebu i rekao da je tu odsjela ženska osoba koja ima 
diplomatsku putovnicu SICG, a ta država više ne postoji. 
Pitao je Vranu da li takva putovnica vrijedi. Vrana ga je 
pitao, dalije još netko s njom, na što mu prijatelj odgovara 
da je, jedna mlađa muška osoba. Nakon što mu je dao 
podatke obje osobe, Vrana je počeo istraživati u različitim 
informativnim sustavima. Tako je došao do podatka da 
je Interpol registrirao mušku osobu kao agenta Srpske 
obavještajne službe, dok je ženska osoba u više navrata 
posjećivala Hrvatsku sa nevažećom diplomatskom 
putovnicom. I to nitko nije primjetio. Obje osobe su 
u informativnom sustavu MUP-a RH _ bile prijavljene 
u hotelu ,Central“. Očita suradnja iznutra. Vrana je 
preko svojih izraelskih prijatelja obavijestio Amerikance 
o tome. Oni su pokrenuli akciju i eventualni atentat je 
bio spriječen. Međutim, hrvatske vlasti su dozvolile da 
muškarac pobjegne u Bosnu. Na zamolbu Amerikanaca 
bio je uhićen u Republici Srpskoj, ali ga puštaju po 
zapovijedi srpske obavještajne službe. 

Potvrdu tih navoda Vrana je dobio od svog starog 
suradnika koji je otišao u BiH i tamo pronašao prijatelje, 
bivše djelatnike Saveznog SDS-a. Oni su došli do 
podataka o mladom atentatoru, koje je Vrana proslijedio 
Amerikancima. Ženska osoba je pobjegla u Srbiju. S njom 
su obavili samo kratki razgovor. U Hrvatsku je došla na 
poziv drugarice Adele iz jedne političke stranke, koja ima 
predstavnike u Saboru RH. 


GENERAL KUKU 


Bilo je vrijeme uoči Božića. Mnogi u službi su već 
planirali odmore, skijanja i slično. Morala se napraviti 
hitna provjera za generala Kuku koji je trebao ići za 
Bruxeles, u sjedište NATO-a. Nitko nije mogao tamo ući 
bez sigurnosnog certifikata. Kako nije bilo nikoga na 
raspolaganju, netko se sjetio ,malog arhivara“. Pozvali su 
ga u Centar. Vrana je gledao poznate hodnike, ali sasvim 
nova lica. Ušao je u načelnikovu sobu. Stajao je ispred 
stola za kojim je sjedio Mileni. Obrijane glave i tijesnog 
odijela, posprdnim pogledom gledao je u Vranu: 

- Sjednite. Vidim, od početka ste u Službi, pa kako ste 
kao arhivar sudjelovali u radu Službe? 

- Trebalo je ljudi jer je bilo puno posla, pa sam uskakao 
tamo gdje je bilo najpotrebnije, odgovara mu Vrana. 

- Ovdje je zahtjev za provjeru, pa odmah počnite s 
radom. Imate tri dana. 

- U redu, krećem odmah. 

Izašao je iz sobe i brzo se uputio na parkiralište. Sjeo 
je u svoj automobil i zaputio se u MUP. U svom je uredu 
najprije pročešljao podatke iz informacijskih sustava. 
Nakon toga silazi u podrum, u arhivu. S obzirom da je 
bio ,arhivar“ nisu mu trebale posebne dozvole za uvid 
u podatke arhiva. Nikome nije rekao što traži. Šefica 
arhive ga je pitala da li mu treba nešto posebno. Vrana 
joj odgovori da gleda neke stare podatke iz bivše države. 
Kako to više nije bilo značajno, pustila ga je na miru. 

Uspio je prokrijumčariti dosje u svoj ured. Tamo je 
u miru mogao čitati podeblji dosje, na početku kojeg je 
odmah uočio da je pročitan i potpisan 

General Kuku je za vrijeme Domovinskog rata 
napredovao munjevitom brzinom. Tako je u jutro dobio 
rješenje da je satnik, a popodne je već bio bojnik. Na 
ratištima su njegovi pljačkali i otimali sve vrijedno i potom 
transportirali u njegovo rodno mjesto. Njegova rodbina se, 
od prodaje otetih stvari, naglo obogatila. Postao je vlasnik 
dvaju sportskih klubova, čiji su se djelatnici vodili kao 
djelatnici MORH-a i primali plaću od MORH-a. Liječnici, 
poznanici generala, izdavali su lažne nalaze ljudima koji 
nisu nikada bili na bojišnici, a zahvaljujući kojima su 
dobivali status 100% HRVI. Organizirao je lov za strane 
diplomate, sve na račun MORH-a. Izjavio je da se ne bi 
protivio povratku Jugoslavije, naravno pod uvjetom da 
mu ne oduzmu sve što ima. Diplomirao je na Fakultetu 
prometnih znanosti u Zagrebu, sa smiješnom radnjom za 
diplomski. 

Vrana nije mogao vjerovati kada je pročitao temu 
njegovog diplomskog rada — ,Vođenje čamaca s jedne na 
drugu obalu“. Ministarstvo RH mu je prethodno priznalo 
šest mjeseci tečaja u Rajlovcu kod Sarajeva, koji je položio 
još za vrijeme Jugoslavije, kao završenu Višu školu. Na 
osnovu toga je mogao upisati Fakultet, koji je nakon dosta 

godina i završio. Generalski čin je protuzakonito stekao 
prije završetka fakulteta. 

Od MORH-a je dobio veliki stan u Zagrebu, a njegovo 
rodno mjesto darovalo mu je zemljište na kojem je 
sagradio veliku kuću. Bio je poznat po tome što je volio 
djevojke od 16 godina. Obožavao je i ,pevaljke“. Znao se 
tako ,raspametiti“ da bi gol do pasa plesao po stolovima. 

Vrana je sve to napisao, potkrijepljeno novim podacima 
koje je dobio od svojih starih veza iz Domovinskog rata. 
Treći dan je imao 15 strana pisanog materijala. Provjeru 
je e-mailom poslao načelniku Milenom. 

Uskoro je zazvonio telefon. Mileni je naredio da se 
momentalno nacrta kod njega u uredu. Vrana nije mogao 
ni sanjati što će tamo doživjeti. Načelnik se pjenio, urlao 
na Vranu, pitao ga je li uopće normalan. Tražio je od 
Vrane izvore tih informacija. Vrani nije palo na pamet da 
mu ih da. Rekao mu je da je sve našao u arhivskoj građi. 
Mileni je istu zatražio na uvid, pa kad je na vrhu spisa 
vidio potpise, malo se stišao. 

Provjera je slijedećih 20 dana bila u Centru na 
uljepšavanju. Međutim, Vrana je Amerikacima proslijedio 
pravo stanje stvari o generalu Kuki. Kada je uljepšana 
provjera stigla u Bruxeles, odmah je stigao i odgovor da 
imenovani general nije poželjan u sjedištu NATO-a. 

Mnoge takve provjere načelnik Milenije uljepšavao, kako 
bi kasnije te osobe mogao ucjenjivati. To su bili kandidati 
za rad u raznim ministarstvima, sudovima i raznim 
državnim institucijama, uključujući i administraciju u 
Saboru. Što je provjera bila negativnija, to je kandidat 
brže dobivao posao. Tada bi se pojavio Mileni s pravom 
provjerom, a osoba, ne želeći izgubiti posao, radila je sve 
što bi Mileni tražio. 

FUKI 


Fuki, vlasnik tjednika ,Fuk“, znao je tajne mnogih 
političara i kriminalaca u Zagrebu. Čuvao ih je u svom 
trezoru. Mnogi su mu davali velike novce da njihove tajne 
ne objavi u svojim novinama. Fukije međutim ipak ubijen. 

Izdala ga je njegova ljubavnica Lela, koja je imala 
muža hercegovačkog gangstera. Lela je taj dan bila od 
jutra s Fukijem. Mobitelom je, SMS porukama javljala 
Fukijevo kretanje. Tako im je javila kada je Fuki krenuo 
u redakciju. Pripremili su sve za detonaciju i čekali da 
Fuki izađe iz redakcije i krene prema svom automobilu. 
Tako su se mogli na vrijeme postaviti i u pravo vrijeme 
aktivirati eksploziv. 

Dobavljač eksploziva Ero, bio je Lelin muž, ali nisu 
zajedno živjeli. Za vrijeme rata bio je vojnik u Tutinoj 
kažnjeničkoj bojni, a uz put je trgovao heroinom i 
oružjem. Eksploziv je Ero nabavio u Bosni i donio ga u 
Zagreb. Nakon uspješno izvedenog atentata, pobjegao je 
u Beograd, gdje je već bio poznat u njihovim mafijaškim 
krugovima. A bio je iu srodstvu sa osobom iz Obavještajne 
zajednice RH. 

Fuki ga je jedno vrijeme ucjenjivao, a kada je Ero 
prestao plaćati ,reket“, objavio je o njemu poveći članak 
u svom tjedniku. 

Policija je prilikom očevida zaplijenila sadržaj njegovog 
sefa. Nije bilo zapisnika o tome što je sef sadržavao, pa se 
ne zna ni gdje je završio. Možda kod Garavog. Pričalo se 
da je nalogodavac atentata na Fukija netko iz vrha vlasti 
RH. Netko koga je ucjenjivao. Njegova smrt rezultirala je 
promjenom u vrhu MUP-a. Mnogi su odahnuli, ali ne za 

dugo. Navodno je Garavi nastavio tamo gdje je Fuki stao, 
samo na drugi način, tiho, diskretno i bez tiska. 

Kako je Fuki vodio lagodan život, tako je u jednom 
trenutku poželio riješiti se vlastite supruge. Inscenirao 
je pred kamerama njezino ,ludilo“ i silom ju otpremio u 
Vrapče. U dogovoru sa Fukijem, tamo su je trebali trajno 
preparirati lijekovima i napraviti zombija od nje. Nesretna 
žena jedva se izvukla. Kako mu nije bilo druge, dočekao 
ju je, opet pred kamerama, u maniri ,brižnog supruga“ i 
odveo doma. 

Nitko nikada nije pitao od kuda Fukiju novac za silne 
nekretnine koje je pokupovao. U ovoj državi kada imaš 
novac nitko te ništa ne pita, jer novac je moć. 

Također su, samo na drugi način, likvidirani mnogi 
poznati ,zelenaši“ kao Pokrovac i Krasnići. Posuđivali su 
novac, najviše ,društvenoj eliti“, sportašima, političarima, 
estradnim ,zvijezdama“, manekenkama, poslovnim 
ljudima i sličnima. Svi su odahnuli nakon ,sačekuša“ koje 
su izveli profesionalci sa vojnim ili policijskim iskustvom. 

Mnogi su se našli u dužničkoj krizi, azna se da ,zelenaši“ 
ne praštaju. S obzirom da mogu postati za mnoge jako 
nezgodni, donese se odluka da ih se likvidira. Zna se da 
istraga neće polučiti nikakve rezultate. 

Vrana je bio uvjeren da bi Bradonja o tome mogao 
nešto znati. Način likvidacije Fukija predstavlja određeno 
iznenađenje, s obzirom na način planiranja ubojstva 
i njegovo izvršenje. Bitno je da se nikada neće pronaći 
nalogodavac za ovo, kao ni za ostala ubojstva. 

POŠTA 


U Hrvatskoj pošti se, još za života prvog Predsjednika, 
razmišljalo o unapređenju poslovanja, u vidu 
osnivanja Poštanske banke i moderniziranja postojećeg 
kompjutorskog sustava. Za to je trebalo zaposliti kvalitetne 
stručnjake. 

Uskoro je njih dvanaest promovirano na novim radnim 
mjestima. Vranin prijatelj pokušao je osporiti izbor 
stručnjaka, jer su trojica bili pripadnici JNA, koji su te, 
1994. godine došli u Zagreb iz Beograda, iako su prije 
živjeli u Zagrebu. Plan je bio da se osnivanjem Poštanske 
banke uđe u njen sustav i da je se kontrolira. Beograd 
je inače kontrolirao sve banke u Hrvatskoj, a one s 
nacionalnim predznakom kao Croatia banka, Glumina 
banka i druge, sustavno su uništavali, uz pomoć pojedinih 
članova Hrvatske Vlade, namještanjem raznih izmišljenih 
afera. U tome su uspijevali, potpomognuti jugoslavenskim 
novinarima iz hrvatskih medija. Kada je Vranin prijatelj 
već izgubio sve bitke, a i svaku nadu da će moći išta 
učiniti, obratio se Vrani. 

Vrana, shvativši o čemu se radi, odlazi Velikom 
Budi i predočava mu životopise trojice problematičnih 
stručnjaka. 

Veliki Buda ga šalje u MUP, načelniku Žaretu. Susretljiv 
i za suradnju spreman Žare, odmah je zapovijedio 
prisluškivanje telefona, a ostale radnje prepustio je Peri, 
načelniku iz PUZ-a. Pero, bivši milicajac, za vrijeme Juge 
bavio se sitnim kriminalom, prostitucijom, ilegalnim 
kockanjem i sličnim ,muljažama“. 

Mjesec dana od sastanka u MUP-u, Vrana je ustanovio 
da Pero nije obavio niti jedan od dogovorenih zadataka, 
pa je akcija ,Pošta“ i nadalje bila bez pravih rezultata. 
Podnosi izvješće Velikom Budi, koje ga jako razljuti. 
Ponovo zove Žareta i najavljuje Vranu, koji se ubrzo 
pojavljuje u njegovom uredu u MUP-u. Žare mu predaje 
na uvid papire, čiji je sadržaj bio prilično kompromitirajući 
za Peru. 

Iz onoga što je Vrana mogao vidjeti, Perina glavna 
zanimacija bila je zaštita prostitutki od kojih je ubirao 
postotak. Kada su jednom prilikom policajci jedne PP 
u Zagrebu uhitili nekoliko prostitutki, šef smjene ih je 
nagovorio da odu s ,damama“ na Sljeme i malo se provedu. 
One su svoj ,posao“ odradile, ali i prijavile načelniku 
Peri, koji o tome obavještava Unutarnju kontrolu. Sve 
je rezultiralo otpuštanjem policajaca, dok je šef smjene 
kazneno gonjen. Još su mu ustanovili da ima krivotvorenu 
diplomu. 

Osim postotka od prostitutki i ilegalnog kockanja, 
dosta je zarađivao i na prodaji deviza ,na crno“. To je 
bilo vrijeme početka stvaranja Hrvatske države, kada su 
Albanci po Trgu bana Jelačića i Staroj Vlaškoj masovno 
mijenjali hrvatske dinare u stranu valutu i obrnuto. 

Svi podaci o Peri završili su kod ministra MUP-a, a Pero 
postaje savjetnik u MUP-u, kako bi se prikrila njegova 
smjena. Ubrzo je poslan u mirovinu. Dolaskom Bradonje 
na vlast, postaje njegov šef osiguranja. Ostaje u službi 
nekoliko godina, ali ga zbog pretjerane sklonosti alkoholu, 
vraćaju u mirovinu. 

Kako se stvari sa Hrvatskom poštom nisu odvijale u 
željenom smjeru, u zaštitu ,stručnjaka“ morao se uključiti 
i Broj Jedan osobno. U svom je stilu organizirao otmicu 
zamjenika direktora HPT-a, koji je živio u Samoboru. 


215 


Alfred Morgan 





Vrana je, saznavši šta se sprema, ušao u vlak kojim 
se zamjenik direktora vraćao s posla. U istom vagonu u 
koji je ušao Vrana, bilo je dosta putnika, među kojima i 
trojica otmičara. Identificirani su pomoću svojih mobitela. 
Vrana je mirno sjedio i pravio se da drijema. Na stanici u 
Samoboru su izašli i diskretno krenuli za čovjekom, da bi 
mu potom pristupili, zgrabili ga i odvukli u pripremljeni 
kombi. Vranu su u automobilu već čekali djelatnici Pratnje. 
Krenuli su za kombijem. Na pustom dijelu ceste naglo 
su ubrzali. Pretječući kombi, Vrana je izvadio svoj ,UZI“ i 
ispalio rafal prema vozaču. Kombi se zanio i sletio s ceste. 
Istrčali su iz automobila i zapucali prema otmičarima 
koji su u panici bježali iz kombija. Izvukli su otetog 
zamjenika direktora, koji je uplašen i lagano ošamućen 
sjeo na zemlju. Vrana je preko ,motorole“ pozvao ,ekipu 
za čišćenje“, koja je pokupila tijela otmičara i odnijela ih 
zajedno sa slupanim kombijem. 

Pratnja kojaje s Vranom sudjelovala u ovoj akciji nije bila 
iz Hrvatske. Sve se odvilo u režiji međunarodne zajednice. 
Zašto je njima bila važna sudbina HPT-a, to samo oni 
znaju. Vrana je pomoć iskoristio i stavljena je točka na 
taj slučaj. Čak ni Veliki Buda ništa o tome nije pitao. Broj 
Jedan je mogao upisati jedan od rijetkih poraza. Ipak je 
međunarodna zajednica bila prejak protivnik. A nakon 
svega, ekipa za čišćenje je tako dobro sve ,počistila“ da 
ništa nije dospjelo u javnost. 

DŽEP 


Hodajući od parkirališta u Gruškoj ulici prema Centru 
SZUP-a, Vrana svraća u kafić ,Romana“ poznat još iz 
doba bivše države, po zgodnim i sisatim šankericama. 
Za jednim od stolova sjedi tamnokosi muškarac srednjih 
godina, u društvu zgodne brinete. Kada je brineta ustala 
od stola i otišla u prostorije privatne tvrtke koje su bile 
pokraj kafića, muškarac se iznenada diže i prilazi stolu za 
kojim sjedi Vrana. 

- Oprostite, vi radite ovdje u Centru? 

Vrana na tren ostaje iznenađen, nije očekivao ovakvo 
pitanje. Razmišljao je šta da odgovori. 

- Da, ovdje radim. 

Čekao je što će muškarac reći i što uopće smjera. 
Muškarac sjeda za stol i počne: 

- Ja radim u ovom predstavništvu, a vas sam primjetio 
kako povremeno dolazite u Centar. Vidio sam i druge iz 
Centra, ali oni se opijaju u ovom kafiću, pa mi ne izgledaju 
baš kao osobe od povjerenja. Vi mi djelujete ozbiljno, 
nekako ste drugačiji od ostalih. 

Vrana je samo slušao, bez riječi. Muškarac je nastavio: 

- Pored mog predstavništva nalazi se jedna privatna 
tvrtka. Ima samo jednu prostoriju. Izgleda mi kao 
jedna od onih koje samo formalno postoje. U njoj radi 
jedan Musliman, zovu ga Džep. Primjetio sam da ga 
posjećuju neke sumnjive osobe. Vjerovatno se bavi nekim 
kriminalom, ali to ne mogu reći policiji, jer bi me ismijali. 
Ne bih govorio ni vama da nisam vidio jednog čovjeka koji 
tu dolazi a kojeg znam još iz Bosne. 

Dok su razgovarali, iz Džepovog ureda izlazi muškarac. 
Vranin sugovornik signalizira da je to upravo čovjek 
o kojem govori. Vrana ga odmah prepoznaje. Bio je to 
Prženi, vojni ataše Veleposlanstva BiH u Zagrebu, koji 
nikada nije dobio agreman od Vlade RH, da može obavljati 
tu dužnost. Unatoč tome, on je stalno radio u Zagrebu i 
nitko o tome nije vodio računa. Švercao je oružje, bavio 
se špijunažom u korist Armije BiH. Sve je to Vrana već 
dokumentirao, ali ministar Očenašek se silno trudio da 
spriječi bilo kakvu neugodnost za Prženog. 

Muškarac iz predstavništva primjetio je način na koji 
Vrana gleda Prženog, pa je zaključio da je imao pravo 
sumnjati u Džepa. Tada vadi nešto iz svog džepa i pruža 
Vrani. 

- Evo vam ključ od Džepovog ureda, nabavio sam 
duplikat, pa ga možete iskoristiti. 

Vrana je još neko vrijeme razgovarao s muškarcem te 
mu obećao da će se javiti. Potom se digao od stola i krenuo 
prema Centru. Odmah se javlja Budinoj tajnici s molbom 
da ga najavi Budi, ako ga može primiti. Tajnica provjerava 
telefonom i odgovara Vrani da može ući. 

Ulazeći u ured Vrana se iznenadi ugledavši kutije, neke 
već pune, a neke u fazi punjenja. 

- Selim se u MUP, veselo će Budo. Dobio sam mjesto 
savjetnika Ravnatelja Službe. Budite dobri pa ove kutije 
stavite na kolica i odite do rezača za papir. Sve to izrežite, 
u vas jedino imam povjerenja. Kada završite, vratite se da 
popijemo jednu za rastanak. 

Vrana je otišao s kolicima u podrum i uključio veliki 
rezač za papir koji su donijeli iz starog prostora sa 
Zrinjevca. Rezao je dokumente, nije ih htio čitati. Kada 
je završio, vratio se do Bude. Viski je već bio natočen u 
dvije velike kristalne čaše. Kada su ispraznili bocu viskija, 
Buda mu veli da dolazi novi načelnik, a dok on ne dođe, 

zamjenjivat će ga Tupi. Još mu je naglasio da može doći 
do njega ako mu bilo šta zatreba, tim više jer su sada 
obojica u istoj zgradi. 

Vrana nije bio raspoložen za razgovor s Tupim. Napisao 
je izvješće o Džepu, izostavljajući identitet izvora, jer 
Tupom nije bilo za vjerovati. Prošlo je nekoliko dana kada 
ga je Tupi nazvao i kratko mu objasnio da se drži svog 
posla, a ostalo neka prepusti pravim i sposobnim ljudima, 
te da se kao arhivar ne miješa u operativne poslove. Što 
se tiče Džepa, to su za njega obične gluposti. 

Za Tupog su to možda i bile gluposti, ali činjenice su 
govorile suprotno. 

Džep je završio fakultet i bio je inženjer kemije. Bio je 
samostalni stručni suradnik za komercijalne i marketinške 
poslove ,Bosnalijeka“. Bio je i član Društva prijateljstva 
Hrvatske i BiH, kojeg je predsjednik bio Bradonja. Pojedini 
članovi tog Društva bili su u evidencijama SZUP-a. 

Njegov brat Mahumet bio je pomoćnik ministra za 
izbjeglice i socijalnu politiku BiH. To mu je bila odlična 
pozicija za ilegalne poslove. 

Rođak Fahrudin bio je novinar u listu ,Ljiljan“ preko 
kojeg je plasirao informacije protiv Hrvatske. Među 
Muslimanima u Zagrebu bio je utjecajan član Nadzornog 
odbora u Merhametu, a bio je i u Odjelu za ratne 
zločine u Merhametu. Supruga Dženana bila je voditelj 
računovodstva u ,Kontinental-prijevozu“, pa su pošiljke 
za šverc mogle slobodno putovati. Često se sastajao sa 
Faraonom. 

Vrana je bio bez teksta. Odlučio je da će se sam 
pozabaviti Džepom. Naravno da Tupom nije spomenuo da 
ima ključ Džepovog ureda. Jedne se noći, oko dva sata 
iza ponoći, dovezao do Gruške ulice. Parkirao se i polako 
otišao do ,Romane“ koja je bila u mraku. Tiho je otključao 
Džepov ured. Kako je sve bilo u totalnom mraku a nije 

htio paliti svjetlo, polako je, sa baterijskom lampom, 
»češljao“ Džepov stol i nezaključane ladice. Džep je očito 
bio presiguran da ga nitko neće posjetiti dok njega nema 
u uredu, pa je sve držao nepospremljeno. 

Bilo je tu narudžbi za oružje, za koje se kasnije 
ispostavilo da je išlo za Al Qaidu. Biloje puno imena raznih 
osoba povezanih sa švercom oružja. Čitava knjiga novih i 
korisnih saznanja. Vrana nije imao foto aparat kojim bi to 
sve snimio, pa je pokupio dokumente koji su mu bili važni 
i odnio ih do ulaza u Centar. Tamo je probudio usnulog 
policajca, otišao do fotokopirnog aparata i sve dokumente 
fotokopirao. Nakon toga je iste vratio, pa uzeo novi snop 
koji je isto fotokopirao, i sve na kraju vratio u Džepov 
ured, onako kako je i našao. Između ostalog, našao je i 
neke fotografije djelatnika Centra SZUP-a na kojima se 
vidi kako sjede u ,Romani“i piju. Džep ih je izgleda uredno 
snimao i fotografije davao Prženom. Vrana se sjetio da je 
Prženi imao pod rukom veliku kovertu kada je izlazio iz 
Džepovog ureda. A Tupi kaže da su to sve gluposti. Tiho 
je zaključao vrata ureda i otišao kući s punim rukama 
fotokopiranih dokumenata. 

Na posao je došao oko podneva. Morao se dobro 
naspavati. Nitko ga nije kontrolirao niti je tko primjetio 
da je došao ovako kasno. Velikog Bude nema, pa ga nitko 
neće zvati. Nazvao je Kontakt svojih izraelskih prijatelja. 

Sastali su se u ,Palainovki“, daleko od očiju i gradske 
gužve. Vrana je analizirao sve podatke iz dokumenata i 
identificirao sva imena. Napisao je sve podatke do kojih 
je mogao doći, u svezi osoba koje su švercale oružje i 
eksploziv za Al Qaidu. Predao je Kontaktu i zadužio ga da 
sve to čim prije dobije Mossad. 

Sada je mogao mirno sjediti u svom uredu i čekati daljnji 
razvoj događaja. Ubrzo ga je nazvao Kontakt i dogovorio 
sastanak na istom mjestu. 

Sa Kontaktom u društvu bila je zgodna Mossadova 
agentica. Krupnija crnka, duge valovite kose. Vrana 
nije mogao skrenuti pogled s njezinog bujnog dekoltea. 
Kontakt mu je predstavio Rebeku, koja mu je odmah, 
na hebrejskom, zahvalila u ime izraelske Vlade i samog 
Mossada, jer su Vranini podaci rezultirali zapljenom 
trgovačkog broda koji je bio pun raznog oružja i nekoliko 
tona eksploziva. Uhitili su i mnoge osobe sa Vraninog 
popisa. Kada je završila, Vrana ih pozove na ručak u jedan 
elitni restoran u Zagrebu, gdje su mogli u miru objedovati. 

Vrana se morao kontrolirati da ne gleda stalno u 
Rebeku, premda je bilo očito da je njome opčaran. Na 
putu svojoj kući, Vrana je po tko zna koji put zaključio 
kako je glupo živjeti sam, bez vlastite obitelji. Sa ženama 
koje su njemu zanimljive, uvijek se dogodi samo kratak 
susret i ništa više. 

Nije prošlo mnogo vremena, kad je do Vrane došla 
vijest da je Džep iznenada otišao iz svog ureda prethodno 
ga ispraznivši, te da ne izlazi iz svog stana na Malešnici. 
Prženi je otišao za Sarajevo i nije se više vraćao, kao ni 
njegovi pomoćnici. 

KUĆA 


Nakon posljednjih događaja, Vrana je sve više razmišljao 
o kupnji kuće u Sloveniji. Želio je biti što bliže šumi i 
zelenilu, kako bi konačno mogao uživati u miru i pjevu 
ptica. Dugo je tražio preko jedne agencije, sve dok nije 
pronašao upravo ono što je želio. Bila je to stara, oronula 
jednokatnica u okolici Celja, sa prekrasnim vrtom, 
okružena drvećem. 

Na prvi pogled se moglo vidjeti da će tu trebati dosta 
ulaganja. Vrana je prethodno sve uredio sa bivšom 
vlasnicom, starijom gospođom koja je selila u dom za 
starije osobe, jer nije više mogla sama živjeti. Isplatio ju je 
u prisustvu odvjetnika, kako bi sve bilo po zakonu. 

Postavši vlasnikom, našao je slovensku privatnu 
građevinsku tvrtku, pa su veliki građevinski radovi mogli 
početi. Usporedo s njima, postavljala se elektronika, 
kompjutori, ekrani, sigurnosne kamere, satelitske antene 
za TV i telefon. 

Po završetku radova, bila je to prava elektronska 
utvrda osposobljena za komunikaciju s cijelim svijetom, a 
i nekim stranim službama. Sve je bilo dobro kamuflirano, 
a k tome je Vrana dao napraviti i posebnu ogradu oko 
kuće koja je, kao i sama kuća, bila opremljena senzorima 
pokreta, topline, kamerama i sl. Vrana je uvidio koliko 
je pametno bilo štedjeti i ulagati u dionice, da si je sada 
mogao priuštiti ovako skupu investiciju. 

Vrana je imao namjeru trajno se nastaniti u Sloveniji. 
Svidjeli su mu se vrijedni i savjesni Slovenci. Namještaj za 
kuću je dao raditi po mjeri svake prostorije. U prizemlju 
je imao dnevnu sobu, kuhinju i jednu spavaću sobu. Iz 

kuhinje se moglo izaći ravno u garažu. U sklopu garaže 
imao je radionicu s alatom. Na katu su bile tri sobe s 
kupaonicom. I na kraju uređeno potkrovlje, koje je u 
stvari bilo pravi kompjutorski centar sa svim ekranima, 
telefonima, radio stanicom. Sve je bilo dobro izolirano. 

Savršena kuća, uređena baš po mjeri vlasnika, ali 
pusta. Vrana se sve češće hvatao u razmišljanju, kako bi 
bilo lijepo kada bi kućom odjekivali veseli dječji glasovi..., 
ali brzo se vraćao u stvarnost. Bio je svjestan da je teško 
imati obitelj i dobro obavljati svoj posao. Uostalom, koja bi 
to žena htjela imati muža koji bi odlazio bez najave i koji 
nikada sa sigurnošću ne bi znao kada se vraća. Jedino 
rješenje bilo je — mirovina. A tek tada može u potragu za 
majkom svoje buduće djece. Znao je da mora mnogo toga 
promijeniti kako bi bio dobar obiteljski čovjek. Možda baš 
ovdje u Sloveniji pronađe ženu svog života. 


224 


Vrana oko istine 





INA KRAJU... 


Raspad bivše države uzrokovao je puno loših i strašnih 
događaja, a rezultirao stotinama tisuća ubijenih, mučenih, 
masakriranih, silovanih, i prognanih ljudi, porušenih i 
spaljenih sela i gradova. 

Zato je mafija odlično poslovala. Svake sankcije nekoj 
državi donose veliku zaradu njezinoj mafiji, koja, udružena 
s tijelima vlasti i tajkunima, kroji političku vlast u državi. 

Na kraju im ostaje Slovenija. Nju još nisu ,pokorili“. 
Čekaju ulazak Hrvatske u EU, pa da se sav kriminal 
prelije preko državne granice, uništi ovu malu državu i 
stavi ju pod svoju kontrolu. 


KKK 


Vrana se povukao u Sloveniju. Otišao je neprimjetno u 
mirovinu, prethodno ispraznivši po noći svoj ured. 

Policajci na porti u Vukovarskoj zažmirili su na oba 
oka, dok je Vrana iznosio stvari iz ureda. Kada je ured bio 
prazan, pouzdana teta Klara sve je počistila. Dobila je i 
podeblju kovertu. Za lojalnost, šutnju i zaborav. 

Vrana je zaključao vrata ureda i izašao iz zgrade. Bacio 
je ključ u otvor od kanalizacije. 


KAK 
Vrana je odlučio čekati. Mogao je birati gdje će se 


konačno skrasiti. Izabrao je Sloveniju, iz inata. Odlučio je 
sve svoje sposobnosti i veze iz svijeta špijunaže iskoristiti 

da pomogne Sloveniji. Nema predaje. Sada će braniti 

nešto, što smatra svojom domovinom, naročito ako tu 

zasnuje obitelj. Zavolio je Celje i njegovu okolinu. Polako 

se priprema braniti državu koju već osjeća svojom. 
Negdje u okolici Celja, sjedi Vrana i čeka... 

POGOVOR 


Kao bivši časnik JNA, obnašao sam dužnost načelnika 
za kriptozaštitu veza, iz koje sam kao Hrvat, 1990. godine 
dobrovoljno prešao u - za mene jedinu moguću opciju 
- stvaranje Hrvatske vojske i stvaranje Hrvatske vojne 
obavještajne službe SIS. Sa zadovoljstvom sam prihvatio 
zamolbu autora ove knjige da napišem svoj osvrt — 
recenziju. 

Sve priče koje su u ovoj knjizi napisane ističu događaje 
koje su činili ljudi, a ti ljudi imaju svoje ime i prezime. 
Iako su gotovo sva prava imena u ovim pričama skrivena 
tj. zamijenjena izmišljenim imenima, dovoljno se i 
razgovjetno vidi lik i karakter svakog od njih ponaosob. 
Evidentno je što i kako su radili, kako su se prije svega 
vodili imperativom poriva za ostvarivanje političkih 
ciljeva koji su im omogućavali visoke položaje s kojih su 
bjesomučno pljačkali ovu malu, još nezrelu Hrvatsku 
državu, čineći je time još slabijom. 

U pohodima pojedinih sudionika ovih priča proizlazi 
zaključak da su bili vođeni neizmjernim osjećajem 
ovisnosti o predstavnicima pojedinih obavještajnih 
stranih sila i država, a koje su imale interes da se država 
Hrvatska nikada ne ostvari, te ako se kojim slučajem 
ostvari i nastane, da bude što slabija. Stoga su uništavali 
sve što je bilo kvalitetno i vitalno u Hrvatskoj a u tom 
pohodu su očigledno i uspjeli. Uništili su bogatstva i 
tvornice u kojima su radili ljudi, koji su svojim radom 
ostvarivali sredstva za kruh i svakodnevni život. 

Beskrupuloznim nastupom i pohlepnim pohodom 
aktera ovih priča nameće se nedvojbeni zaključak da su 

se silno trudili uništiti svu vitalnu imovinu u Hrvatskoj a 
koja je u bivšoj državi predstavljala najmoćniju privrednu 
silu. Ljudi ostaju bez posla, gladuju i tuguju, dok im 
tvornice u kojima su privređivali očigledno i postupno 
propadaju izložene udaru i sudbini vremena, neumitno 
postaju staro željezo koje još jedino bjesomučno i požudno 
čekaju lešinari da ih razmontiraju i prodaju u staro željezo 
u otpad. 

Takvu je nažalost sudbinu doživjela naša država, koju 
su razni domaći mešetari i gangsteri uspjeli uništiti u 
svim elementarnim porama, podređeni i vođeni moćni- 
cima stranih sila, a sve u cilju sustavnog uništavanja 
svega hrvatskog. 

U svojoj dugogodišnjoj praksi i proteklom životnom i 
radnom vijeku na poslovima u kojima je bio imperativ 
čuvanje i štićenje ustavnog poretka jedne države i jednog 
naroda, i osobno sam svjedočio sličnim događajima i 
situacijama koje se mogu poistovjetiti s opisanima u ovoj 
knjizi. 


U Zagrebu, listopad, 2014. 


Drago Frančišković 
brigadir HV 

Zahvaljujem svojoj obitelji na strpljenju, 
potpori i beskrajnoj ljubavi 


Autor 


229 


Alfred Morgan 





Vrana oko istine 





KAZALO POJMOVA 


AID - bosanska vojna obavještajna agencija 

Amnesty International — neovisna, nevladina i nepro- 
fitna organizacija koja poduzima akcije u cilju zaštite i 
promicanja ljudskih prava 

Agreman - privola,pristanak države da prihvati 
akreditiranog predstavnika 

BBC - British Broadcasting Corporation — najveća svjet- 
ska korporacija za emitiranje radijskog i televizijskog 
programa 

BND - njemačka obavještajna agencija 

Baterija N. korpusa — vojna jedinica, bitnica 
Bezbednjak — djelatnik Uprave državne sigurnosti 
Birtija — krčma, gostionica 

Cajke — turbo folk muzika 

Cinkaroš - (žarg.) tužibaba, izdajnik 

CIA — Central Intelligence Agency — Centralna američka 
obavještajna služba 

Češka zbrojevka — model pištolja 

Ćafira — (ar.) onaj koji ne priznaje Boga, nevjernik 
DEA-američka policijsko-obavještajna agencija za 
suzbijanje droge 

DORH - Državno odvjetništvo Republike Hrvatske 
Dossiera — dosje, zbirka podataka i dokumenata o 
pojedinoj osobi 

Delati — raditi 

Đorđijana — Đorđićeva ulica u Zagrebu, sjedište policije 
FBI — Federal Bureau of Investigation — Savezna krimi- 
nalističko-istražna i obavještajna agencija ministarstva 
pravosuđa SAD-a 

Fajrunt — kraj radnog vremena ugostiteljskog objekta 
HDZ - politička stranka Hrvatska demokratska 
zajednica 

»Hrvatsko proljeće“ — kulturno-politički pokret; ranih 
1970.-tih tražio pripadajuća prava Hrvatske u okviru 
SFRJ 

Hidžab-veo ili marama, konzervativno odijevanje žena u 
islamu,pokrivanje 

HIS — Hrvatska izvještajna služba — služba unutar Ureda 
za nacionalnu sigurnost sa zadaćom obavještajnog rada 
HVO - Hrvatsko vijeće obrane, (služb.) oružane snage 
Hrvatske Republike i Herceg-Bosne, glavne oružane sna- 
ge hrvatskog naroda u Bosni i Hercegovini 

HOS - hrvatske obrambene snage, među prvim organizi- 
ranim (para)vojnim jedinicama u Domovinskom ratu 


* HRVI - Hrvatski ratni vojni invalid 


* Islamic Relief — Internacionalna humanitarna 
organizacija 

JNA - Jugoslavenska narodna armija 

Juga — skraćenica za bivšu državu Jugoslaviju 

KOS - jugoslavenska vojna obavještajna služba 

KGB - ruska obavještajna služba 

Kvazi — skoro, donekle, otprilike... 

»Labrador“ — teroristička i obavještajna grupa osnovana 
od strane KOS-a koja je djelovala na prostoru Hrvatske s 
namjerom diverzantskog djelovanja 

Milicajac — bivši naziv za policajca 

MIE6 — britanska obavještajna služba 

Marica — vozilo za prijevoz uhićenika 

Merhamet — muslimansko dobrotvorno društvo 

Mossad - Izraelska obavještajno-sigurnosna agencija 
Mudžahedin — naoružani borac koji podržava islamistič- 
ku ideologiju; El Mudžahedin — paravojna skupina isla- 
mista, djelovala tijekom rata u BiH 

Mešihat — najviši vjerski i administrativni organ u 
Islamskoj zajednici 

Nagra-prislušni uređaj, uređaj za snimanje 

NDH -— Nezavisna država Hrvatska (1941. — 1945.) 

OA — obavještajna agenciija 

POA - Protuobavještajna agencija; planirala i provodila 
protuobavještajno djelovanje u zemlji 

PP - policijska postaja 

PTSP - posttraumatski stresni poremećaj 

Pederuša — mala muška torba koja se nosi oko struka 
Peglati — (žarg.) zlostavljati 

Pevaljka — srpska folk pjevačica 

PUZ - Policijska uprava zagrebačka 

Reket — iznuđivanje 

Sačekuša — zasjeda 

Satisfakcija — zadovoljenje, nadoknada štete 

SDA — Stranka demokratske akcije; islamistička 
konzervativna politička stranka u BiH, pučanske orjen- 
tacije 

SDS — Služba državne sigurnosti za vrijeme SFRJ 

SIV — Savezno izvršno vijeće; predstavljalo Vladu SFRJ 
SUP - Sekretarijat unutrašnjih poslova za vrijeme SFRJ 
SDB - (srp.) Služba državne bezbednosti za vrijeme SFRJ 
SOA — Sigurnosno-obavještajna agencija u Hrvatskoj 
SZUP — Služba za zaštitu ustavnog poretka u Hrvatskoj 
SIS — Sigurnosno-informativna služba Min. obrane RH 
SAS — Special Air Service, dio britanskih specijalnih 
vojnih snaga 

SICG — bivši savez Srbije i Crne Gore 

SUV — oznaka terenskog vozila 

Stojadin — marka vozila ,Zastava 101“ 

TO - teritorijalna obrana 

TWRA - strana novinska agencija 

TT — pištolj M57 TT 

UDBA - Uprava državne bezbednosti (hrv. sigurnosti), 
zloglasna tajna policija za vrijeme SFRJ 

UNPROFOR - United Nations Protection Force, zaštitne 
snage Ujedinjenih naroda 

Udbaški aparatčik — izvorni izraz iz ruskog jezika za 
partijskog dužnosnika 

Udbaška žgadija — neugledna društvena skupina, gore 
od gadije, bagre 

UZI — vrsta automatskog oružja 

VMA — Vojno-medicinska Akademija u Beogradu 
»Vanceov plan“ — prijedlog mirovne operacije UN-a u 
Jugoslaviji nazvan prema američkom diplomatu 
Cyrusu Vanceu 

Zelenaši — lihvari, kamatari 

